Pielikums Nr. 9

**PASKAIDROJUMA RAKSTS**

**PAR JELGAVAS VALSTSPILSĒTAS PAŠVALDĪBAS 2024. GADA BUDŽETU**

1. **SOCIĀLEKONOMISKĀ SITUĀCIJA JELGAVAS VALSTSPILSĒTĀ**
	1. **Jelgavas attīstības tendences**
* **Iedzīvotāji**

Demogrāfisko tendenču ietekmē iedzīvotāju skaits ilgtermiņā samazinās gan Jelgavā, gan Latvijā kopumā, ko nosaka galvenokārt iedzīvotāju negatīvais dabiskais pieaugums zemu dzimstības un augstu mirstības rādītāju rezultātā.

Saskaņā ar Pilsonības un migrācijas lietu pārvaldes (turpmāk – PMLP) datiem 2023. gada laikā Jelgavā deklarēto iedzīvotāju skaits ir samazinājies par 324 iedzīvotājiem jeb 0,5% – uz 01.01.2024. pilsētā bija deklarēti **59 470** iedzīvotāji, t. sk. 1174 deklarētajiem kā valstiskā piederība noteikta “Latvijas pagaidu aizsardzība”, kas nozīmē, ka tie ir Ukrainas civiliedzīvotāji (uz 01.01.2023. tādi bija 934). 2023. gadā Jelgavas valstspilsētas un novada Dzimtsarakstu nodaļā reģistrēti 429 jaundzimušie, kas deklarēti Jelgavā (2022. gadā – 448), un 647 mirušie, kuru dzīvesvieta bija deklarēta Jelgavas valstspilsētā (2022. gadā – 723). Dzimušo un mirušo skaits, salīdzinot ar 2022. gadu, ir samazinājies.



1.1. attēls. **Iedzīvotāju skaits Jelgavas valstspilsētā laika periodā no 2015. līdz 2024. gadam, gada sākumā**

*Avots: Pilsonības un migrācijas lietu pārvalde*

PMLP dati (1.1. tabula) liecina, ka 2023. gadā, salīdzinot ar 2022. gadu, Jelgavā samazinājies darbspējas vecuma iedzīvotāju skaits – par 264 –, kā arī līdz darbspējas vecuma iedzīvotāju skaits – par 293 –, savukārt par 233 palielinājies iedzīvotāju skaits pēc darbspējas vecuma. Iedzīvotāju novecošanās un ar to saistīto izdevumu pieaugums ir būtisks sociālais izaicinājums, bet darbspējīgo iedzīvotāju skaita samazinājums ietekmēs tautsaimniecības izaugsmes potenciālu ilgtermiņā, tāpēc arvien lielāka nozīme ir prasmju un mūžizglītības politikai.

|  |  |
| --- | --- |
| **Periods** | **Iedzīvotāji** |
| **Kopā** | **Bērni un jaunieši (0–17 g.)** | **Līdz darbspējas vecumam (0–14 g.)** | **Darbspējas vecumā (15–63 g.)** | **Pēc darbspējas vecuma (no 64 g.)** |
| Uz 01.01.2021. | 60 564 | 12 639 | 10 666 | 37 993 | 11 905 |
| Uz 07.01.2022. | 59 630 | 12 594 | 10 638 | 37 479 | 11 513 |
| Uz 01.01.2023. | 59 794 | 12 694 | 10 619 | 37 502 | 11 673 |
| Uz 01.01.2024. | 59 470 | 12 597 | 10 326 | 37 238 | 11 906 |

1.1. tabula. **Iedzīvotāju skaits un vecumstruktūra Jelgavā 2020.–2023. gadā**

*Datu avots: Pilsonības un migrācijas lietu pārvalde, Fizisko personu reģistrs*

Analizējot iedzīvotāju skaita izmaiņas Latvijas valstspilsētās un salīdzinot 2014. gada sākuma un 2023. gada sākuma rādītājus, secināms, ka iedzīvotāju skaits samazinājies visās valstspilsētās, izņemot Jūrmalu, kur tas palielinājies par 3% (1.2. attēls). Vismazāk iedzīvotāju skaits ir samazinājies Valmierā – par 3,6%, un otrajā vietā ir Jelgava – samazinājums par 4,1%.



1.2. attēls. **Pastāvīgo iedzīvotāju skaita izmaiņas Latvijā un valstspilsētās 2023. gada sākumā salīdzinājumā ar 2014. gada sākumu, %**

*Avots: Centrālā statistikas pārvalde*

* **Uzņēmējdarbība**

Jelgavas valstspilsēta turpina uzsākto darbu pilsētas publiskās infrastruktūras sakārtošanā un attīstībā, veidojot kvalitatīvu un drošu pilsētvidi iedzīvotājiem un uzņēmējdarbībai.

Saskaņā ar “Lursoft” datiem 2023. gadā jauno uzņēmumu skaits audzis 21 Latvijas pašvaldībā, t. sk. Jelgavā – reģistrēto uzņēmumu skaits valstspilsētā pieaudzis par 32 uzņēmumiem, bet likvidēto samazinājies par 26 uzņēmumiem, salīdzinot ar 2022. gadu.

| **Valstspilsēta** | **Reģistrēti uzņēmumi** | **Likvidēti uzņēmumi** |
| --- | --- | --- |
| **2020** | **2021** | **2022** | **2023** | **2020** | **2021** | **2022** | **2023** |
| Rīga | 4299 | 4356 | 4283 | 4139 | 6925 | 7757 | 5710 | 4020 |
| Daugavpils | 215 | 221 | 209 | 216 | 265 | 313 | 275 | 175 |
| **Jelgava** | **220** | **255** | **191** | **223** | **215** | **277** | **223** | **197** |
| Jūrmala | 256 | 249 | 255 | 277 | 230 | 336 | 251 | 197 |
| Liepāja | 231 | 234 | 217 | 214 | 329 | 368 | 216 | 185 |
| Rēzekne | 77 | 80 | 76 | 66 | 80 | 94 | 101 | 53 |
| Ventspils | 86 | 74 | 98 | 83 | 101 | 160 | 92 | 87 |
| **Kopā** | **5384** | **5469** | **5329** | **5218** | **8145** | **9305** | **6868** | **4914** |

1.2. tabula. **Valstspilsētās reģistrēto un likvidēto uzņēmumu skaits 2020.–2023. gadā**

*Avots: SIA “Lursoft”*

2022. gadā Jelgavā bija 43 individuālie komersanti un komercsabiedrības (tirgus sektorā) uz 1000 iedzīvotājiem. Salīdzinot Jelgavas rādītājus ar Latvijas un Zemgales reģiona vidējiem rādītājiem, Jelgava būtiski atpaliek no Latvijas vidējā (53), bet ir virs Zemgales vidējā rādītāja (33), jo ir reģiona lielākā pilsēta.

Jelgava ir industriāla pilsēta ar attīstītu apstrādes rūpniecību, kuras dominējošās nozares ir metālapstrāde, mašīnbūve, kokapstrāde, pārtikas ražošana, plastmasu pārstrāde. Apstrādes rūpniecībai ir nozīmīgs devums kopējā tautsaimniecības izaugsmē.

Jelgavā saražotās apstrādes rūpniecības produkcijas apgrozījums 2022. gadā (327,90 milj. *euro*), salīdzinot ar 2021. gadu (268,16 milj. *euro*), palielinājās par **22,3%**. 2022. gadā eksporta īpatsvars pieauga līdz **71,1%** no produkcijas apgrozījuma (2021. gadā – 65,6%), savukārt apgrozījums vietējā tirgū attiecīgi samazinājās līdz 28,9%, salīdzinot ar 34,4% 2021. gadā. Apstrādes rūpniecībai joprojām ir potenciāls attīstībai, it īpaši uz eksporta apjomu pieauguma rēķina.



1.3. attēls. **Apstrādes rūpniecības produkcijas apgrozījums, tūkst. *euro*, un eksporta īpatsvars, %, Jelgavā[[1]](#footnote-1) 2014.–2022. gadā**

*Avots: Centrālā statistikas pārvalde*

2023. gadā ekonomikas attīstību turpināja ietekmēt ģeopolitiskā situācija un augstā inflācija, ko īpaši iespaidoja cenu kāpums energoresursiem un pārtikai. Augstās banku procentu likmes sadārdzināja finanšu resursu piesaisti attīstības projektu īstenošanai, līdz ar to Latvijas un Jelgavas ekonomikas attīstības tempi 2023. gadā palēninājās.

* **Nodarbinātība un bezdarbs**

Kopš 2021. gada aprīļa, stabilizējoties epidemioloģiskajai situācijai, palielinās nodarbinātība, kā arī turpina mazināties bezdarbs. Vienlaikus, pieaugot darbaspēka pieprasījumam, arvien jūtamāks kļūst darbaroku trūkums, par ko liecina gan bezdarba rādītāju atgriešanās pirmskrīzes (2019. gada) līmenī, gan vakanču skaita un esošo darba vietu noslodzes pieaugums. Tomēr Covid-19 krīze kopumā ir atstājusi negatīvu ietekmi uz iedzīvotāju ekonomisko aktivitāti, kas līdztekus demogrāfiskiem procesiem sašaurina darbaspēka piedāvājumu darba tirgū un paaugstina darbaspēka nepietiekamības riskus. Pieaugot spiedienam no darbaspēka piedāvājuma puses – gan no cilvēkresursu pieejamības viedokļa, gan atalgojuma izteiksmē –, darba devējiem arvien grūtāk ir izveidot jaunas darba vietas un piesaistīt darbiniekus.



1.4. attēls. **Bezdarba līmenis Latvijā un Jelgavā 2017.–2023. gadā, vidēji gadā, %**

*Avots: Nodarbinātības valsts aģentūra*

Vidējais bezdarba līmenis Jelgavā 2023. gadā bija **3,5%** (2022. gadā – vidēji 3,5%), salīdzinot ar citām valstspilsētām, līdzīgi zemi rādītāji bija Valmierai (2,9%), Rīgai (3,4%) un Jūrmalai (3,5%). Bezdarbnieku skaits Jelgavā samazinās – 2023. gada sākumā Nodarbinātības valsts aģentūras bezdarbnieku uzskaitē bija reģistrēti 1224 Jelgavas iedzīvotāji (2022. gada sākumā – 1393), t. i., par 12% jeb 169 cilvēkiem mazāk nekā 2023. gada beigās – 1140 (2022. gada beigās – 1184). No 1140 bezdarbniekiem 72% (817 cilvēki) bija ar bezdarba ilgumu līdz 6 mēnešiem, 7% (81 cilvēks) bija ilgstošie bezdarbnieki (bezdarbnieku uzskaitē ilgāk par vienu gadu).



1.5. attēls. **Bezdarba līmenis, %, un bezdarbnieku skaits Jelgavas valstspilsētā 2023. gadā, pa mēnešiem**

*Avots: Nodarbinātības valsts aģentūra*

Darba vietu skaits teritorijā ir būtisks faktors, kas raksturo teritorijas ekonomisko aktivitāti un izaugsmi. 2022. gadā kopējais darba ņēmēju jelgavnieku skaits bija **32 754** – par –2,3% jeb 768 nodarbinātajiem mazāk nekā 2021. gadā. No tiem Jelgavā strādāja 39,4% (12 910) jelgavnieku (2021. gadā – 12 852), bet Rīgā darba vietas bija atraduši 35,5% (11 644) Jelgavas iedzīvotāju (2021. gadā – 12 091).

|  |  |  |  |  |  |  |
| --- | --- | --- | --- | --- | --- | --- |
|  | **2017** | **2018** | **2019** | **2020** | **2021** | **2022** |
| **Strādājošie jelgavnieki:** | 32 660 | 34 002 | 34 651 | 33 426 | **33 522** | **32 754** |
| t. sk. Jelgavā strādājošie jelgavnieki | 12 396 | 12 644 | 12 921 | 12 513 | **12 852** | **12 910** |
| t. sk. Rīgā strādājošie jelgavnieki | 12 188 | 12 721 | 12 730 | 12 261 | **12 091** | **11 644** |

1.3. tabula. **Strādājošo jelgavnieku skaits, 2017.–2022. gads**

*Avots: Valsts ieņēmumu dienests*

Neskatoties uz dažādām grūtībām un globāliem izaicinājumiem saistībā ar Covid-19 pandēmijas un Krievijas iebrukuma Ukrainā sekām, kā arī energoresursu cenu kāpumu, saskaņā ar Valsts ieņēmumu dienesta datiem 2022. gadā Jelgavā strādājošo skaits, salīdzinot ar 2021. gadu, palielinājās par 1,1% jeb 280 strādājošajiem, sasniedzot **25 012** darba ņēmējus. Vislielāko Jelgavā strādājošo īpatsvaru veidoja jelgavnieki – **51,6%** no kopējā strādājošo skaita jeb **12 910** (2021. gadā – 12 852) strādājošie –, darba vietas pilsētā bija atraduši arī rīdzinieki – 8,3% – un apkārtējo novadu iedzīvotāji: 22,5% Jelgavas novadā un 3,4% Dobeles novadā deklarētie.

|  | **2017** | **2018** | **2019** | **2020** | **2021** | **2022** |
| --- | --- | --- | --- | --- | --- | --- |
| **Jelgavā strādājošo skaits** | 22 956 | 24 063 | 25 099 | 23 906 | **24 732** | **25 012** |

1.4. tabula. **Jelgavā strādājošo skaits, 2017.–2022. gads**

*Avots: Valsts ieņēmumu dienests*

Vidējās darba algas dinamika tautsaimniecībā saglabājas augšupejoša, ko nosaka gan augstākas kvalifikācijas un labāk apmaksātu darbavietu īpatsvara pieaugums darba tirgū, gan ierobežotais darbaspēka piedāvājums. Arī Jelgavā vidējā darba alga pa gadiem pieaug.



1.6. attēls. **Strādājošo mēneša vidējā bruto (*euro*) darba samaksa Jelgavas valstspilsētā un Latvijā kopumā 2015.–2022. gadā**

*Avots: Centrālā statistikas pārvalde*

Strādājošo mēneša vidējā bruto darba samaksa Jelgavā 2023. gada 3. ceturksnī (dati bez privātā sektora) sasniedza vidēji **1407 *euro*** (2022. gada 3. ceturksnī – 1290 *euro*, 2021. gada 3. ceturksnī – 1233 *euro*)*.* 2023. gada 3. ceturksnī lielāka darba alga nekā Jelgavā bija Rīgā (1693 *euro*) un Ventspilī (1437 *euro*), arī atalgojuma pieauguma temps, salīdzinot ar 2022. gada 3. ceturksni, šajās pilsētās bija lielāks – attiecīgi +13% un +10%, Jelgavā +9%. Lai gan pēdējos gados Rīgā strādājošo jelgavnieku skaits samazinās, bet palielinās Jelgavā strādājošo jelgavnieku skaits, vēl joprojām ļoti daudzi augsti kvalificētie speciālisti, kas dzīvo Jelgavā, darba meklējumos dodas uz Rīgu, kur darba alga ir visaugstākā starp valstspilsētām.

****

1.7. attēls. **Strādājošo mēneša vidējā bruto darba samaksa Latvijā un valstspilsētās 2021.–2023. gada 3. ceturksnī, *euro* (bez privātā sektora komersantiem)**

*Avots: Centrālā statistikas pārvalde*

Algu pieaugumu lielā mērā turpina noteikt gan darbaroku trūkums, gan inflācijas spiediens. Būtiski vidējās algas pieaugumu 2023. gadā ietekmēja arī minimālās algas palielināšana par 24% – uz 620 *euro* no 500 *euro* 2022. gadā. Minimālās algas apmērs 2024. gadā vēl palielinājās, sasniedzot 700 *euro*. Minimālās algas palielinājums uzlabo gan darba ņēmēju dzīves kvalitāti, gan veicina iedzīvotāju ekonomisko un sociālo stabilitāti, taču rada papildu slodzi pašvaldības budžetam.

Straujais cenu kāpums 2022. gadā, tajā skaitā īpaši augstās energoresursu un pārtikas cenas, būtiski ietekmēja ekonomikas attīstību un mazināja iedzīvotāju, īpaši cilvēku ar fiksētiem un zemiem ienākumiem, pirktspēju. Taču 2023. gadā visa gada garumā Latvijā bija vērojama lejupvērsta inflācijas dinamika – ja 2023. gada sākumā inflācija Latvijā bija augstākā eirozonā, tad gada beigās tā bija viena no zemākajām. Stabilizējoties inflācijai un pieaugot darba algām, uzlabojas arī iedzīvotāju pirktspēja. Saskaņā ar Finanšu ministrijas prognozēm 2024. gadā vidējā inflācija būs 2–2,5% līmenī (2023. gadā – vidēji 8,9%).

Ģeopolitiskās situācijas ietekme, augstā inflācija, kas ietekmē preču un pakalpojumu izmaksas, sociālās palīdzības apjomus, ilgtermiņa saistību pamatsummu un procentu likmju pieaugošā dinamika, algu spriedze darba tirgū un darbinieku mainība, Eiropas Savienības fondu finansējuma veiksmīga apguve būs galvenie riska faktori 2024. gadā, kas ietekmēs Jelgavas ekonomisko un sociālo attīstību.

* 1. **Pašvaldības investīciju projekti**

Liela pašvaldības uzmanība tiek veltīta pilsētas infrastruktūras attīstībai, ieguldot gan pašvaldības finansējumu, gan piesaistot ārēju finanšu avotu finansējumu.

2023. gada nogalē noslēdzās 2014.–2020. gada plānošanas perioda Eiropas Savienības fondu projektu īstenošana, pašvaldībai veiksmīgi apgūstot piešķirto Eiropas Reģionālās attīstības fonda (ERAF) un Eiropas Sociālā fonda (ESF) finansējumu.

**Nozīmīgākie 2023. gadā pabeigtie infrastruktūras objekti:**

* lai risinātu pieprasījumu pēc vietām pašvaldības bērnudārzos, Brīvības bulvārī 31A Jelgavā izveidota jauna pašvaldības pirmsskolas izglītības iestāde 160 bērniem;
* ERAF līdzfinansētu projektu “Mācību vides uzlabošana Jelgavas Valsts ģimnāzijā un Jelgavas Tehnoloģiju vidusskolā” un “Jelgavas pilsētas pašvaldības izglītības iestādes “Jelgavas Tehnoloģiju vidusskola” energoefektivitātes paaugstināšana” ietvaros veikta Jelgavas Tehnoloģiju vidusskolas pilna pārbūve, siltināšana un aprīkojuma modernizācija;
* ERAF līdzfinansēta projekta ietvaros pabeigta Jelgavas pamatskolas “Valdeka”-attīstības centra skolas ēkas Institūta ielā 4 Jelgavā energoefektivitātes paaugstināšana, samazinot siltumenerģijas patēriņu un ar to saistītās izmaksas pašvaldībai piederošajā ēkā;
* ERAF līdzfinansēta projekta ietvaros pabeigta Jelgavas valstspilsētas pašvaldības profesionālās tālākizglītības iestādes “Zemgales reģiona kompetenču attīstības centrs” nenosiltinātās ēkas daļas energoefektivitātes paaugstināšana;
* ERAF līdzfinansētu projektu “Sabiedrībā balstītu sociālo pakalpojumu infrastruktūras attīstība Jelgavā” un “Daudzfunkcionālā sociālo pakalpojumu centra ēkas Zirgu ielā 47A, Jelgavā energoefektivitātes paaugstināšana” ietvaros pabeigta ēkas Zirgu ielā 47A pārbūve, siltināšana un aprīkošana, izveidojot tajā mūsdienīgu daudzfunkcionālu sociālo pakalpojumu centru.

**2024. gada nozīmīgākie infrastruktūras projekti:**

* valsts budžeta līdzfinansēta projekta “Ēkas Pasta ielā 32, Jelgavā pārbūve” ietvaros tiks pabeigta ēkas Pasta ielā 32 pārbūve un aprīkošana Jelgavas valstspilsētas un novada Dzimtsarakstu nodaļas vajadzībām;
* ERAF līdzfinansēta projekta “Pilssalas ielas degradētās teritorijas sakārtošana” ietvaros tiks pabeigta Pilssalas ielas posma pārbūve posmā no tilta pār Lielupi līdz dabas lieguma “Lielupes palienes pļavas” teritorijai, tilta pār kanālu pārbūve, fizisko aktivitāšu laukumu izbūve, auto stāvlaukuma izbūve un tam piegulošās teritorijas labiekārtošana, Lielupes krastmalas nostiprināšana Pilssalas ielā 8, kā arī jauna objekta – ūdens tūrisma un sporta bāzes – izbūve Pilssalas ielā 5;
* ERAF līdzfinansēta projekta “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā” ietvaros tiks pabeigta Rubeņu ceļa piebraucamā ceļa, jaunas ielas no Prohorova ielas līdz Rubeņu ceļam, kā arī inženiertehnisko komunikāciju tīklu pārbūve, apgaismojuma un pašvaldības elektronisko sakaru tīklu izbūve;
* valsts budžeta līdzfinansētu projektu “Aizsargu ielas seguma pārbūve, Jelgavā” un “Aizsargu ielas rotācijas apļa asfaltbetona seguma atjaunošana, Jelgavā” ietvaros tiks pabeigta nozīmīgas pilsētas tranzītielas un tās rotācijas apļa asfaltbetona seguma atjaunošana, jauna rotācijas apļa izbūve Aizsargu ielas un Kārniņu ceļa krustojumā, kā arī Bauskas ielas seguma atjaunošana posmā no Aizsargu ielas rotācijas apļa līdz pilsētas robežai Mežciema virzienā;
* Emisijas kvotu izsolīšanas instrumenta līdzfinansēta projekta “Siltumnīcefekta gāzu emisiju samazināšana pašvaldību publisko teritoriju apgaismojuma infrastruktūrā Jelgavas valstspilsētā” ietvaros tiks pabeigta veco gaismekļu demontāža un 1152 jaunu energoefektīvu (LED) gaismekļu montāža, kā arī Raiņa parka apgaismojuma pārbūve;
* noslēgsies vairāku izglītības iestāžu infrastruktūras uzlabošanas projekti – Jelgavas Centra pamatskolas stadiona pārbūve, telpu remontdarbi un virtuves iekārtu modernizācija; pirmsskolas izglītības iestādes “Gaismiņa” katlumājas pārbūve par saimniecības ēku; Jelgavas Pārlielupes pamatskolas jumta seguma nomaiņa; pirmsskolas izglītības iestādes “Sprīdītis” garāžas un palīgtelpu pārbūve par pirmsskolas izglītības grupas telpām Skolas ielā 2; pirmsskolas izglītības iestādes “Kamolītis” telpu remontdarbi un jaunu virtuves iekārtu uzstādīšana;
* turpinās 2., 3. līnijas un Nameja ielas posma pārbūve Jelgavā, lai sakārtotu inženiertehnisko un transporta infrastruktūru ap plānoto jauno pašvaldības bērnudārzu Nameja ielā 30 Jelgavā;
* tiks veikti Lielupes tilta balstu zemūdens remontdarbi;
* tiks uzsākta Atveseļošanas fonda finansēta vērienīga projekta – “Zemgales industriālā parka attīstība, I kārta” – īstenošana jauna industriālā parka izveidei bijušā lidlauka teritorijā virzībā uz viedās specializācijas jomu attīstību Jelgavā. Projekta ietvaros pašvaldība attīstīs industriālā parka vajadzībām nepieciešamo publisko ielu un inženiertehnisko infrastruktūru Meiju ceļa posmā no Satiksmes ielas līdz 1. līnijai, Atmodas ielas posmā no Dobeles šosejas līdz Lapskalna ielai, Lapskalna ielas posmā no Zvejnieku ielas līdz Slokas ielai, Slokas ielas posmā no Meiju ceļa līdz Lapskalna ielai.

2024. gadā pašvaldība gatavojas Atveseļošanas fonda un Eiropas Savienības struktūrfondu jaunā plānošanas perioda – no 2021. līdz 2027. gadam – atbalsta programmu finansējuma piesaistei.

 **2. Jelgavas VALSTSpilsētas pašvaldības 2024. gada budžeta apraksts**

Jelgavas valstspilsētas pašvaldības budžets 2024. gadam sagatavots, ievērojot Pašvaldību likuma 48. panta pirmo un otro daļu, likuma “Par pašvaldību budžetiem” 16., 17. pantu, likumu “Par budžetu un finanšu vadību”, likumu “Par valsts budžetu 2024. gadam un budžeta ietvaru 2024., 2025. un 2026. gadam”, kā arī nodokļu likumos, Ministru kabineta noteikumos un citos normatīvajos aktos paredzētās prasības.

* 1. **PAMATBUDŽETS**
		1. **Finanšu resursi**

Pamatbudžeta kopējos ieņēmumus veido nodokļu un nenodokļu ieņēmumi, maksas pakalpojumi un citi pašu ieņēmumi, ārvalstu finanšu palīdzības līdzekļi, kā arī valsts un citu pašvaldību transfertu ieņēmumi. Pašvaldības 2024. gada ieņēmumi kopā ar naudas līdzekļu atlikumu uz gada sākumu un aizņēmumu līdzekļiem plānoti **120 086 655 *euro***, tie ir 2008 *euro* (2023. gadā – 1929 *euro*) uz vienu Jelgavas valstspilsētas iedzīvotāju (iedzīvotāju skaits uz 2023. gada 1. janvāri – 59 794),bet izlīdzinātie ieņēmumi uz vienu izlīdzināmo vienību Jelgavas valstspilsētai, kas tiek iegūti pašvaldību finanšu izlīdzināšanas rezultātā, ir 540 *euro* (2023. gadā – 489 *euro*, 2022. gadā – 479 *euro*, 2021. gadā – 460 *euro*,2020. gadā – 478 *euro,* 2019. gadā – 453 *euro*) (valstī zemākie vidējie vērtētie ieņēmumi uz vienu izlīdzināmo vienību ir 601 *euro*, augstākie – 948 *euro*).

Pamatbudžeta finanšu resursu struktūra atspoguļota 2.1. attēlā. Nodokļu ieņēmumi kopējos pašvaldības budžeta resursos ir 48,3%, nenodokļu ieņēmumi – 0,6%, transfertu ieņēmumi – 30,3%, maksas pakalpojumu ieņēmumi – 1,9%, savukārt finansēšana – 18,9% (t. sk. naudas līdzekļu atlikums uz gada sākumu 9,5% un plānotie saņemamie aizņēmumi 9,4%).



2.1. attēls. **Pašvaldības 2024. gada pamatbudžeta finanšu resursu struktūra, %**

**Nodokļu ieņēmumi** ir būtiskākais pašvaldības ieņēmumu avots. 2024. gadā nodokļu ieņēmumi plānoti **57 943 482 *euro***, un, salīdzinot ar 2023. gada precizēto nodokļu ieņēmumu plānu, tie palielinājušies par 5 444 770 *euro*.

Plānotie nodokļu ieņēmumi pa gadiem atspoguļoti 2.2. attēlā.



2.2. attēls.**Pašvaldības pamatbudžeta plānotie nodokļu ieņēmumi, 2009.–2024. gads, *euro***

Lielākais īpatsvars 2024. gada nodokļu ieņēmumos joprojām ir iedzīvotāju ienākuma nodoklim (turpmāk – IIN) – 93,1%, nekustamā īpašuma nodoklim (turpmāk – NĪN) – 6,7%, azartspēļu nodoklim – 0,1% un dabas resursu nodoklim (turpmāk – DRN) – 0,1% (2.3. attēls).



2.3. attēls. **Pašvaldības 2024. gada pamatbudžeta nodokļu ieņēmumu struktūra, %**

IIN apjoms 2024. gada budžetā ir **53 949 482 *euro***,un to ir plānots saņemt no Valsts kases sadales konta šajā pārskata gadā. Salīdzinot ar 2023. gada precizēto plānu, IIN ieņēmumi ir palielinājušies par 5 444 770 *euro* (2023. gada precizētais plāns – 48 504 712 *euro*). Pašvaldības budžetā ieskaitāmā IIN ieņēmumu daļa būs 75% (2020. gadā – 80%), un nav arī pārejošā IIN atlikuma ieskaitījuma, jo visi nodokļi tiek ieskaitīti valsts budžeta vienotajā nodokļu kontā. Arī 2024. gadā saglabāts nosacījums, ka pašvaldībām IIN ieņēmumu neizpildes gadījumā tiek garantēts nodoklis 100% apmērā no valstī noteiktās IIN prognozes.

NĪN 2024. gadā plānots iekasēt **3 874 000 *euro***, salīdzinot ar 2023. gadu, ieņēmumi plānoti par 80 000 *euro* lielāki. Šis pieaugums aprēķināts, ņemot vērā 2016. gada 22. septembra Jelgavas pilsētas pašvaldības saistošo noteikumu Nr. 16-19 “Nekustamā īpašuma nodokļa piemērošana Jelgavas valstspilsētas administratīvajā teritorijā” (saistošo noteikumu nosaukums grozīts Jelgavas valstspilsētas pašvaldības domē 2022. gada 29. septembrī) 8. punktu, kurā noteikts, ka “būvi, kuras būvniecībā pārsniegts normatīvajos aktos noteiktais kopējais būvdarbu veikšanas ilgums (..), apliek ar NĪN likmi 3% apmērā no lielākās kadastrālās vērtības”.

Azartspēļu nodoklis tiek plānots **85 305 *euro***apmērā. Aprēķins veikts, ņemot vērā to, ka Jelgavas administratīvajā teritorijā ir izvietoti vidēji 275 spēļu automāti un Jelgavas valstspilsētas pašvaldības budžetā tiks ieskaitīti 5% no katra uzstādītā spēļu automāta gadam noteiktās nodokļa likmes 310,20 *euro* (2023. gadā – 258,60 *euro*) (6204 *euro*x 5%)*.*

DRN tiek plānots **35 000 *euro***, kas ir ieplānots pēc faktiskās izpildes 2023. gadā.

**Nenodokļu ieņēmumus** 2024. gadā plānots saņemt **776 898 *euro*** apmērā. Šos ieņēmumus veido valsts un pašvaldību nodevas, naudas sodi un sankcijas, kā arī ieņēmumi no pašvaldības īpašumu pārdošanas.

Ieņēmumi no **maksas pakalpojumiem un citi pašu ieņēmumi** 2024. gadā tiek plānoti **2 306 034 *euro***apmērā, kas ir par 333 851 *euro* mazāk nekā 2023. gada precizētais plāns. Samazinājuma iemesls – pašvaldības iestādēm precīzi vēl nav zināmi ieņēmumi no ārvalstu finanšu palīdzības. Ārvalstu finanšu palīdzības ieņēmumi ir ieplānoti **45 859 *euro***, 2023. gada precizētais plāns – 368 735 *euro*.

Pašvaldības iestāžu maksas pakalpojumu ieņēmumu – **2 135 407 *euro*** –sadalījums plānots šāds:

* maksa par izglītības pakalpojumiem – 369 863 *euro*;
* ieņēmumi par pašvaldības iestāžu telpu nomu un īri – 781 562 *euro*;
* par ieejas biļešu realizāciju pasākumos – 566 290 *euro*, t. sk. JVPPI “Kultūra” 515 090 *euro*;
* par sabiedriskās kārtības uzturēšanas pakalpojumiem – 133 000 *euro* (JVPPI “Jelgavas pašvaldības policija”);
* par reklāmas izvietošanu pasākumos un starpniecības atlīdzība par biļešu realizāciju SIA “Biļešu paradīze” – 151 665 *euro* (JVPPI “Kultūra”);
* par personu uzturēšanos sociālās aprūpes iestādēs – 23 860 *euro* (JVPPI “Jelgavas sociālo lietu pārvalde”);
* citi pašvaldības iestāžu ieņēmumi – 109 067 *euro*.

Pārējie pašvaldības iestāžu neklasificētie iestāžu ieņēmumi par sniegtajiem maksas pakalpojumiem un citiem pašu ieņēmumiem ieplānoti **124 768 *euro***,t. sk.:

* par meža ciršanas atļauju izsniegšanu – 65 000 *euro* (JVPPI “Pilsētsaimniecība”);
* ieņēmumi no Latvijas Bērnu fonda vardarbībā cietušo bērnu rehabilitācijai –27 968 *euro* (JVPPI “Jelgavas sociālo lietu pārvalde”);
* par ēdnīcas pakalpojumu sniegšanu – 30 000 *euro* (Jelgavas Amatu vidusskola);
* citi pašvaldības iestāžu ieņēmumi – 1800 *euro*.

**Transfertu ieņēmumi** (ieņēmumi, ko pašvaldība saņem no valsts vai citu pašvaldību budžetiem) 2024. gadā plānoti **36 342 824 *euro***.

Pašvaldību saņemtos valsts budžeta transfertus noteiktiem mērķiem plānots saņemt **28 699 730 *euro*** apmērā.

Ieplānotās mērķdotācijas pedagogu atlīdzībai 20 249 393*euro* sadalās šādi:

* 15 890 342 *euro* – pašvaldību pamata un vispārējās vidējās izglītības iestāžu, pašvaldību speciālās izglītības iestāžu un pašvaldību profesionālās izglītības iestāžu pedagogiem;
* 1 032 238 *euro* –interešu izglītības programmu pedagogiem;
* 1 218 986 *euro* – pašvaldību speciālo internātpamatskolu pedagogiem;
* 2 107 827 *euro* – pašvaldību izglītības iestādēs bērnu no piecu gadu vecuma izglītošanā nodarbināto pedagogiem;
* 371 616 *euro* –ieplānotā mērķdotācija pašvaldību speciālo internātpamatskolu uzturēšanas izdevumu segšanai;
* 14 911 *euro* –ieplānotā mērķdotācija pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām.

No Latvijas Republikas Izglītības un zinātnes ministrijas plānots saņemt šādas dotācijas:

* brīvpusdienu nodrošināšanai 1.–4. klašu skolēniem – 737 714 *euro* (izdevumi tiek kompensēti 50% apmērā no bērna ēdienreizes izmaksām 3,09 *euro*);
* mācību literatūras un mācību līdzekļu iegādei – 183 418 *euro*;
* profesionālās ievirzes sporta izglītības programmu finansēšanai – 843 137 *euro*;
* asistentu pakalpojumu apmaksai Jelgavas izglītības iestādēs – 35 000 *euro*.

No Latvijas Republikas Labklājības ministrijas plānotie valsts budžeta transferti noteiktam mērķim, ko saņems Jelgavas valstspilsētas pašvaldības iestāde “Jelgavas Sociālo lietu pārvalde”:

* 1 944 696 *euro* – invalīdu asistentu pakalpojumu nodrošināšanai;
* 79 385 *euro* – grupu dzīvokļu klientu uzturēšanas izdevumu apmaksai;
* 23 420 *euro* – audžuģimenēm pabalsts bērna uzturam;
* 254 715 *euro* – valsts atbalsts pašvaldībām 30% apmērā no mājokļa pabalsta un pabalsta individuālās apkures nodrošināšanai;
* 49 439 *euro* – valsts atbalsts pašvaldībai 30% apmērā no mājsaimniecībām izmaksātā garantētā minimālā ienākuma pabalsta;
* 37 500 *euro* – sociālās rehabilitācijas pakalpojumu apmaksai no vardarbības cietušām un vardarbību veikušām pilngadīgām personām.

No Latvijas Republikas Satiksmes ministrijas plānots saņemt:

* 754 749 *euro* – sabiedriskā transporta pakalpojumu nodrošināšanai Jelgavas administratīvajā teritorijā, t. sk. par I un II grupas invalīdu, bērnu invalīdu un personu, kas pavada I grupas invalīdu vai bērnu invalīdu, pārvadāšanu – 507 105 *euro*, kā arī zaudējumu segšanai par pasažieru regulārajiem pārvadājumiem maršrutos, kas iziet ārpus pilsētas administratīvās teritorijas vairāk nekā 30% no kopējā maršruta garuma, – 247 644 *euro*;
* 1 540 739 *euro* – Autoceļu fonda līdzekļus, kas paredzēti pašvaldības teritorijā esošo ielu un ceļu uzturēšanai.

Latvijas Republikas Kultūras ministrijas finansējums plānots šādiem mērķiem:

* 174 467 *euro* – profesionālās ievirzes mākslas, mūzikas un dejas programmu pedagogu darba samaksai un valsts sociālās apdrošināšanas obligātajām iemaksām;
* 108 430 *euro* – JVPPI “Jelgavas izglītības pārvalde” projekta “Latvijas skolas soma” īstenošanai;
* 17 673 *euro* – JVPPI “Jelgavas Pilsētas bibliotēka” par Latvijas Neredzīgo bibliotēkas struktūrvienības pārņemšanu.

Latvijas Republikas Vides aizsardzības un reģionālās attīstības ministrijas finansējums plānots:

* 1 198 128 *euro* –lai kompensētu izdevumus pašvaldībai par atbalstu Ukrainas civiliedzīvotājiem saskaņā ar Ukrainas civiliedzīvotāju atbalsta likumu;
* 20 000 *euro* –finansējums projekta “Īpaši aizsargājamās dabas teritorijas – dabas lieguma “Lielupes palienes pļavas” – dabas aizsardzības plāna aktualizēšana” īstenošanai;
* 30 000 *euro* – lai kompensētu faktiskos izdevumus, kas radušies 2023. gadā, sniedzot atskurbšanas pakalpojumus diennakts režīmā.

Nodarbinātības valsts aģentūras finansējums “Atbalsts bezdarba gadījumā” plānots 31 200 *euro*.

**Valsts budžeta transferti**, ko pašvaldība saņems Eiropas Savienības un pārējās ārvalstu finanšu palīdzības līdzfinansētajiem projektiem, plānoti **1 452 945 *euro***apmērā. To sadalījums projektu realizācijai ir šāds:

* 288 000 *euro* – ERAF projektam “Pārlielupes skeitparka būvniecība ārtelpas attīstībai Jelgavā”;
* 215 887 *euro* – “Interreg V-A” Latvijas-Lietuvas pārrobežu sadarbības programmas projektam “Kopīga pārrobežu tūrisma piedāvājuma “Saules ceļš” izveide” (finansējums projekta partneriem);
* 74 688 *euro* – ERAF projektam “Pilssalas ielas degradētās teritorijas sakārtošana”;
* 30 000 *euro* – Atveseļošanas fonda projektam “Mājokļu vides pieejamības nodrošināšana cilvēkiem ar invaliditāti Jelgavas valstspilsētā”;
* 16 000 *euro* – Atveseļošanas un noturības mehānisma projektam “Prasmju pilnveide pieaugušajiem”;
* 942 *euro* – “Erasmus+” programmas projektam “Pieaugušo izglītības loma sabiedrības digitālo prasmju pilnveidē”;
* 20 238 *euro –* “Erasmus+” programmas projektam “Jelgavas Amatu vidusskolas audzēkņu profesionālās kompetences pilnveide”;
* 4619 *euro* – “Erasmus+” programmas projektam “Akreditēti mobilitātes projekti skolēniem un personālam skolu izglītībā”.

Plānotais finansējums priekšfinansējuma atmaksai ilgtermiņa aizņēmumiem par dažādu Eiropas Savienības projektu realizāciju – 802 571 *euro*.

Pašvaldība 2024. gadā saņems **valsts budžeta dotāciju** pašvaldībām no pašvaldību finanšu izlīdzināšanas fonda **5 119 578 *euro***, salīdzinot ar 2023. gadu, samazinājums ir 1 519 279 *euro* (2023. gada plāns – 6 638 857 *euro*)*.*

**Pašvaldību saņemtie transferti no citām pašvaldībām** pamatbudžetāplānoti **1 070 571 *euro***apmērā, t. sk.:

* 893 402 *euro* – par izglītības iestāžu sniegtajiem pakalpojumiem;
* 18 123 *euro* – Jelgavas novada un Dobeles novada finansējums Atkritumu apsaimniekošanas reģionālā plāna un vienota atkritumu apsaimniekošanas saistošo noteikumu projekta izstrādei;
* 159 046 *euro* – Jelgavas novada pašvaldības finansējums: 93 992 *euro* par Jelgavas valstspilsētas un Jelgavas novada pašvaldības kopīgās iestādes “Jelgavas valstspilsētas un novada Dzimtsarakstu nodaļa” darbības nodrošināšanu, 19 764 *euro* par bibliotēku metodiskās vadības nodrošināšanu, 30 000 *euro* par tūrisma popularizēšanas pasākumiem, 15 290 *euro* par videonovērošanas sistēmas uzturēšanu un informācijas sniegšanu.

**Finansēšana**

Pamatbudžeta finanšu resursu finansēšanas sadaļu veido naudas līdzekļu atlikums uz 2023. gada 31. decembri, kas ir **11 420 939 *euro***,un plānotie ilgtermiņa aizņēmumi projektu realizācijai. 2024. gadā plānotais aizņēmumu apjoms ir **11 296 173 *euro***, un to sadalījums ir šāds:

* 3 478 275 *euro* – ERAF projektam “Pilssalas ielas degradētās teritorijas sakārtošana”;
* 282 607 *euro* – ERAF projektam “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”;
* 4 105 516 *euro* – projektam “2., 3. līnijas un Nameja ielas posma Jelgavā pārbūve”;
* 343 583 *euro* – Emisijas kvotu izsolīšanas instrumenta projektam “Siltumnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā”;
* 598 697 *euro* – projektam “Aizsargu ielas seguma pārbūve”;
* 197 141 *euro* – projektam “Lielupes tilta balstu zemūdens remontdarbu veikšana”;
* 308 991 *euro* – projektam “Jelgavas valstspilsētas pašvaldības pirmsskolas izglītības iestādes “Gaismiņa” katlumājas pārbūve par saimniecības ēku”;
* 284 743 *euro* – projektam “Pirmsskolas izglītības iestādes “Sprīdītis” garāžas un palīgtelpu pārbūve par PII grupas telpām, Skolas ielā 2, Jelgavā”;
* 239 227 *euro* – projektam “Pirmsskolas izglītības iestādes “Kamolītis” telpu vienkāršotā atjaunošana un virtuves iekārtu piegāde, uzstādīšana”;
* 1 001 942 *euro* – projektam “Jelgavas valstspilsētas pašvaldības izglītības iestādes “Jelgavas Centra pamatskola” stadiona pārbūve”;
* 135 661 *euro* – projektam “Jelgavas valstspilsētas pašvaldības izglītības iestādes “Jelgavas Pārlielupes pamatskola” jumta seguma nomaiņa, I kārta, un telpu remontdarbi”;
* 101 119 *euro* – projektam “Jelgavas Centra pamatskolas telpu vienkāršotā atjaunošana un virtuves iekārtu piegāde, uzstādīšana”;
* 218 671 *euro* – projektam “Jelgavas Spīdolas Valsts ģimnāzijas bibliotēkas jaunbūves, sporta stadiona pārbūves un teritorijas labiekārtošanas būvprojekta izstrāde”.

**2.1.2. Izdevumi**

Pašvaldības 2024. gada pamatbudžeta kopējie izdevumi, ieskaitot finansēšanas daļu, plānoti **120 086 655 *euro***, bet pašvaldības izdevumi (neskaitot finansēšanu) plānoti **115 042 273 *euro*** un pēc savas ekonomiskās būtības iedalīti deviņās funkcionālajās kategorijās – to sadalījums atspoguļots 2.4. attēlā.



2.4. attēls. **Pašvaldības 2024. gada pamatbudžeta izdevumu plāna struktūra pa funkcionālajām kategorijām salīdzinājumā ar 2023. gada plānu**

Atbilstoši iedalījumam funkcionālajās kategorijās vispārējiem valdības dienestiem plānotais finansējums 2024. gadam ir 14 331 579 *euro* jeb 11,9% no pamatbudžeta izdevumiem, sabiedriskās kārtības un drošības izdevumi plānoti 4 577 917 *euro* jeb 3,8% no pamatbudžeta izdevumiem. Ekonomiskās darbības funkcijas nodrošināšanai plānotais finansējums ir 16 098 109 *euro* jeb 13,4% no pamatbudžeta izdevumiem, vides aizsardzībai – 2 949 351 *euro* jeb 2,5%, pašvaldības teritoriju un mājokļu apsaimniekošanai – 5 263 438 *euro* jeb 4,4%. Atpūtai, kultūrai, sportam, muzeju un bibliotēku darbības nodrošināšanai un pasākumiem Jelgavas valstspilsētā pašvaldības pamatbudžetā ieplānoti 7 586 922 *euro* jeb 6,3% no pamatbudžeta izdevumiem. Izglītības nozarei plānotais finansējums ir 51 471 594 *euro* jeb 42,9% no pamatbudžeta izdevumiem, veselībai un sociālajai aizsardzībai plānotais finansējums ir 12 763 363 *euro* jeb 10,6% no pamatbudžeta izdevumiem.

Kopējais plānotais 2024. gada pašvaldības pamatbudžeta izdevumu sadalījums pēc ekonomiskās klasifikācijas kategorijām atspoguļots 2.5. attēlā.

2024. gadā atlīdzības izdevumi pašvaldībā tiek plānoti 58 189 615 *euro*. Atlīdzība ir lielākā izdevumu pozīcija pamatbudžeta izdevumos – 48,4% no kopējiem izdevumiem. Būtiskākās izmaiņas, kas veicināja atlīdzības fonda pieaugumu, plānojot pašvaldības budžetu, ir plānotie līdzekļi 2 054 173 *euro* pirmsskolas pedagogu, izglītības iestāžu direktoru, ārstniecības personāla atlīdzības palielināšanai, 1 221 594 *euro* saskaņā ar Atlīdzības likuma pārejas noteikumu 52. punktu (pašvaldības darbinieku algas palielinājums 6% apmērā), 603 235 *euro –* minimālās algas izmaiņas ar š. g. janvāri un 520 404 *euro –* citas atlīdzības izmaiņas, t. sk. sociālās nozares darbinieku atlīdzības palielināšanai 438 538 *euro*.



2.5. attēls. **2024. gada pamatbudžeta izdevumu sadalījums pa ekonomiskās klasifikācijas kategorijām**

Nākamā lielākā izdevumu pozīcija ir preču un pakalpojumu apmaksai ieplānotie līdzekļi 21 441 622 *euro* jeb 17,7% no kopējiem izdevumiem. Šajos izdevumos iekļautas visu pašvaldības iestāžu komunālo pakalpojumu izmaksas 3 291 053 *euro*, brīvpusdienu nodrošināšanas izdevumi 1.–4. klašu skolēniem 1 509 887 *euro*, kur pašvaldības līdzfinansējums 50% apmērā ir 737 714 *euro* (pieaugums +133 582 *euro*), ēdināšanas pabalsts daudzbērnu ģimenēm un audžuģimenēm 899 688 *euro*, kā arī jaunās pašvaldības ēkas – airēšanas bāzes – aprīkojuma iegādes izmaksas 54 182 *euro* u. c. preču un pakalpojumu izdevumi.

Pamatkapitāla veidošanai plānotie izdevumi ir 16 301 794 *euro* jeb 13,6% no kopējiem izdevumiem, kur pašvaldības finansējums dažādu investīcijas projektu īstenošanai ir ieplānots 13 608 359 *euro* un airēšanas bāzes aprīkošanas izdevumi 245 818 *euro* apmērā.

Subsīdijas un dotācijas ieplānotas 7 543 563 *euro* apmērā jeb 6,3% no kopējiem izdevumiem, kur pašvaldības kapitālsabiedrībām (SIA “Jelgavas nekustamā īpašuma pārvalde”, SIA “Zemgales EKO”, SIA “Jelgavas autobusu parks”, SIA “Jelgavas ūdens”) plānotie izdevumi ir 3 642 542 *euro*, finansējums privātajām pirmsskolas izglītības iestādēm un bērnu uzraudzības pakalpojuma sniedzējiem ar valsts budžeta līdzekļiem – 3 010 647 *euro*.

Ilgtermiņa aizdevumu procentu un pamatsummu nomaksai, kā arī Eiropas Savienības projektu priekšfinansējumu atmaksai plānoti izdevumi 9 505 202  *euro* (pieaugums +2 137 905 *euro,* kur procentu maksājumu pieaugums ir +2 771 867 *euro*) jeb 7,9% no kopējiem izdevumiem.

Sociālajiem pabalstiem, t. sk. stipendijām, plānoti 5 490 592 *euro* jeb 4,6% no kopējiem izdevumiem.

Pārējiem pašvaldības uzturēšanas izdevumiem atvēlētais finansējums 2024. gadā – 1 624 624  *euro* jeb 1,4% no kopējiem izdevumiem, tajā skaitā līdzdalība komersantu pašu kapitālā pamatkapitāla palielināšanai SIA “Zemgales olimpiskais centrs” 389 575 *euro* apmērā.

Plānotais ieņēmumu pārsniegums pār izdevumiem – 159 643 *euro* jeb 0,1% no kopējiem pamatbudžeta izdevumiem.

* + - 1. **Jelgavas valstspilsētas pašvaldības iestāde “Centrālā pārvalde”**

Jelgavas valstspilsētas pašvaldības iestāde “Centrālā pārvalde” (turpmāk – Iestāde) uzsāka savu darbību ar 2023. gada 1. janvāri. Iestāde nodrošina domes un komiteju organizatorisko un tehnisko apkalpošanu, pašvaldības domes pieņemto lēmumu izpildi, un tās kompetencē ir pašvaldībai uzdoto funkciju administrēšana, kā arī citas Iestādes nolikumā minētās funkcijas un uzdevumi.

Iestādes 2024. gada plānotais budžeta izdevumu apjoms, ieskaitot Eiropas Savienības projektu īstenošanai paredzētos līdzekļus, ir **12 519 290 *euro*** (pret 2023. gadu samazinājums ir –21 568 809 *euro*), jo būtiski samazinājies īstenojamo projektu skaits.

Turpmāk skaidrots, kā sadalās pašvaldības pamatbudžeta izdevumi pa programmām un projektiem.

**01.111. Izpildvaras institūcija**

Iestādes uzturēšanai 2024. gadā plānoti izdevumi **5 173 634 *euro***, kas veido 4,3% no kopējiem pašvaldības izdevumiem. Plānotais Iestādē nodarbināto darbinieku skaits – 140.

Plānotie izdevumi pa ekonomiskās klasifikācijas kodiem:

* atlīdzība – 4 123 457 *euro*, t. sk. darba devēja nodoklis (23,59%);
* preces un pakalpojumi – 1 007 726 *euro*, t. sk. izdevumiem par komunālajiem pakalpojumiem 143 075 *euro*;
* sociālie pabalsti – 4300 *euro* (dāvanu kartes konkursiem);
* pamatkapitāla veidošana – 38 151 *euro*.

Šīs Iestādes atlīdzības fonda pieaugums ir +257 849 *euro*, t. sk.:

* 198 441 *euro* – atlīdzības palielinājums darbiniekiem 6% apmērā no 01.01.2024.;
* 25 663 *euro* – atlīdzības palielinājums domes 12 deputātiem, priekšsēdētājam un diviem tā vietniekiem 6% apmērā no 01.01.2024.;
* 7415 *euro* –6 darbiniekiem minimālās algas izmaiņas.

Pie pakalpojumu apmaksas ir ieplānoti 240 000 *euro*, kas ir valsts budžeta dotācija, lai kompensētu izdevumus par izmitināšanas un ēdināšanas pakalpojumiem Ukrainas civiliedzīvotāju atbalstam saskaņā ar Ukrainas civiliedzīvotāju atbalsta likumu, kur:

* 38 000 *euro*– ēdināšanas izdevumi;
* 202 000 *euro* – izmitināšanas izdevumi.

Pamatkapitāla veidošanasizdevumos ieplānots:

* 35 151 *euro* – Jelgavas valstspilsētas, Jelgavas novada un Dobeles novada finansējums Atkritumu apsaimniekošanas reģionālā plāna un vienota atkritumu apsaimniekošanas saistošo noteikumu projekta izstrādei;
* 3000 *euro* – sakaru tehnikas nomaiņai.

**01.113. Projekts “Komunikācija ar sabiedrību tās iesaistei pašvaldības lēmumu pieņemšanā”**

Šī projekta realizācijai plānotie izdevumi ir **8482 *euro.*** **Projekta mērķis** ir izvērtēt un attīstīt pasākumus komunikācijai ar sabiedrību un tās līdzdalības veicināšanai atbildīgu lēmumu pieņemšanā pašvaldībās. Projekta ietvaros plānota pašvaldības esošās situācijas analīze un vadlīniju izstrāde sabiedrības iesaistes uzlabošanai lēmumu pieņemšanā, kas saistīti ar pilsētvides kvalitātes uzlabošanu, t. sk. Latvijas un Vācijas labās prakses piemēru izvērtēšana, sabiedrības interešu grupu identificēšana un izvērtēšana, sabiedrības viedokļu uzklausīšana (intervijas, aptaujas).

**01.116. Projekts “Ēkas Pasta ielā 32, Jelgavā, pārbūve par dzimtsarakstu nodaļu”**

 **Projekta mērķis** ir ēkas Pasta ielā 32 telpu pārbūve, energoefektivitātes paaugstināšana, stikla/metāla konstrukcijas piebūves celtniecība ēkas pagalma pusē, kā arī teritorijas labiekārtošana. Piebūves apjomā paredzēta svinību zāle, jaunlaulāto telpas un saimniecības telpa. Īstenojot projektu, tiks nodrošināta mūsdienu prasībām atbilstošu telpu izveide Jelgavas valstspilsētas pašvaldības un Jelgavas novada pašvaldības kopīgai iestādei “Jelgavas valstspilsētas un novada Dzimtsarakstu nodaļa”. Šī projekta realizācijai plānotie izdevumi 2024. gadam ir **600 866 *euro***.

**04.510.533. ERAF projekts “Tehniskās infrastruktūras sakārtošana uzņēmējdarbības attīstībai Rubeņu ceļa rūpnieciskajā teritorijā”**

**Projekta mērķis** irLielupes industriālās degradētās teritorijas revitalizācija atbilstoši Jelgavas valstspilsētas attīstības programmā noteiktajam, nodrošinot videi draudzīgu un vides ilgtspēju veicinošu teritoriālo izaugsmi un jaunu darba vietu radīšanu Jelgavas valstspilsētā.

Plānotais budžets ir **282 607 *euro***, kas ir aizņēmuma līdzekļi.

**04.738. “Interreg V-A” Latvijas-Lietuvas pārrobežu sadarbības programmas projekta “Kopīga pārrobežu tūrisma piedāvājuma “Saules ceļš” izveide”**

**Projekta mērķis** ir palielināt tūristu skaitu un nakšņošanas dienu daudzumu programmas teritorijā – Jelgavas un Jonišķu pilsētā, kā arī Šauļu reģionā, izveidojot kopīgu pārrobežu tūrisma piedāvājumu “Saules ceļš” ar vienotu saules tematiku.

Ieplānotais finansējums 2024. gadam ir **215 887 *euro***, ko paredzēts pārskaitīt projekta partneriem.

**04.744. ERAF projekts “Pilssalas ielas degradētās teritorijas sakārtošana”**

 **Projekta mērķis** ir saglabāt, aizsargāt un attīstīt nozīmīgu dabas mantojumu Jelgavā, sakārtojot Pilssalas ielas degradēto teritoriju, attīstot esošās funkcijas, piedāvājot jaunus pakalpojumus un sekmējot to potenciāla attīstību atbilstoši Jelgavas valstspilsētas attīstības programmai. Projekta laikā tiks pārbūvēta Pilssalas iela 680 metru garumā posmā no tilta pār Lielupi līdz nekustamajam īpašumam Pilssalas ielā 5, t. sk. izveidojot gājēju un velosipēdistu celiņus un pārbūvējot tiltu pār kanālu, kā arī izbūvēt ūdenstūrisma un sporta bāzi Pilssalas ielā 5, kur atradīsies arī tūrisma informācijas punkts.

Projekta realizācijai plānotais finansējums 2024. gadam ir **3 903 611 *euro***, t. sk. aizņēmuma līdzekļi 3 478 275 *euro*, valsts budžeta finansējums 74 688 *euro*.

**04.901. Zemes reformas darbība, zemes īpašuma un lietošanas tiesību pārveidošana**

Šim mērķim plānotie izdevumi 2024. gadam ir **78 715 *euro***, t. sk. 34 600 *euro* nekustamo īpašumu Sarmas ielā 2a un Miera ielā 11 iegādei. Atlikušais finansējums paredzēts pašvaldības īpašumu reģistrācijai Zemesgrāmatā, notāra pakalpojumu apmaksai, sertificēto vērtētāju pakalpojumu apmaksai.

**04.918. “Interreg” Baltijas jūras reģiona programmas projekts “Jaunuzņēmumi (START-UP) saules energokopienām”**

 **Projekta mērķis** ir palīdzēt pārvarēt energokopienu izveides sākuma izaicinājumus, nodrošinot nepieciešamās zināšanas, dokumentāciju un izmēģinot šo dokumentāciju piecos pilotprojektos, sekmējot energokopienu izveidi Baltijas jūras reģionā, kas, izmantojot vietējos pieejamos resursus, kalpos valstu lielākai enerģētiskajai neatkarībai un jaunu darba vietu radīšanai. Projekta īstenošanas periods – no 2023. gada novembra līdz 2026. gada oktobrim. Projekta īstenošanai plānotais finansējums 2024. gadam ir **68 851 *euro***.

**05.401.** **Projekts “Īpaši aizsargājamās dabas teritorijas – dabas lieguma “Lielupes palienes pļavas” – dabas aizsardzības plāna aktualizēšana”**. Finansējums šim mērķim ieplānots **43 400 *euro***, kur Valsts reģionālās attīstības aģentūras finansējums ir20 000 *euro*.

**06.201. Projektu sagatavošana, izstrāde un teritoriju attīstība**

Plānotie izdevumi 2024. gadā ir **562 383** ***euro***.

Izdevumu sadalījums ir šāds: 23 700 *euro* – pakalpojumu apmaksai par projektu pieteikumu, izmaksu ieguvumu analīžu sagatavošanu, projektu vadību, publicitātes pakalpojumiem u. c. izdevumiem, savukārt 538 683 *euro* plānotitehniskās dokumentācijas izstrādei šādiem objektiem un mērķiem:

* 15 682 *euro* – teritorijas plānojuma izstrādei un stratēģiskā ietekmes uz vidi novērtējuma izstrādei teritorijas plānojumiem;
* 50 700 *euro* – mobilitātes plāna izstrādei;
* 70 000 *euro* – ēkas Mātera ielā 30 Jelgavā pārbūves būvprojekta izstrādei;
* 37 722 *euro* – skeitparka būvprojekta izstrādei;
* 48 000 *euro* – būvprojektu ekspertīzēm, energosertifikātu izstrādēm un būvprojektu inventarizācijas lietu sagatavošanai;
* 30 550 *euro* – Pārlielupes pamatskolas stadiona būvprojekta izstrādei;
* 33 381 *euro* –pirmsskolas izglītības iestādes Nameja ielā 30 Jelgavā būvprojekta izmaiņu izstrādei (gala maksājums);
* 242 968 *euro* – Jelgavas Spīdolas Valsts ģimnāzijas bibliotēkas jaunbūves, sporta stadiona pārbūves un teritorijas labiekārtošanas būvprojekta izstrādei, t. sk. 218 671 *euro* aizņēmuma līdzekļi;
* 9680 *euro* – Nacionālā kultūras mantojuma pārvaldes finansējums ēkas Vecpilsētas ielā 9 Jelgavā arhitektoniski mākslinieciskai izpētei/inventarizācijai.

**06.604. Pašvaldības dzīvokļu pārvaldīšana, remonts, veco māju nojaukšana**

Plānotais finansējums 2024. gadam ir **415 140 *euro***. Finansējums paredzēts šādiem mērķiem:

* 218 140 *euro* – pašvaldības izīrējamo dzīvokļu kosmētiskajiem remontiem un kopīpašumu daļu remontiem, kā arī īres un komunālo maksājumu veikšanai neizīrētajiem sociālajiem dzīvokļiem;
* 71 000 *euro* – turējumā nodotā pašvaldības dzīvojamā fonda ēku renovācijai;
* 25 000 *euro* – izīrēto pašvaldības dzīvokļu parāda kompensācijai SIA “Gren Jelgava” un SIA “Jelgavas nekustamā īpašuma pārvalde”;
* 100 000 *euro* – zemes atpirkšanai no zemes īpašniekiem (dalītā īpašuma izbeigšana);
* 1000 *euro* – administratīviem izdevumiem (tiesvedības).

**06.606. Ar pašvaldības teritoriju saistīto normatīvo aktu un standartu sagatavošana un ieviešana**

Šai programmai plānotais finansējums 2024. gadam ir **10 200 *euro***, t. sk. 5000 *euro* vietējā ģeodēziskā tīkla punktu aprīkošanai ar aizsargvākiem un aprīkojuma atjaunošanai,2600 *euro* plānoti vides pieejamības eksperta pakalpojumu apmaksai,2600 *euro* – ēku tehniskās apsekošanas aktu pasūtīšanai.

**06.607. Pašvaldības līdzfinansējums energoefektivitātes paaugstināšanas pasākumu veikšanai daudzdzīvokļu dzīvojamās mājās**

Plānotais finansējums šim mērķim ir **12 000 *euro*.**Tas plānots saskaņā ar Jelgavas pilsētas domes 2017. gada 27. aprīļa saistošajiem noteikumiem Nr. 17-12 “Par Jelgavas pilsētas pašvaldības līdzfinansējumu energoefektivitātes paaugstināšanas pasākumu veikšanai daudzdzīvokļu dzīvojamās mājās”. Līdzfinansējumu piešķir šādām darbībām: tehniskās apsekošanas veikšanai un tehniskās apsekošanas atzinuma sagatavošanai, mājas energosertifikāta un tā pārskatu sagatavošanai un būvprojekta vai apliecinājuma kartes, vai ēkas fasādes apliecinājuma kartes un būvdarbu tāmes sagatavošanai. Līdzfinansējums par minētajām darbībām tiek piešķirts līdz 50% no kopējām visu darbību izmaksām, bet ne vairāk kā 3000*euro* vienai daudzdzīvokļu dzīvojamai mājai.

**08.110. ERAF projekts “Pārlielupes skeitparka būvniecība ārtelpas attīstībai Jelgavā”**

 **Projekta mērķis** ir skeitparka būvniecība Jelgavas valstspilsētas publiskās ārtelpas attīstībai, uzlabojot pilsētas funkcionālās teritorijas iedzīvotāju dzīves kvalitāti un palielinot sabiedrības drošību. Projekta īstenošanas periods – no 2024. gada jūnija līdz 2026. gada decembrim. Plānotais finansējums 2024. gadam ir **288 000 *euro***, kas ir ERAF finansējums.

**08.292.1. Pilsētas nozīmes pasākumi**

Plānotais finansējums šim mērķim 2024. gadā ir saglabāts iepriekšējā gada līmenī, t. i., **396 300 *euro*.**Par šiem līdzekļiem tiek finansēti pilsētas nozīmes pasākumi, kas nodrošina pilsētas tēla veidošanu, atpazīstamību, lokālpatriotisma veidošanu.

Nozīmīgākie pasākumi 2024. gadā:

* valsts un pilsētas svētku oficiālie pasākumi, valstspilsētas augstāko apbalvojumu pasniegšana, Eiropas diena, skolotāju, skolēnu, sportistu apbalvošana u. c.;
* pilsētas nozīmes konkursu organizēšana: “Sakoptākais pilsētvides objekts”, “Spožākais pilsētvides objekts”, Jelgavas jaundzimušo sveikšana u. c.;
* vizīšu nodrošināšana, ārvalstu delegāciju uzņemšana;
* pilsētas mājaslapas www.jelgava.lv pilnveidošana un uzturēšana, pilsētas sociālo kontu uzturēšana;
* publicitātes nodrošināšana unreprezentācijas materiālu sagatavošana (TV, radio, prese, interneta mediji, grāmatas, bukleti, informatīvie materiāli, pamatzināšanu ruļļi, pieturvietu afišas, ielūgumi u. c.);
* pilsētas sveicienu baneru druka, uzturēšana un laukumu noma par to izvietošanu;
* Ziemassvētku teātra izrāžu apmaksa Jelgavas piecgadniekiem, sešgadniekiem un 1.–4. klašu audzēkņiem;
* pašvaldības informatīvā izdevuma “Jelgavas Vēstnesis” drukāšana un piegāde.

**09.519.04.** **“Interreg V-A”** **Latvijas-Lietuvas pārrobežu sadarbības programmas projekts “Sociālajam riskam pakļauto bērnu un jauniešu integrācija Jelgavas un Šauļu pilsētas pašvaldībās”**

**Projekta mērķis** ir veicināt sociālajam riskam pakļauto bērnu un jauniešu integrāciju sabiedrībā, uzlabot sociālo pakalpojumu kvalitāti, pieejamību, kā arī izveidot jaunus sociālos pakalpojumus. Plānotais budžets 2024. gadam ir **37 055 *euro***, kas ir gala norēķins jauniešu centra Loka maģistrālē 25 Jelgavā mēbeļu piegādei.

**09.519.05.** **Pašvaldības investīciju projekts “Jelgavas Bērnu un jaunatnes sporta skolas infrastruktūras attīstība”**

 **Projekta mērķis ir attīstīt infrastruktūru Jelgavas Bērnu un jaunatnes sporta skolas vajadzībām, tādējādi uzlabojot sporta skolas sniegto sporta aktivitāšu pieejamību un kvalitāti bērniem un jauniešiem Jelgavas valstspilsētas pašvaldībā un Jelgavas novada pašvaldībā.** Plānotais budžets 2024. gadam ir **363 765 *euro***.

**09.823. Projekts “Uzņēmējdarbības atbalsta pasākumi Zemgales plānošanas reģionā”**

 **Projekta mērķis** ir mazināt sociālās un ekonomiskās atšķirības starp Zemgales plānošanas reģiona pašvaldībām, stiprinot speciālistu un uzņēmēju kapacitāti un radot mehānismus inovāciju un uzņēmējdarbības attīstībai reģionā.Pašvaldība projektā iegādāsies jauniešu karjeras konsultāciju un motivācijas centra aprīkojumu, un budžets šim gadam plānots **22 094 *euro****.*

**10.120.31. Atveseļošanas fonda projekts “Mājokļu vides pieejamības nodrošināšana cilvēkiem ar invaliditāti Jelgavas valstspilsētā”**

**Projekta mērķis** ir nodrošināt atbalstu mājokļu pielāgošanai personu ar invaliditāti, kurām ir kustību traucējumi, deklarētajās dzīvesvietās Jelgavas valstspilsētas pašvaldības administratīvajā teritorijā, uzlabojot nodarbinātības iespējas, pieejamību pakalpojumiem, tādējādi sekmējot dzīves kvalitāti un cilvēktiesību ievērošanu.

Projekta īstenošanas periods – no 2024. gada augusta līdz 2026. gada jūnijam. Šī projekta realizācijai plānotais budžets 2024. gadam ir **36 300 *euro*,** kur fonda finansējums ir 30 000 *euro*.

* + - 1. **Jelgavas valstspilsētas pašvaldības un Jelgavas novada kopīgā iestāde**

**“Jelgavas valstspilsētas un novada Dzimtsarakstu nodaļa”**

 Jelgavas valstspilsētas un Jelgavas novada kopīgā iestāde “Jelgavas valstspilsētas un novada Dzimtsarakstu nodaļa” (turpmāk – kopīgā iestāde) uzsāka savu darbību 2023. gada 1. janvārī un pilda pašvaldību kompetencē esošo funkciju – civilstāvokļa aktu reģistrāciju – Jelgavas valstspilsētas un Jelgavas novada administratīvajā teritorijā.

Kopīgās iestādes budžets plānots **286 957 *euro***, kur Jelgavas novada līdzfinansējums iestādes uzturēšanai ieplānots 93 992 *euro.*

Plānotie izdevumi pa ekonomiskās klasifikācijas kodiem:

* atlīdzība – 241 667 *euro*, t. sk. darba devēja nodoklis (23,59%);
* preces un pakalpojumi – 43 590 *euro*, t. sk. izdevumiem par komunālajiem pakalpojumiem 13 902 *euro*;
* uzturēšanas izdevumu transferti – 1700 *euro*, kas ir degvielas un autotransporta izdevumi, jo pakalpojumu sniegs Jelgavas novads.

Iestādē tiek nodarbināti 8 darbinieki. Atlīdzības fonda pieaugums 36 072 *euro* saistīts ar:

* 12 422 *euro* – atlīdzības palielinājums darbiniekiem 6% apmērā no 01.01.2024.;
* 2472 *euro* – papildus nepieciešamais finansējums saistībā ar minimālās algas izmaiņām no 01.01.2024.;
* 21 178 *euro* – atlīdzības fonda aprēķins pilnam gadam darbiniekiem, kas pieņemti darbā 2023. gada laikā.

.

* + - 1. **Jelgavas valstspilsētas pašvaldības iestādes “Centrālā pārvalde” Finanšu departaments**

Finanšu departamenta pārraudzībā esošo programmu realizācijai plānotie izdevumi 2024. gadam ir **9 179 363 *euro***jeb 7,6% no kopējiem pamatbudžeta izdevumiem.

Plānotie izdevumi pa ekonomiskās klasifikācijas kodiem:

* preces un pakalpojumi – 533 783 *euro*;
* subsīdijas, dotācijas – 3 795 542 *euro*;
* procentu izdevumi – 4 840 038 *euro*;
* uzturēšanas izdevumu transferti – 10 000 *euro*.

**01.122. Pašvaldības ieņēmumu un izdevumu administrēšana, revidentu pakalpojumi**

Plānotie izdevumi šim mērķim – **100 694 *euro***, t. sk. pašvaldības ieņēmumu un izdevumu administrēšanas izdevumi ir 8754*euro*, ārējo auditoru pakalpojumu apmaksai – 41 940 *euro*,iemaksātā depozīta atmaksa SIA “Jelgavas īres nami” – 50 000 *euro*.

**01.721. Parāda procentu nomaksa**

Plānotais finansējums 2024. gadam – **5 010 038 *euro***, tostarppašvaldības ilgtermiņa aizņēmumu plānotie procentu maksājumi, kas aprēķināti ar plānotajiem aizņēmumiem šajā gadā, – 4 840 038 *euro* (pieaugums +2 771 867 *euro*) un aprēķinātā apkalpošanas maksa par ilgtermiņa aizdevumiem 170 000 *euro*.

**01.890. Līdzekļi neparedzētiem gadījumiem**

Šai programmai pašvaldības budžetā 2024. gadam ieplānoti līdzekļi **150 000 *euro*** jeb 0,1% no kopējiem pamatbudžeta izdevumiem. Par šo līdzekļu piešķiršanu ārkārtas gadījumos lēmumu pieņem domes priekšsēdētājs, izdodot rīkojumu.

**04.515. Sabiedriskā transporta pakalpojumu nodrošināšana Jelgavas valstspilsētas administratīvajā teritorijā**

2024. gada budžetā kompensācija zaudējumu segšanai par sabiedriskā transporta pakalpojumu nodrošināšanu Jelgavas valstspilsētas administratīvajā teritorijā plānota **2 496 650 *euro*** (samazinājums –589 459 *euro*)*.*

Valsts budžeta mērķdotācija plānota **754 749 *euro***, kas sadalās šādi: par I un II grupas invalīdu, bērnu invalīdu un personu, kas pavada I grupas invalīdu vai bērnu invalīdu, pārvadāšanu – 507 105 *euro*, zaudējumu segšanai par pasažieru regulārajiem pārvadājumiem maršrutos, kas iziet ārpus pilsētas administratīvās teritorijas vairāk nekā 30% no kopējā maršruta garuma, – 247 644 *euro*.

Savukārt pašvaldības finansējums šim mērķim ieplānots **1 741 901 *euro***. Šis finansējums sadalās šādi: 109 890 *euro* par pirmsskolas vecuma bērnu pārvadāšanu sabiedriskajā transportā un 1 632 011 *euro* zaudējumu kompensēšanai no tarifa starpības un negūtās peļņas daļas.

**04.909. Dotācija Zemgales plānošanas reģionam** (turpmāk – ZPR)

Saskaņā ar ZPR 2023. gada 12. oktobra vēstuli, kurā lūgts piešķirt finansējumu, atbilstoši ZPR Attīstības padomē nolemtajam ir paredzēta dotācija **10** **000 *euro***. Budžeta dotācijas ietvaros tiek plānota dalība Eiropas teritoriālās sadarbības 2021.–2027. gadam programmu uzraudzības sanāksmēs reģiona un vietējo pašvaldību interešu pārstāvēšanai, pašvaldību speciālistu nozaru darba grupu sanāksmju organizēšana, vasaras nometņu organizēšana reģiona bērniem ar īpašām vajadzībām, pašvaldību darbinieku uz ZPR Attīstības padomes dalībnieku kapacitātes stiprināšana.

**04.917. Jelgavas valstspilsētas pašvaldības grantu programma “Atbalsts komersantiem un saimnieciskās darbības veicējiem”**

Šī programma tika apstiprināta 2020. gadā saskaņā ar Jelgavas pilsētas domes 2020. gada 23. jūlija domes lēmumu Nr. 13/1. Grantu programmas mērķis ir atbalsta sniegšana uzņēmējdarbības veicināšanai un attīstībai Jelgavas valstspilsētā, īpašu uzmanību veltot sociāli atbildīgiem komersantiem un saimnieciskās darbības veicējiem. Viena piešķirtā granta apmērs nevar pārsniegt 10 000 *euro*, un grants tiek piešķirts kalendārajā gadā pašvaldības budžetā paredzēto finanšu līdzekļu apmērā. 2024. gadā plānotais finansējums saglabāts iepriekšējā gada līmenī – **50 000 *euro***.

**05.102. Pilsētas sanitārā tīrīšana**

Šo funkciju nodrošina SIA “Zemgales EKO”, un programmai paredzētais finansējums 2024. gadam ir **786 739 *euro***. Šie līdzekļi paredzēti šādiem mērķiem:

* 262 096 *euro* – sabiedrisko tualešu uzraudzībai un apsaimniekošanai;
* 30 000 *euro* – pārvietojamo tualešu nomai pilsētas pasākumu laikā;
* 234 972 *euro* – dalīto atkritumu savākšanas laukumu un atkritumu šķirošanas līnijas apsaimniekošanai;
* 52 000 *euro* – Spodrības mēnesim, Lielajai talkai, nelegālo izgāztuvju atkritumu savākšanai u. c. publiskiem pasākumiem;
	+ 156 446 *euro* – administrācijas izmaksām deleģēto funkciju veikšanai;
	+ 51 225 *euro* – pašvaldības funkcijai – dzīvnieku labturības nodrošināšanai.

**05.303. Finansējums pašvaldības kapitālsabiedrībām vides aizsardzības pasākumu īstenošanai**

Plānotais finansējums 2024. gadam ir **181 063 *euro***, kur DRN ieņēmumi ieplānoti 67 713 *euro*. Finansējums ieplānots šādiem komersantiem:

* SIA “Jelgavas ūdens” – 118 000 *euro*: 30 000 *euro* programmai “Sadzīves kanalizācijas sistēmas attīstība un pieslēgumu izveide pie izbūvētiem kanalizācijas tīkliem” un 88 000 *euro* Jelgavas administratīvajā teritorijā esošo decentralizēto kanalizācijas sistēmu apsekošanai, uzraudzībai un kontrolei;
* SIA “Jelgavas nekustamā īpašuma pārvalde” – 8500 *euro* aku dzeramā ūdens kvalitātes laboratoriskai kontrolei un pārvaldībā esošo grodu aku uzturēšanai, kontrolei un remontam;
* 54 563 *euro* – finansējums Jelgavas administratīvajā teritorijā esošo piesārņoto vietu sanācijas darbu veikšanai.

**06.603. Pašvaldības īpašumu apsaimniekošana**

Pašvaldības īpašumu apsaimniekošanu Jelgavas administratīvajā teritorijā veic SIA “Jelgavas nekustamā īpašuma pārvalde”. 2024. gadā plānotā izdevumu kompensācija par Jelgavas valstspilsētas pašvaldības īpašumu apsaimniekošanu ir **178 090 *euro***.

**08.401. Dotācijas projektu realizācijai nevalstiskajām organizācijām**

Plānotais finansējums šim mērķim ir **103 000 *euro***. Finansējums paredzēts Jelgavas valstspilsētas biedrību, nodibinājumu un reliģisko organizāciju atbalstam un to izstrādāto projektu realizācijai (saskaņā ar Jelgavas pilsētas domes 2018. gada 20. decembra lēmuma Nr. 15/4 apstiprināto nolikumu “Jelgavas pilsētas biedrību, nodibinājumu un reliģisko organizāciju atbalsta kārtība”). Par līdzekļu piešķiršanu biedrībām lemj Jelgavas valstspilsētas biedrību, nodibinājumu un reliģisko organizāciju atbalsta programmas komisija.

**08.405. Dotācijas biedrībām un nodibinājumiem**

Plānotais finansējums šim mērķim ir **113 089 *euro***, un tas paredzēts biedru naudu nomaksai. Lielākās no tām – 20 000 *euro* Latvijas Lielo pilsētu asociācijai,80 839 *euro* Latvijas Pašvaldību savienībai, 6000 *euro* biedrībai “Zemgales reģionālā enerģētikas aģentūra”.

* + - 1. **Jelgavas valstspilsētas pašvaldības iestāde “Pašvaldības iestāžu centralizētā grāmatvedība”**

**01.123. JVPPI “Pašvaldības iestāžu centralizētā grāmatvedība” darbības nodrošināšana**

Šī iestāde veic grāmatvedības uzskaiti deviņām pašvaldības iestādēm. Šajā iestādē ir nodarbināti 11 darbinieki.

Plānotais budžets 2024. gadam ir **335 357 *euro***, kas pa ekonomiskās klasifikācijas kodiem sadalās šādi:

* atlīdzība – 327 493 *euro,* t. sk. darba devēja nodoklis (23,59%);
* preces un pakalpojumi – 7864 *euro.*

Atlīdzības fonda pieaugums – 31 160 *euro*,t. sk. atlīdzības palielinājums darbiniekiem 6% apmērā no 01.01.2024. 17 025 *euro*, 14 135 *euro* ir papildu finansējums sakarā ar atlīdzības palielinājumu darbiniekiem 2023. gadā.

* + - 1. **Jelgavas valstspilsētas pašvaldības iestāde “Jelgavas pašvaldības policija”**

**03.111. JVPPI “Jelgavas pašvaldības policija” darbības nodrošināšana**

Šīs iestādes mērķis ir nodrošināt sabiedrisko kārtību un drošību Jelgavas valstspilsētas administratīvajā teritorijā, kontrolēt pašvaldības saistošo noteikumu un citu likuma normu ievērošanu, novērst administratīvos un citus pārkāpumus, kā arī aizsargāt personu brīvību, dzīvību, īpašumus un sabiedrisko drošību. Iestāde plāno nodarbināt 188 darbiniekus. Plānotais budžets šai iestādei ir **4 386 616 *euro***,kaspa ekonomiskās klasifikācijas kodiem sadalās šādi:

* atlīdzība – 4 014 255 *euro*, t. sk. darba devēja nodoklis (23,59%);
* preces un pakalpojumi – 368 723 *euro*, t. sk. komunālajiem pakalpojumiem 32 836 *euro*;
* sociālie pabalsti – 1000 *euro* (kompensācijas, kuras izmaksā fiziskām un juridiskām personām, pamatojoties uz Latvijas tiesu lēmējiestādes nolēmumiem);
* pamatkapitāla veidošana (elektroniskās inventarizācijas datu termināļi, 2 gab.) – 2638 *euro*.

Atlīdzības fonda pieaugums (+390 191 *euro*) skaidrojams ar to, ka:

* 230 966 *euro* – atlīdzības palielinājums darbiniekiem 6% apmērā no 01.01.2024.;
* 26 635 *euro* – papildu finansējums jaunai štata vietai, kas izveidota 2023. gadā;
* 69 701 *euro* – finansējums jaunajām štata vietām (3 darbinieki Zirgu ielā 47A) no 01.01.2024.;
* 6785 *euro* – sakarā ar minimālās algas izmaiņām 5 darbiniekiem;
* 56 104 *euro* – uzturdevu kompensāciju pieaugums no 2023. gada uz 100 *euro* no 71,14 *euro*.

Sakarā ar JVPPI “Jelgavas pašvaldības policija” autoparka būtisku nolietojumu budžetā ieplānoti 32 337 *euro* četru specializēto automašīnu nomas maksām.

* + - 1. **Jelgavas valstspilsētas pašvaldības iestāde “Jelgavas digitālais centrs”**

Šīs iestādes uzdevums ir stiprināt pašvaldības kapacitāti divās ļoti nozīmīgās jomās: informācijas tehnoloģiju attīstība un civilā aizsardzība. Plānotais budžets šīs iestādes pārraudzībā esošajām struktūrvienībām un programmām 2024. gadā – **2 054 330 *euro*** jeb 1,7% no **kopējiem pamatbudžeta izdevumiem.**

**01.331. Centralizēto datoru un datortīklu uzturēšana**

Plānotie izdevumi šai tāmei ir **855 386 *euro***, un tie sadalās šādi:

* datortīklu uzturēšanas izdevumiem – 787 086 *euro,* t. sk. iekārtu, inventāra un aparatūras uzturēšanai un remontam, kur remonta komponentēm un izlietojamiem materiāliem paredzēti 43 550 *euro*, informācijas tehnoloģiju pakalpojumu apmaksai (informācijas sistēmu uzturēšana, *web* un datu strukturēta mitināšana) – 526 015 *euro*, licencēm un iekārtu nomai – 91 591 *euro*, citiem izdevumiem (interneta pieslēgums, speciālistu konsultācijas, personāla apmācības un sertifikācijas “Microstrategy”, “DVS Namejs City” un “Horizon” konsultācijas) – 125 930 *euro*;
* datorprogrammu un licenču iegādei – 20 800 *euro*, t. sk. 10 000 *euro* IP telefonijas programmatūras licenču iegādei, 7500 *euro* videonovērošanas serveru licenču iegādei, 3000 *euro* “MS Office 365” papildu 10 licenču iegādei un 300 *euro* “DVS Namejs” licenču iegādei;
* pamatlīdzekļu iegādei – 47 500 *euro*, t. sk. 30 000 *euro* IP videokameru iegādei videosistēmas uzlabošanai, 10 000 *euro* videoservera iegādei, 5000 *euro* komutatoru iegādei optikas pieslēgumiem SFP un 2500 *euro* “Gbic” konvektoru iegādei komutatoriem.

**01.333. Jelgavas valstspilsētas pašvaldības iestādes “Jelgavas digitālais centrs” darbības nodrošināšana**

Šīs struktūrvienības uzdevums ir nodrošināt palīdzības sniegšanu pašvaldības datortīkla lietotājiem informācijas tehnoloģiju pakalpojumu lietošanas un pieejamības jautājumos. Nodarbināto skaits ir 23 darbinieki, un plānotais finansējums 2024. gadā ir **656 659 *euro***, kas pa ekonomiskās klasifikācijas kodiem sadalās šādi:

* atlīdzība – 557 337 *euro*, t. sk. darba devēja nodoklis (23,59%);
* preces un pakalpojumi – 99 322 *euro*, t. sk. komunālajiem pakalpojumiem 24 650 *euro*.

Finansējums, kas nepieciešams atlīdzības palielinājumam darbiniekiem 6% apmērā no 01.01.2024., aprēķināts 29 492 *euro*.

**01.334. Projekts “Atvieglojumu vienotās informācijas sistēmas un latvija.lv atvēršana komersantiem un valsts un pašvaldības vienoto klientu apkalpošanas centru attīstība”**

**Projekta mērķis** ir nodrošināt komersantiem iespēju izmantot valsts pakalpojumu digitālo infrastruktūru atvieglojumu pārvaldībai un informācijas attēlošanai klientiem valsts pārvaldes pakalpojumu portālā www.latvija.lv, pilnveidot valsts un pašvaldību atvieglojumu pārvaldības procesus, kā arī attīstīt valsts un pašvaldības vienoto klientu apkalpošanas centru tīkla tehniskās iespējas, digitalizējot publisko pakalpojumu, konsultāciju un lietotāju atbalsta sniegšanu attālināti. Projekta budžets 2024. gadam – **149 323 *euro***, kas ir valsts budžeta līdzekļi.

**03.202. Jelgavas pašvaldības operatīvās informācijas centrs (POIC)**

Šīs struktūrvienības funkcijas ir civilās aizsardzības sistēmas nodrošināšana Jelgavas valstspilsētas un Jelgavas novada administratīvajā teritorijā, kritiskās infrastruktūras pārraudzība Jelgavas administratīvajā teritorijā un diennakts iedzīvotāju atbalsta tālruņa darbības nodrošināšana. Struktūrvienībā tiek nodarbināti 9 darbinieki, plānotie izdevumi 2024. gadam – **191 301 *euro***,kas pa ekonomiskās klasifikācijas kodiem sadalās šādi:

* atlīdzība – 178 101 *euro*, t. sk. darba devēja nodoklis (23,59%);
* preces un pakalpojumi – 13 200 *euro.*

Papildus nepieciešamais finansējums atlīdzības palielinājumam darbiniekiem 6% apmērā no 01.01.2024. aprēķināts 10 200 *euro*.

**04.745. “Apvārsnis 2020” programmas projekts “Wellbased”**

 **Projekta mērķis** – mazināt enerģētisko nabadzību un tās izraisītās sekas iedzīvotāju veselības stāvoklim, gan veicot praktiskas darbības, gan arī organizējot izglītojošus seminārus par efektīvu enerģijas izmantošanu mājsaimniecībās.

Plānotais budžets šī projekta īstenošanai 2024. gadā – **42 264 *euro***, kur ārvalstu finanšu palīdzības līdzekļi ir 14 057 *euro*.

**04.746. “Apvārsnis 2020” programmas projekts “Dinamiskas informācijas pārvaldības pieeja klimatizturīgu adaptācijas paku ieviešanai Eiropas reģionos” *(Impetus)***

 **Projekta mērķis** – nodrošināt pielāgošanos klimata pārmaiņām, ieviešot jaunus un dinamiskus tehnoloģiju inovāciju un mākslīgā intelekta risinājumus, pieredzes pārņemšanu starp partneriem, īstenojot pilotprojektus un izmēģinot novatoriskus tehnoloģiskus un ar tehnoloģiju nesaistītus risinājumus, kas palīdzēs pielāgoties klimata izmaiņām Eiropas reģionos. Projekta ietvaros Jelgavā tiks ieviesta agrīnās apziņošanas plūdu draudu novērtējuma automatizācija iedzīvotāju brīdināšanai un Civilās aizsardzības komisijas lēmumu automatizācija, pamatojoties uz reāllaika ūdens līmeņa novērojumu datiem.

Plānotais budžets šī projekta īstenošanai 2024. gadā – **159 397 *euro***, t. sk. ārvalstu finanšu palīdzības līdzekļi 95 135 *euro*.

* + - 1. **Jelgavas valstspilsētas pašvaldības iestāde “Jelgavas reģionālais tūrisma centrs”**

**04.733. JVPPI “Jelgavas reģionālais tūrisma centrs” darbības nodrošināšana**

Šīs iestādes **mērķis ir tūrisma attīstības veicināšana Jelgavas valstspilsētā un Jelgavas novadā. Iestādē tiek nodarbināti 26 darbinieki. Plānotais finansējums 2024. gadam – 734 693** ***euro,* un tas tiks apgūts šādi:**

* atlīdzība – 529 489 *euro*, t. sk. darba devēja nodoklis (23,59%);
* preces un pakalpojumi – 205 204 *euro*, t. sk. komunālo pakalpojumu apmaksai 77 495 *euro*.

Atlīdzības fonda pieaugums +38 893 *euro*, kur:

* 35 186 *euro* – palielinājums darbiniekiem 6% apmērā no 01.01.2024.;
* 3707 *euro* –3 darbiniekiem minimālās algas izmaiņas.

26 104 *euro –* plānotais finansējums iestādes sabiedrisko aktivitāšu īstenošanai (dalība tūrisma izstādēs, drukas materiāli 2025. gadam, informācijas tulkošana, videomateriālu gatavošana, pasākumu īstenošana u. c.).

* + - 1. **Jelgavas valstspilsētas pašvaldības iestāde “Pilsētsaimniecība”**

Šīs iestādes funkcijas ir plānot, organizēt un kontrolēt Jelgavas valstspilsētas administratīvās teritorijas labiekārtošanu, plānot, organizēt un kontrolēt pašvaldības mežu un publiskā lietošanā esošo ūdeņu apsaimniekošanu. Nodrošināt ceļu satiksmes kustības drošības plānošanu un ar to saistīto pasākumu izpildi, piedalīties nodarbinātības pasākumos, kas veicina bezdarbnieku un sociālo iestāžu norīkoto personu atbalstu Jelgavas valstspilsētas administratīvajā teritorijā, nodrošināt sabiedriskā transporta maršrutu infrastruktūru. Plānotais budžets šīs iestādes pārraudzībā esošajām programmām 2024. gadā – **14 134 603 *euro*** jeb 11,9% no **kopējiem pamatbudžeta izdevumiem.**

**04.511. Ceļu un ielu infrastruktūras funkcionēšana, būvniecība un uzturēšana**

Izdevumi 2024. gadā plānoti **2 104 101 *euro***, tostarp valsts budžeta mērķdotācija Autoceļu fondam ir 1 568 549 *euro*.

Pašvaldības dotācija pilsētas ielu infrastruktūras uzturēšanai un būvniecībai 2024. gadā ieplānota **535 552 *euro*.** Šis finansējums ir paredzēts šādiem mērķiem:

* 328 900 *euro* – pašvaldības ielu ikdienas uzturēšanai, t. sk. 110 000 *euro* melnā seguma bedrīšu remontam pašvaldības teritorijā*,* 180 000 *euro* pilsētas ielu uzturēšanai ziemas periodā, 28 900 *euro* ielu atputekļošanai, mehanizētai tīrīšanai, grants seguma piebēršanai u. c. izdevumiem;
* 26 745 *euro* – satiksmes kustības drošības nodrošināšanai pilsētas teritorijā (ceļa zīmju uzstādīšana, meteostaciju uzturēšana, norādes zīmju un ielu nosaukumu plāksnīšu nomaiņa);
* 25 500 *euro* – autobusu pieturu un to inventāra uzturēšanai;
* 40 000 *euro* – Jelgavas valstspilsētas tiltu ikdienas uzturēšanai.

2024. gadā plānotās investīcijas 114 407 *euro*apmērā sadalās šādi:

* 44 407 *euro* – būvprojektu izstrādei “Lielupes tilta seguma un deformācijas šuvju atjaunošana” (gala norēķins);
* 20 000 *euro* – būvprojekta “2., 3. līnijas un Nameja ielas posma pārbūve” aktualizācijai;
* 50 000 *euro* – būvprojekta “Gājēju ietves un veloceliņa projektēšana Kalnciema ceļa posmā no Loka maģistrāles līdz pilsētas administratīvai robežai” izstrādei.

Autoceļu fonda izdevumi 2024. gadā plānoti **1 568 549 *euro*** apmērā, tostarp:

* ceļu un ielu ikdienas uzturēšanai – 1 252 310 *euro*, t. sk.:
	+ 352 220 *euro* – ziemas dienesta uzturēšanas izdevumiem,
	+ 213 285 *euro* – ielu bedrīšu remontam,
	+ 271 626 *euro* – luksoforu ikdienas uzturēšanas izdevumiem,
	+ 98 000 *euro* – greiderēšanas pakalpojumiem un grants seguma piebēršanai,
	+ 121 179 *euro* – ceļa zīmju uzturēšanai un ielu marķējumam,
	+ 72 400 *euro* – pilsētas ietvju mehanizētai tīrīšanai,
	+ 58 000 *euro* – grantēto ielu atputekļošanai,
	+ 65 600 *euro* – u. c. darbu veikšanai pilsētas ielās;
* ceļu un ielu kapitālajam remontam – 130 000 *euro*, t. sk.:
* 80 000 *euro* – Stadiona ielas virsmas seguma atjaunošanai,
* 50 000 *euro* – E. Dārziņa ielas posma no Kļavu ielas līdz Zirgu ielai virsmas seguma atjaunošanai;
* hidrotehnisko būvju uzturēšanai – 30 000 *euro*;
* meliorācijas sistēmu uzturēšanai – 20 000 *euro*;
* tiltu uzturēšanai – 20 000 *euro*;
* administratīvajiem izdevumiem – 116 239 *euro* (atlīdzība 7 darbiniekiem un bankas pakalpojumi).

**04.510.534. Projekts “Aizsargu ielas seguma atjaunošana”**

2024. gada pavasarī (pēc tehnoloģiskā pārtraukuma) plānots pabeigt darbus Aizsargu ielas rotācijas aplī, ieklāt horizontālo marķējumu un uzstādīt ceļa signālstabiņus, veikt seguma atjaunošanas darbus Bauskas ielas posmā no rotācijas apļa līdz pilsētas robežai Mežciema virzienā un posmā gar Meža kapsētu.

Projekta pabeigšanas termiņš, ieskaitot ekspluatācijā pieņemšanu, – 2024. gada 31. oktobris. Šī projekta finansējums **789 195 *euro***sadalās šādi:

* 84 846 *euro* – Satiksmes ministrijas līdzekļi;
* 105 652 *euro* – pašvaldības līdzfinansējums;
* 598 697 *euro* – aizņēmums.

**04.510.536. Projekts “2., 3. līnijas un Nameja ielas posma Jelgavā pārbūve”**

Šo ielu pārbūvei 2024. gada budžetā ieplānots finansējums **4 830 019 *euro***, kur aizņēmuma līdzekļi ir 4 105 515 *euro*.

**04.510.537. Projekts “Būvniecības ieceres dokumentācijas “Pārvada pār dzelzceļu Lietuvas šosejā, Jelgavā, atjaunošana” izstrāde”**

Finansējums ieceres dokumentācijas izstrādei ieplānots **100 188 *euro***, kur:

* 75 141 *euro* – Satiksmes ministrijas līdzekļi;
* 25 047 *euro* – pašvaldības līdzfinansējums (Autoceļu fonda līdzekļi).

**04.510.538. Projekts “Lielupes tilta balstu zemūdens remontdarbu veikšana”**

 **Projekta mērķis** iruzlabot tilta pār Lielupi nestspēju un ilgmūžību, veicot tilta balstu zemūdens remontdarbus. Šo remontdarbu veikšanai ieplānots finansējums **231 931 *euro***, t. sk. 197 141 *euro* aizņēmuma līdzekļi.

**05.101. Ielu, laukumu, publisko dārzu un parku tīrīšana un atkritumu savākšana**

Šim mērķim 2024. gadā paredzēts finansējums **1 471 639 *euro.***Līdzekļi ieplānoti šādiem mērķiem:

* 443 500 *euro* – izglītības iestāžu teritoriju kopšanai;
* 1 028 139 *euro* – pašvaldības publisko teritoriju kopšanai (ietves ārpus īpašumiem piegulošās teritorijas, parki, skvēri un visu pilsētas ietvju kopšana ziemā).

**05.202. Notekūdeņu apsaimniekošana**

2024. gadā šim mērķim plānoti izdevumi **467 510 *euro***, t. sk. 2000 *euro* DRN līdzekļi, kas paredzēti lietusūdens kanalizācijas kvalitātes laboratoriskai kontrolei.

Pašvaldības dotācija notekūdeņu apsaimniekošanai ieplānota 565 510 *euro,* kas tiks izlietotašādiem mērķiem:

* 274 526 *euro* – lietusūdens kanalizācijas sistēmas uzturēšanai (sūknētavas, kolektori, lietusūdens kanalizācija);
* 120 000 *euro* – meliorācijas sistēmu uzturēšanai (notekgrāvju tīrīšana un caurteku remonts);
* 40 000 *euro* – hidrotehnisko būvju būvniecībai, rekonstrukcijai;
* 12 513 *euro* – pilsētas ūdens objektu uzturēšanai;
* 18 471 *euro* – pretplūdu pasākumu veikšanai.

**06.401. Ielu apgaismošana**

Jelgavas valstspilsētas ielu apgaismojuma tīklu uzturēšanai un rekonstrukcijai ieplānots finansējums **642 155 *euro***, t. sk. elektroenerģijas izdevumu apmaksai 482 528 *euro*, elektrotīklu ikdienas uzturēšanas izdevumiem un avāriju seku likvidēšanai 158 477 *euro* un Līgas ielas apgaismojuma tīklu rekonstrukcijai 1150 *euro* (pārejošais atlikums no 2023. gada)*.*

**06.404. Emisijas kvotu izsolīšanas instrumenta projekts “Siltumnīcefekta gāzu emisiju samazināšana Jelgavas valstspilsētas pašvaldības publisko teritoriju apgaismojuma infrastruktūrā”**

**Projekta mērķis –** pilsētas ielu apgaismojuma gaismekļu nomaiņa, veicot veco gaismekļu demontāžu un 1152 jaunu energoefektīvu (LED) gaismekļu montāžu un aprīkošanu ar apgaismojuma līmeņa regulēšanas ierīcēm, kā arī Raiņa parka apgaismojuma pārbūve, veicot balstu un 46 jaunu LED parka gaismekļu uzstādīšanu un aprīkošanu ar apgaismojuma līmeņa regulēšanas ierīcēm. Projekta īstenošanas periods – no 2023. gada 6. aprīļa līdz 2025. gada 5. aprīlim. Projekta īstenošanai 2024. gadā budžets ir **479 459 *euro***, kur 135 876 *euro* ir Vides investīciju fonda līdzekļi un 343 583 *euro* aizņēmuma līdzekļi.

**06.601. JVPPI “Pilsētsaimniecība” darbības nodrošināšana**

Iestādē ir nodarbināts 51 darbinieks (3 vakances), un iestādes uzturēšanai plānotais finansējums 2024. gadam ir **1 133 040 *euro****,* kas pa ekonomiskās klasifikācijas kodiem sadalās šādi:

* atlīdzība – 992 963 *euro*, t. sk. darba devēja nodoklis (23,59%);
* preces un pakalpojumi – 114 759 *euro*, t. sk. 14 850 *euro* komunālajiem pakalpojumiem;
* pamatkapitāla veidošana – 25 318 *euro*.

Atlīdzības fonda palielinājums (+73 756 *euro*) ir, jo nepieciešams papildu finansējums:

* 48 031 *euro* – atlīdzības palielinājums darbiniekiem 6% apmērā no 01.01.2024.;
* 17 042 *euro* – sakarā ar atlīdzības palielinājumu 2023. gadā;
* 8651 *euro* –7 darbiniekiem atlīdzības palielinājums sakarā ar minimālās algas izmaiņām;
* 32 *euro* – ārštata darbinieku atlīdzības palielinājums.

Transportlīdzekļu (3 vienības) nomai ieplānoti 26 000 *euro*.

Pamatkapitāla veidošanas izdevumi ieplānoti šādiem mērķiem:

* 23 550 *euro* – būvniecības ieceres “Ēkas Pulkveža Oskara Kalpaka ielā 16A energoefektivitātes paaugstināšana” izstrādei un autoruzraudzībai;
* 1000 *euro* – licences iegādei (*SunGis*);
* 768 *euro* – elektroniskās inventarizācijas datu termināļa iegādei.

**06.602. Pašvaldības teritoriju, mežu un kapsētu apsaimniekošana**

Šai programmai 2024. gadā plānoti izdevumi **1 829 971 *euro***, t. sk.:

* 418 566 *euro* – pašvaldības teritoriju appļaušanai;
* 339 153 *euro*  – pašvaldības teritoriju uzturēšanas darbu apmaksai (Lielupes labā krasta promenāde, Jāņa Čakstes bulvāra promenāde, Pasta sala, aktīvās atpūtas zonas, puķu podu un stādījumu uzturēšana, vides objektu uzturēšana);
* 180 000 *euro* – jaunu objektu ierīkošanai:
	+ 100 000 *euro* – iekšpagalmu teritoriju sakārtošanai (pašvaldības līdzmaksājums iedzīvotajiem saskaņā ar domes saistošajiem noteikumiem),
	+ 80 000 *euro* – līdzdalības projektu ideju konkursa izpildei saskaņā ar Jelgavas valstspilsētas domes 25.03.2022. lēmumu Nr. 5/6 “Par līdzdalības projektu ideju īstenošanas konkursa organizēšanu”;
* 317 610 *euro* – pilsētas teritorijā esošo stādījumu uzturēšanai;
* 64 872 *euro –* pilsētasmežu apsaimniekošanai (bīstamu koku izzāģēšana, koku vainagošana, jaunu koku stādīšana, stigu un krājas kopšana, meliorācijas pasākumi);
* 138 666 *euro* – pilsētas kapsētu uzturēšanas izdevumiem;
* 371 104 *euro* – pilsētas pasākumu tehniskajam nodrošinājumam, ko organizē citas pašvaldības iestādes, un pilsētvides noformējumam.

**10.504. Atbalsts bezdarba gadījumā**

Šim mērķim plānotie līdzekļi 2024. gadam ir **55 395 *euro***,t. sk. Nodarbinātības valsts aģentūras līdzekļi 31 595 *euro,* kas sadalās šādi:

* atlīdzība – 1200 *euro*, t. sk. darba devēja nodoklis (23,59%);
* preces un pakalpojumi – 23 800 *euro*;
* sociālie pabalsti (stipendijas bezdarbniekiem) – 30 395 *euro*.
	+ - 1. **Jelgavas valstspilsētas pašvaldības iestāde “Sporta servisa centrs”**

Šīs iestādes mērķis ir pilsētas sporta jomas operatīvā un stratēģiskā plānošana, noteikt pilsētas sporta attīstības galvenos darbības virzienus, metodiski pārraudzīt Jelgavas valstspilsētas pašvaldības vispārizglītojošo skolu, sporta skolu un sporta klubu, kas saņem finansējumu no Jelgavas valstspilsētas pašvaldības budžeta, darbību, koordinēt un organizēt sporta pasākumu norisi pilsētā. Plānotais finansējums 2024. gadā ar sportu saistītai nozarei ir **4 830 336 *euro*** jeb 4,0% no kopējiem izdevumiem.

**08.101. JVPPI “Sporta servisa centrs” darbības nodrošināšana**

Iestādē plānots nodarbināt 28 darbiniekus, un plānotais finansējums šīs iestādes uzturēšanai 2024. gadā ir **608 271 *euro****,* kas pa ekonomiskās klasifikācijas kodiem sadalās šādi:

* atlīdzība – 394 571 *euro*, t. sk. darba devēja nodoklis (23,59%);
* preces un pakalpojumi – 208 155 *euro*, t. sk. komunālo pakalpojumu apmaksai 89 765 *euro*;
* pamatkapitāla veidošana – 5545 *euro* (reversais PVN par ēkas Lapskalna ielā 18b jumta remontdarbiem.

Papildus (+21 460 *euro*)nepieciešamais atlīdzības fonda palielinājums:

* 18 370 *euro* – atlīdzības palielinājums darbiniekiem 6% apmērā no 01.01.2024.;
* 3090 *euro* sakarā arminimālās algas izmaiņām 5 darbiniekiem.

**08.103. Dotācija sporta pasākumiem**

Plānotais budžets 2024. gadam ir **629 800 *euro***,un tā sadalījums ir šāds:

* 77 000 *euro* –pilsētas sporta pasākumiem;
* 80 000 *euro* – augstu sasniegumu sportistu atbalstam individuālajos sporta veidos;
* 362 000 *euro* – sporta spēļu komandu atbalstam;
* 48 800 *euro* – Jelgavas sporta klubu atbalstam sporta sacensību rīkošanai un dalībai tajās;
* 30 000 *euro* –dalībai Latvijas Jaunatnes olimpiādē;
* 15 000 *euro* – tenisa atbalsta programmas īstenošanai Jelgavā;
* 5000 *euro* –dalībai 60. Latvijas Sporta veterānu (senioru) sporta spēlēs;
* 12 000 *euro*– vispārizglītojošo skolu sporta programmu īstenošanai, dažādu pilsētas sporta pasākumu popularizēšanai (reklāmai) u. c. projektiem.

**09.513. Jelgavas sporta skolas un to uzturēšana**

Jelgavas valstspilsētā ir trīs sporta skolas: Jelgavas Bērnu un jaunatnes sporta skola, Jelgavas Specializētā peldēšanas skola un Jelgavas Ledus sporta skola. Šīs skolas ir JVPPI “Sporta servisa centrs” pārraudzībā. Šo skolu uzturēšanai 2024. gadā plānotie izdevumi ir **3 592 295 *euro*.**

**Jelgavas Bērnu un jaunatnes sporta skola**

Pēc stāvokļa uz š. g. 1. janvāri, skolā trenējas **849** audzēkņi, no tiem 657 audzēkņi profesionālajā ievirzē un 197 interešu izglītībā. Šajā skolā ir 48 darbinieki, t. sk. 32 treneri. Šīs skolas uzturēšanai 2024. gadā plānotie līdzekļi ir **1 694 052 *euro***, un izmaksu sadalījums pa ekonomiskās klasifikācijas kodiem ir šāds:

* atlīdzība – 929 638 *euro*, t. sk. darba devēja nodoklis (23,59%), valsts budžeta mērķdotācija 458 919 *euro*;
* preces un pakalpojumi – 518 596 *euro,* t. sk. komandējumu izdevumiem 183 620 *euro*, komunālajiem pakalpojumiem 36 310 *euro*;
* pamatkapitāla veidošana – 245 818 *euro* ieplānoti jaunās airēšanas bāzes aprīkošanai.

Pašvaldības finansējums atlīdzības fondam ieplānots 470 719 *euro* apmērā, palielinājums +21 563 *euro*, kas ir nepieciešamais 6% palielinājums darbinieku atlīdzībai no 01.01.2024.

Iekšzemes komandējumu izdevumi tiek plānoti 100 000 *euro* apmērā deviņu sporta veidu (vieglatlētika, brīvā cīņa, džudo, airēšana, šahs u. c.) audzēkņiem un viņu treneriem, kā arī Jelgavas basketbola kluba komandas dalībnieku braucieniem uz sacensībām.

Ārvalstu komandējumu izdevumi plānoti 83 620 *euro* apmērā – perspektīvo audzēkņu atbalstam dalībai starptautiska mēroga sacensībās (vieglatlētikas nodaļā – 15 audzēkņi, džudo – 10, smaiļošanā un kanoe – 15, basketbolā – 45, airēšanā – 5, BMX – 10, mākslas vingrošanā – 6).

162 636 *euro* ir plānotais finansējums telpu nomai (SIA “Zemgales olimpiskais centrs” un Latvijas Biozinātņu un tehnoloģiju universitātes telpu, kā arī āra sporta laukumu un stadiona nomai) mācību treniņu un sacensību organizēšanai.

69 621 *euro* – finansējums inventāra iegādei, t. sk. 54 182 *euro* ieplānoti jaunās airēšanas bāzes inventāra un aprīkojuma iegādei.

**Jelgavas Specializētā peldēšanas skola**

Pēc stāvokļa uz š. g. 1. janvāri, skolā trenējas **493** audzēkņi, no tiem 261 audzēknis profesionālajā ievirzē un 232 interešu izglītībā. Šajā skolā ir 14 darbinieki, t. sk. 10 treneri. Šīs skolas uzturēšanai plānotie izdevumi 2024. gadam ir **679 142 *euro***,kas pa ekonomiskās klasifikācijas kodiem sadalās šādi:

* atlīdzība – 258 380 *euro*, t. sk. darba devēja nodoklis (23,59%), valsts budžeta mērķdotācija 119 731 *euro*;
* preces un pakalpojumi – 420 762 *euro,* t. sk. komandējumu izdevumiem 43 600 *euro*.

Pašvaldības finansējums atlīdzības fondam ieplānots 138 649 *euro* apmērā, un papildu finansējums atlīdzības palielināšanai nav nepieciešams.

Iekšzemes komandējumu izdevumi tiek plānoti 28 600 *euro*, bet ārvalstu komandējumu izdevumi ieplānoti 15 000 *euro,* kas paredzēti augstākās kvalifikācijas sportistiem un to treneriem, kuriem nepieciešama dalība starptautiska līmeņa sacensībās.

Latvijas Biozinātņu un tehnoloģiju universitātes telpu noma 2024. gadā peldbaseina celiņa īrei noteikta 25,12 *euro* (bez PVN),mazās sporta zāles un trenažieru zāles nomas maksa noteikta 16,53 *euro* (bez PVN),un plānotās nomas maksas izmaksas aprēķinātas 342 519 *euro*.

**Jelgavas Ledus sporta skola**

Pēc stāvokļa uz š. g. 1. janvāri, skolā trenējas **445** audzēkņi, no tiem 309 audzēkņi profesionālajā ievirzē un 142 interešu izglītībā. Šajā skolā ir 28darbinieki, t. sk. 23 treneri. Šīs skolas uzturēšanai izdevumi šim gadam plānoti **1 219 101 *euro***, kas pa ekonomiskās klasifikācijas kodiem sadalās šādi:

* atlīdzība – 545 691 *euro*, t. sk. darba devēja nodoklis (23,59%), valsts budžeta mērķdotācija 264 487 *euro*;
* preces un pakalpojumi – 673 410 *euro,* t. sk. ledus īrei ledus hallē “Zemgale” 536 000 *euro* (260 *euro* par 1 stundu x 2061 stunda).

Pašvaldības finansējums atlīdzības fondam ieplānots 281 204 *euro* apmērā, un papildu nepieciešams finansējums 37 535 *euro*,t. sk.:

* 13 562 *euro –* saistībā ar darba algas palielināšanu darbiniekiem par 6% ar 01.01.2024.;
* 8651 *euro –* saistībā ar darba algas palielināšanu no 01.09.2023. (skolas direktoram, direktora vietniekam un sekretārei);
* 3522 *euro –* saistībā ar darba algas palielināšanu no 01.01.2024. skolas direktoram;
* 2472 *euro –* sakarā arminimālās algas izmaiņām 2 darbiniekiem;
* 9328 *euro –* atlīdzības fonda precizējums.

Iekšzemes komandējumu izdevumi ieplānoti 34 187 *euro*, bet ārvalstu komandējumu izdevumi 45 900 *euro*.

32 433 *euro* – plānotais finansējums inventāra atjaunošanai interešu izglītības audzēkņu grupās (ķiveres, slidas, elkoņsargi).

* + - 1. **Jelgavas valstspilsētas pašvaldības iestāde “Jelgavas Pilsētas bibliotēka”**

**08.211. JVPPI “Jelgavas Pilsētas bibliotēka” darbības nodrošināšana**

Jelgavas Pilsētas bibliotēkai un tās pakļautībā esošo (“Zinītis”, “Pārlielupe”, “Miezīte” un Latvijas Neredzīgo bibliotēkas Jelgavas filiālbibliotēka) bibliotēku uzturēšanai plānoti izdevumi **919 291** *euro*, t. sk. valsts budžeta finansējums 20 135 *euro*.Visās bibliotēkās kopumā ir nodarbināti 42 darbinieki. Bibliotēku izdevumi pa ekonomiskās klasifikācijas kodiem sadalās šādi:

* atlīdzība – 763 181 *euro*, t. sk. darba devēja nodoklis (23,59%), valsts budžeta mērķdotācija Latvijas Neredzīgo bibliotēkas Jelgavas filiālbibliotēkas darbiniekam 16 770 *euro*;
* preces un pakalpojumi – 111 183 *euro*, t. sk. valsts budžeta mērķdotācija 3365 *euro*, komunālo pakalpojumu izdevumi 33 210 *euro*;
* izdevumi periodikas iegādei – 8900 *euro*;
* pamatkapitāla veidošana – 44 927 *euro*.

Pašvaldības finansējums atlīdzības fondam ieplānots 746 411 *euro* apmērā, un papildus nepieciešams 38 258 *euro* finansējums:

* 30 843 *euro* – saistībā ar darba algas palielināšanu darbiniekiem par 6% ar 01.01.2024.;
* 7415 *euro* – sakarā arminimālās algas izmaiņām 6 darbiniekiem.

Komandējuma izdevumi ieplānoti 7420 *euro*, t. sk. 6700 *euro* ārvalstu komandējumiem, kur valsts budžeta finansējums ir 1660 *euro*.

2024. gadā ieplānotais finansējums pamatkapitāla veidošanai:

* 36 000 *euro* – bibliotēkas grāmatu iegādei;
* 4000 *euro* – Miezītes bibliotēkas grāmatu pakomātam;
* 3427 *euro* – mēbeļu iegādei Jelgavas Pilsētas bibliotēkas 3. stāvā izremontētajām telpām – atpūtas stūrīša “Baltā lasītava” ierīkošanai (gala norēķins);
* 1500 *euro* – plastikāta karšu printerim.
	+ - 1. **Jelgavas valstspilsētas pašvaldības iestāde “Ģ. Eliasa Jelgavas vēstures un mākslas muzejs”**

**08.221. JVPPI “Ģ. Eliasa Jelgavas vēstures un mākslas muzejs” darbības nodrošināšana**

Ģ. Eliasa Jelgavas vēstures un mākslas muzeja, Ā. Alunāna memoriālā muzeja un Zemgales Restaurācijas centra uzturēšanai plānoti izdevumi **785 193** ***euro.***Šajās iestādēs tiek nodarbināts 41 darbinieks.

Izdevumi pa ekonomiskās klasifikācijas kodiem sadalās šādi:

* atlīdzība – 682 440 *euro*, t. sk. darba devēja nodoklis (23,59%);
* preces un pakalpojumi – 102 753 *euro*, t. sk. komunālajiem pakalpojumiem 32 600 *euro*.

Papildus nepieciešamais finansējums 15 210 *euro* atlīdzības fonda palielinājumam:

* 7795 *euro –* saistībā ar darba algas palielināšanu darbiniekiem par 6% ar 01.01.2024.;
* 7415 *euro –* sakarā arminimālās algas izmaiņām 6 darbiniekiem.

Plānotais finansējums sabiedrisko aktivitāšu īstenošanai – 4000 *euro*, kur līdz 14 izstāžu rīkošanai paredzēti līdzekļi 2600 *euro* apmērā. 11 190 *euro* – ieplānotais finansējums jauna autotransporta nomai.

* + - 1. **Jelgavas valstspilsētas pašvaldības iestāde “Kultūra”**

**08.231. JVPPI “Kultūra” darbības nodrošināšana**

Iestāde ir izveidota ar mērķi izstrādāt Jelgavas valstspilsētas kultūrpolitiku un to īstenot, plānot, organizēt un koordinēt kultūras dzīvi pilsētā, organizēt vietējās, republikas un starptautiskas nozīmes izklaides, kultūras un mākslas projektus, koordinēt organizatorisko darbu un pašvaldības sniegto atbalstu mākslinieciskās pašdarbības kolektīviem un profesionālajam kolektīvam “Jelgavas bigbends”, uzturēt un saglabāt kultūras infrastruktūru pilsētā. JVPPI “Kultūra” ir nodarbināti 62 darbinieki, un šīs iestādes uzturēšanai plānotie izdevumi 2024. gadam ir **1 589 586 *euro***, kas pa ekonomiskās klasifikācijas kodiem sadalās šādi:

* atlīdzība – 1 154 302 *euro*, t. sk. darba devēja nodoklis (23,59%);
* preces un pakalpojumi – 435 284 *euro*, t. sk. komunālajiem pakalpojumiem 101 870 *euro.*

Papildus nepieciešamais finansējums atlīdzības fonda palielinājumam (32 143 *euro*):

* 6189 *euro* – saistībā ar darba algas palielināšanu darbiniekiem par 6% ar 01.01.2024.;
* 25 954 *euro* – sakarā arminimālās algas izmaiņām 21 darbiniekam.

Izdevumi Deju nama (Cukura ielā 22 Jelgavā ) telpu nomai ieplānoti 113 000 *euro*. Savukārt autotransporta nomas izdevumiieplānoti 32 960 *euro* (trīs autotransporta vienības).

**08.232. JVPPI “Kultūra” pasākumi**

Plānotais finansējums 2024. gadam – **803 837 *euro***, kur maksas pakalpojumu ieņēmumi ieplānoti 567 665 *euro*.Pasākumi un maksājumi, kas plānoti šajā gadā:

* finansējums tradicionālajiem pilsētas festivāliem, pasākumiem un sarīkojumiem – 391 800 *euro*, t. sk. Ledus skulptūru festivālam 200 000 *euro*, Smilšu skulptūru festivālam 100 000 *euro*;
* valsts un pilsētas svētkiem, atceres dienām un koncertprogrammām – 166 000 *euro*, t. sk. pilsētas svētkiem 108 000 *euro*;
* brīvdabas koncertzāles “Mītava” koncertprogrammām – 30 000 *euro*;
* “Jelgavas kamerorķestra” koncertprogrammai – 30 000 *euro*;
* līdzfinansējums klasiskās mūzikas un LNO galā koncertam Jelgavā – 24 000 *euro*;
* līdzfinansējums dažādu izstāžu rīkošanai, tautas mākslas kolektīvu jubilejas koncertiem un pasākumiem un gadskārtu ieražu svētkiem – 41 613 *euro*;
* bērnu programmas (pasākumu) nodrošināšanai Uzvaras parkā – 9093 *euro*;
* autortiesību maksājumiem (AKKA/LAA un LAIPA), reklāmai, projektu īstenošanai u. c. maksājumiem – 72 331 *euro*;
* avansa maksājumam ledus bloku iegādei 2025. gada Ledus skulptūru festivālam – 39 000 *euro*.

**08.242. Jelgavas bigbenda darbības nodrošināšana**

Šajā kolektīvā ir 15 štata vietas. 2024. gadā šī profesionālā orķestra darbības nodrošināšanai paredzēti līdzekļi **104 313 *euro***. Budžeta izdevumu sadalījums pa ekonomiskās klasifikācijas kodiem ir šāds:

* atlīdzība – 99 593 *euro*, t. sk. darba devēja nodoklis (23,59%);
* preces un pakalpojumi – 4720 *euro.*

Papildus nepieciešamais finansējums atlīdzības fonda palielinājumam ir 4425 *euro* sakarā ar atlīdzības palielinājumu no 01.01.2024. (palielinājums 6% apmērā).

**08.243. Dotācija Jelgavas Ā. Alunāna teātra darbības nodrošināšanai**

Šim tautas mākslas kolektīvam 2024. gadā plānoti izdevumi **25 024 *euro***, un tie sadalās šādi:

* atlīdzība – 22 024 *euro*, t. sk. darba devēja nodoklis (23,59%);
* preces un pakalpojumi – 3000 *euro.*

Šajā teātrī ir 2 štata darbinieki – teātra vadītājs un režisors. Papildus nepieciešamais finansējums atlīdzības fonda palielinājumam ir 710 *euro* sakarā ar atlīdzības palielinājumu no 01.01.2024. (palielinājums 6% apmērā).

**08.291. Dotācija tautas mākslas kolektīvu darbības nodrošināšanai**

Jelgavas valstspilsētā ir 24 pašdarbības kolektīvi, un to darbības nodrošināšanai 2024. gadā ir ieplānoti **593 895 *euro***, t. sk. valsts budžeta dotācija 14 911 *euro.* Pa ekonomiskās klasifikācijas kodiem izdevumi sadalās šādi:

* atlīdzība – 555 864 *euro*, t. sk. darba devēja nodoklis (23,59%), valsts budžeta mērķdotācija 14 911 *euro*;
* preces un pakalpojumi – 36 014 *euro*;
* pamatkapitāla veidošana – 2017 *euro* mūzikas instrumentu iegādei.

Pēc stāvokļa uz š. g. 1. janvāri, atlīdzība tiks rēķināta 71 amata vienībai, papildus nepieciešamais finansējums pašvaldības budžeta līdzekļiem – 101 158 *euro*, t. sk.:

* 23 498 *euro –* sakarā ar atlīdzības palielinājumu 6% apmērā darbiniekiem no 01.01.2024.;
* 25 258 *euro –* sakarā ar atlīdzības palielinājumu darbiniekiem 2023. gadā;
* 52 402 *euro –* jaunajām (6) amata vietām no 01.01.2024.

**08.402. Kultūras padomes finansētie pasākumi**

Plānotais finansējums 2024. gadam – **38 453 *euro*.** Par šo līdzekļu izlietojumu lemj Jelgavas valstspilsētas Kultūras padome. Finansējums paredzēts Jelgavas kultūras biedrībām un nodibinājumiem kultūras projektu un pasākumu īstenošanai.

* + - 1. **Jelgavas valstspilsētas pašvaldības iestāde “Sabiedriskais centrs”**

**08.621. JVPPI “Sabiedriskais centrs” darbības nodrošināšana**

Šīs iestādes darbības mērķis ir plānot, koordinēt un īstenot pašvaldības darbu sabiedrības saliedētības, brīvprātīgā darba un jaunatnes politikas jomā. Iestādē plānots nodarbināt 25 darbiniekus. Šīs iestādes uzturēšanai plānotie izdevumi 2024. gadam ir **588 870** ***euro***,un to sadalījums pa ekonomiskās klasifikācijas kodiem ir šāds:

* atlīdzība – 442 380 *euro*, t. sk. darba devēja nodoklis (23,59%);
* preces un pakalpojumi – 145 702 *euro*, t. sk. komunālajiem pakalpojumiem 43 790 *euro*;
* pamatkapitāla veidošana – 788 *euro* datortehnikas iegādei.

Š. g. martā tiks atvērtas jaunas telpas jauniešu centra darbībai Loka maģistrālē 25 Jelgavā.

Pašvaldības finansējums atlīdzības fondam ieplānots 422 380 *euro*, papildus nepieciešamais finansējums atlīdzības fonda palielinājumam – 75 298 *euro*, t. sk.:

* 19 319 *euro* – atlīdzības palielinājums 6% apmērā darbiniekiem no 01.01.2024.;
* 45 523 *euro* – sakarā ar atlīdzības palielinājumu 2023. gadā;
* 9856 *euro* –minimālās algas izmaiņas 8 darbiniekiem;
* 600 *euro* –12 darbiniekiem ieplānotais finansējums nelaimes gadījumu apdrošināšanai.

43 700 *euro* – plānotais finansējums iestādes īstenotajiem sabiedrības integrācijas pasākumiem.

* + - 1. **Jelgavas valstspilsētas pašvaldības iestāde “Jelgavas izglītības pārvalde” un tās pakļautībā esošās iestādes**

Kopējie JVPPI “Jelgavas izglītības pārvalde” un tās pakļautībā esošo iestāžu uzturēšanai plānotie izdevumi ir **47 613 454** ***euro*** jeb **39,7%** no kopējiem pamatbudžeta izdevumiem.

**01.831. Transferti citām pašvaldībām izglītības funkciju nodrošināšanai**

Šim mērķim plānoti izdevumi **1 004 183 *euro.***Finansējuma aprēķins ir veikts, ņemot vērā izglītojamo skaitu uz 2023. gada 1. septembri. Jelgavā deklarētie bērni, kas mācās citu pašvaldību izglītības iestādēs, bija 900, t. sk. citu pašvaldību skolās 778 izglītojamie, 62 bērni, kas apmeklē citu pašvaldību pirmsskolas izglītības iestādes, un 60, kas apgūst piecgadīgo un sešgadīgo apmācību skolās (plānotās vidējās izmaksas vienam izglītojamajam gadā ir 1115,76 *euro* jeb 92,98 *euro* mēnesī).

**09.101. Jelgavas pirmsskolas izglītības iestāžu darbības nodrošināšana un speciālās pirmsskolas izglītības programma**

Jelgavas valstspilsētā, pēc stāvokļa uz š. g. 1. janvāri, reģistrētas 12 pirmsskolas izglītības iestādes (turpmāk – PII), un tās apmeklē 2321 pirmsskolas vecuma bērns (1013 piecgadīgi un sešgadīgi bērni). Šajās izglītības iestādēs nodarbināts 521 darbinieks, t. sk. 282 pedagogi.

Plānotais finansējums PII 2024. gadam ir **14 298 545 *euro,***un tas pa ekonomiskās klasifikācijas kodiem sadalās šādi:

* atlīdzība – 9 554 402 *euro*, t. sk. darba devēja nodoklis (23,59%), valsts budžeta mērķdotācija pedagogiem 2 118 616 *euro* un 6168 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 1 133 537 *euro*, t. sk. komunālo pakalpojumu apmaksai 519 876 *euro*;
* subsīdijas un dotācijas – 2 629 155 *euro*, t. sk. 80 784 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* pamatkapitāla veidošana – 981 451 *euro*.

Kopumā PII atlīdzības fonds pašvaldības budžeta līdzekļiem 2024. gadā, salīdzinot ar 2023. gadu, ir pieaudzis par 1 613 357 *euro*, t. sk.:

* 691 737 *euro* – algas likmes paaugstināšana PII pedagogiem no 01.01.2024. (no 1240 *euro* uz 1526 *euro*; minimālā stundas likme no 01.01.2024. ir 9,54 *euro*);
* 160 081 *euro* – minimālās algas izmaiņas (210 tehniskajiem darbiniekiem);
* 559 064 *euro* – atlīdzības fonda 2023. gada izmaiņu ietekme uz 2024. gada budžetu;
* 96 110 *euro* – PII vadītāju un vietnieku algu izmaiņas no 01.01.2024.;
* 43 599 *euro* – atbalsta pedagogu (20 darbinieki) algas likmes palielināšanai ar 01.01.2024. no 1020 *euro* līdz 1145 *euro*;
* 19 628 *euro* – jaunajām štata vietām PII “Sprīdītis” Skolas ielā 2 Jelgavā no 01.09.2024.;
* 12 239 *euro* – ārstniecības personāla atlīdzības palielināšanai;
* 30 899 *euro* – papildu finansējums atlīdzībai 159 darbiniekiem 2024. gadā saistībā ar darba algas palielināšanu par 6%.

PII “Zemenīte” ieplānots finansējums 15 000 *euro* 1 grupiņas iekštelpu (grupas telpas un tualešu) remontam.

PII mācību līdzekļu iegādei plānotais finansējums ir 88 674 *euro*, t. sk. valsts budžeta mērķdotācija 22 312 *euro.*

Pašvaldība saskaņā ar domes lēmumu “Pašvaldības līdzfinansējuma apmēra noteikšana pirmsskolas izglītības pakalpojuma nodrošināšanai” nodrošina līdzfinansējumu privātajām PII un bērnu uzraudzības pakalpojuma sniedzējiem, kuri sniedz pakalpojumu Jelgavas valstspilsētā deklarētiem bērniem. Plānotie izdevumi šim mērķim ir2 629 155 *euro*, t. sk. 80 784 *euro* valsts budžeta finansējums saskaņā ar Ukrainas civiliedzīvotāju atbalsta likumu.

Jelgavas valstspilsētā ir astoņas privātās pirmsskolas izglītības iestādes. Pašvaldības finansējums šīm iestādēm ieplānots 2 183 571 *euro* (369 bērni vecumā no 1,5 līdz 4 gadiem un 236 bērni vecumā no 5 līdz 6 gadiem). Bērnu uzraudzības pakalpojuma sniedzējiem (auklēm) ieplānoti līdzekļi 364 800 *euro*(160 bērni).

PII pamatkapitāla veidošanas izdevumi ieplānoti šādiem mērķiem:

* 352 559 *euro* –projektam “Jelgavas valstspilsētas pašvaldības pirmsskolas izglītības iestādes “Gaismiņa” katlumājas pārbūve par saimniecības ēku”, kur aizņēmuma līdzekļi ir 308 991 *euro*;
* 316 382 *euro* – projektam “Pirmsskolas izglītības iestādes “Sprīdītis” garāžas un palīgtelpu pārbūve par PII grupas telpām, Skolas ielā 2, Jelgavā”, t. sk. aizņēmuma līdzekļi 284 743 *euro*;
* 279 510 *euro* – projektam “Pirmsskolas izglītības iestādes “Kamolītis” telpu vienkāršotā atjaunošana un virtuves iekārtu piegāde, uzstādīšana”, kur aizņēmuma līdzekļi ir 239 227 *euro*;
* 15 000 *euro* – PII “Zīļuks” rotaļu laukumu iekārtu iegādei un uzstādīšanai;
* 12 000 *euro* – PII “Ķipari” zibens novadīšanas sistēmas neatbilstību novēršanai;
* 6000 *euro* – PII “Pasaciņa” elektrosadales galvenā ievada nomaiņai.

**09.113.** **Jelgavas pirmsskolas izglītības iestāžu projektu īstenošana**

PII “Ķipari” īsteno “Erasmus+” programmas projektu “Skolēnu un personāla īstermiņa mobilitāte”, un ieplānotais finansējums šim mērķim ir **5124 *euro***.

**09.219.1. Jelgavas vispārizglītojošo skolu darbības nodrošināšana**

Jelgavā ir deviņas vispārizglītojošās skolas, no tām divas Valsts ģimnāzijas (Jelgavas Valsts ģimnāzija un Jelgavas Spīdolas Valsts ģimnāzija), trīs vidusskolas (Jelgavas Tehnoloģiju vidusskola, Jelgavas 4. vidusskola, Jelgavas 5. vidusskola), trīs pamatskolas (Jelgavas Centra pamatskola, Jelgavas Pārlielupes pamatskola, Paula Bendrupa pamatskola) un viena sākumskola (Jelgavas 4. sākumskola). Šajās skolās, pēc stāvokļa uz š. g. 1. janvāri, mācās 7159 skolēni, t. sk. 37 piecgadīgie un sešgadīgie audzēkņi. Šajās skolās strādā 967 darbinieki, no tiem 695 pedagogi.

Vispārizglītojošo skolu uzturēšanai plānotais budžets 2024. gadam ir **21 194 610 *euro*** šādā sadalījumā pa ekonomiskās klasifikācijas kodiem:

* atlīdzība – 18 357 787 *euro*, t. sk. darba devēja nodoklis (23,59%), valsts budžeta mērķdotācija 14 516 096 *euro* un 23 130 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 1 865 642 *euro*,t. sk. komunālajiem pakalpojumiem 817 197 *euro*;
* subsīdijas un dotācijas – 382 002 *euro*;
* sociālie pabalsti – 44 775 *euro*;
* pamatkapitāla veidošana – 544 404 *euro*, t. sk. “Microsoft Office” licenču iegādei 10 500 *euro*.

Vispārizglītojošo skolu atlīdzības fonds, kas tiek finansēts no pašvaldības budžeta, palielinās par 514 242 *euro*:

* 250 171 *euro* – minimālās algas izmaiņas (201 tehniskajam darbiniekam);
* 58 098 *euro* – Paula Bendrupa pamatskolas atbalsta personāls (6 darbinieki) kopš 01.09.2023. tarificēts no pašvaldības budžeta, un tā ietekme uz 2024. gada budžetu;
* 52 471 *euro* – Paula Bendrupa pamatskolas 3 pedagoga palīgi kopš 01.11.2023. tarificēti no pašvaldības budžeta, un tā ietekme uz 2024. gada budžetu;
* 18 151 *euro* – Jelgavas Tehnoloģiju vidusskolas jauniešu karjeras izglītības un motivācijas centra darbinieku atalgojumam no 01.01.2024.;
* 50 505 *euro* – algas likmes paaugstināšana skolu sociālajiem pedagogiem no 01.01.2024. (no 1200 *euro* uz 1500 *euro*);
* 15 370 *euro* – ārstniecības personāla atlīdzības palielināšana;
* 38 418 *euro* – finansējums atlīdzībai 46 darbiniekiem 2024. gadā saistībā ar darba algas palielināšanu par 6%;
* 31 058 *euro* – jaunajām štata vietām, kas izveidotas ar 2024. gadu.

 Vasaras nodarbinātības organizēšanai Jelgavā deklarētiem skolēniem vasaras mēnešos plānots finansējums 65 523 *euro*, pieaugums – 9316 *euro*. Finansējums Jelgavas pilsētas komersantiem, kas nodarbina skolēnus, ieplānots 510 *euro*.

Dotācija Lazdiņas privātajai pamatskolai “Punktiņš” par pirmsskolas izglītības bērnu apmācību saskaņā ar domes lēmumu “Pašvaldības līdzfinansējuma apmēra noteikšana pirmsskolas izglītības pakalpojuma nodrošināšanai” ieplānota 381 492 *euro*. Šajā iestādē mācās 100 bērni.

Vispārizglītojošām skolām plānotie izdevumi mācību līdzekļu iegādei ir 206 898 *euro*, t. sk. valsts budžeta mērķdotācija 72 160 *euro.*

Jelgavas Tehnoloģiju vidusskolas un Jelgavas 4. sākumskolas stadionu uzkopšanai plānotie līdzekļi ir 49 410 *euro*.

Kā ikkatru gadu, arī 2024. gadā ir plānots finansējums 44 775 *euro* balvām par labām sekmēm mācībās skolēniem, kuru vidējā atzīme ir 8,5 balles un augstāka.

Plānotais finansējums skolu remontdarbiem – 16 470*euro*, t. sk. Jelgavas 4. sākumskolai iekšējā elektrotīkla rekonstrukcijai 15 000 *euro*.

Vispārizglītojošās skolās plānots finansējums pamatkapitāla veidošanai 533 904 *euro*, kas sadalās šādi:

* 151 001 *euro* – skolu bibliotēku krājuma (grāmatu) iegādei (t. sk. 86 001 *euro* valsts budžeta mērķdotācija);
* 22 827 *euro* – mēbeļu iegādei skolās;
* 24 150 *euro* – apsardzes signalizācijas ierīkošanai Jelgavas Pārlielupes pamatskolā;
* 5000 *euro* – automātiskās ugunsgrēka atklāšanas un trauksmes signalizācijas sistēmas ierīkošanai Jelgavas Centra pamatskolā;
* 192 890 *euro –* projektam “Jelgavas valstspilsētas pašvaldības izglītības iestādes “Jelgavas Pārlielupes pamatskola” jumta seguma nomaiņa, I kārta, un telpu remontdarbi”, kur aizņēmuma līdzekļi ir 135 661 *euro*;
* 138 036 *euro –* projektam “Jelgavas Centra pamatskolas telpu vienkāršotā atjaunošana un virtuves iekārtu piegāde, uzstādīšana”, kur aizņēmuma līdzekļi ir 101 119 *euro.*

**09.219.10. Projekts “Jelgavas valstspilsētas pašvaldības iestādes “Jelgavas Centra pamatskola” stadiona pārbūve”**

Šī projekta īstenošanai ieplānots finansējums **1 113 269 *euro***, kur aizņēmuma līdzekļi ir 1 001 942 *euro*.

**09.219.3. Jelgavas vispārizglītojošo skolu projektu īstenošana**

Vispārizglītojošo skolu projektu īstenošanai 2024. gadā plānotais finansējums **270 030 *euro***paredzēts šādu projektu īstenošanai:

* **Jelgavas Valsts ģimnāzijas** “Erasmus+” programmas projektiem:
* “Personu mobilitāte mācību nolūkos skolu sektorā” – 75 270 *euro*,
* “Green STEAM ecosystems (G-STEAM)” – 3553 *euro*,
* “Jobs of the Future” – 4996 *euro*;
* **Jelgavas 5. vidusskolas** “Erasmus+” programmas projektam “Izglītības iestāžu partnerības kā atbalsts pārejai mācībām latviešu valodā” – 1415 *euro*;
* **Jelgavas Centra pamatskolai**:
	+ - “Erasmus+” programmas projektam “Lai iesaistītu, jāiesaistās”– 47 976 *euro*,
		- “Nordplus Junior” projektam “A code for thinking skills in the 21st century” – 1253 *euro*;
* **Jelgavas Pārlielupes pamatskolas** “Erasmus+” programmas projektam “From Waste Management to Waste Avoidance” – 770 *euro*;
	+ **Jelgavas Spīdolas Valsts ģimnāzijas** “Nordplus” programmas projektiem:
		- “Methods for working with young people to ensure learning process resilience” – 576 *euro*,
		- “Combining the arts” – 6620 *euro*;
	+ **Jelgavas 4. vidusskolas** “Nordplus Junior” projektam “Nature as a Learning Environment” – 4251 *euro*;
* **Jelgavas pamatskolas “Valdeka”-attīstības centra** “Erasmus+” programmas projektam “Akreditēti mobilitātes projekti skolēniem un personālam skolu izglītībā” – 14 388 *euro*;
* **projektam “Latvijas skolas soma”** – 108 962 *euro*.

**09.219.2. Jelgavas speciālās skolas darbības nodrošināšana**

Pašvaldībā ir viena speciālā pamatskola – Jelgavas pamatskola “Valdeka”-attīstības centrs. Šajā skolā uz š. g. 1. janvāri mācās 165 skolēni un strādā 87 darbinieki, no tiem 53 pedagogi.

Šīs skolas uzturēšanai plānotais finansējums 2024. gadā ir **1 836 343 *euro***, t. sk. valsts budžeta mērķdotācija astoņiem mēnešiem 1 634 494 *euro.*

Plānoto izdevumu sadalījums pa ekonomiskās klasifikācijas kodiem:

* atlīdzība – 1 470 274 *euro*, t. sk. darba devēja nodoklis (23,59%), valsts budžeta mērķdotācija astoņiem mēnešiem 1 296 622 *euro* un 3084 *euro* valsts budžeta finansējums saskaņā ar Ukrainas civiliedzīvotāju atbalsta likumu;
* preces un pakalpojumi – 349 195 *euro*, t. sk.valsts budžeta mērķdotācija 320 998 *euro*;
* pamatkapitāla veidošana – 16 874 *euro*,kas ir valsts budžeta mērķdotācija.

Atlīdzības fonds palielinājās par:

* 11 403 *euro* – sakarā ar minimālās algas izmaiņām 10 darbiniekiem;
* 2126 *euro*– finansējums atlīdzībai 46 darbiniekiem 2024. gadā saistībā ar darba algas palielināšanu par 6%,

bet samazinājās par:

* –97 641 *euro* – pārceltais finansējums, jo Paula Bendrupa pamatskolas izmaksas ir pārceltas uz vispārizglītojošo skolu tāmi (09.219.1.).

Finansējums komunālo pakalpojumu apmaksai ieplānots 53 857 *euro*, t. sk. valsts budžeta mērķdotācija 39 657 *euro*.

Izglītojamo ēdināšanai plānoti izdevumi 212 356 *euro*, kas ir valsts budžeta mērķdotācija.

Mācību līdzekļu un mācību materiālu iegādei plānotie līdzekļi ir 5000 *euro*, kas tiek finansēti no valsts budžeta mērķdotācijas.

Finansējums pamatkapitāla veidošanai plānots 16 874 *euro* un tiks novirzīts:

* 500 *euro* – mācību grāmatu iegādei;
* 1374 *euro* – datortehnikas iegādei;
* 10 000 *euro* – interaktīvo ekrānu iegādei (2 gab.);
* 5000 *euro* – garāžas vārtu remontam.

**09.222.2. Jelgavas Amatu vidusskolas uzturēšana**

Pašvaldībā ir viena pašvaldības profesionālās izglītības iestāde – Jelgavas Amatu vidusskola, kurā, pēc stāvokļa uz š. g. 1. janvāri, mācās 622 audzēkņi, skolā strādā **77** darbinieki, no tiem 54 pedagogi.

Šīs skolas uzturēšanai 2024. gadā plānoti izdevumi **2 064 413 *euro***. Finansējuma sadalījums pa ekonomiskās klasifikācijas kodiem:

* atlīdzība – 1 787 895 *euro* , t. sk. darba devēja nodoklis (23,59%), valsts budžeta mērķdotācija 1 460 503 *euro*;
* preces un pakalpojumi – 188 282 *euro*, t. sk. komunālo pakalpojumu apmaksai 77 160 *euro*;
* sociālie pabalsti (stipendijas audzēkņiem) – 85 945 *euro*;
* pamatkapitāla veidošana – 2291 *euro* plānots mācību grāmatu iegādei, kur valsts budžeta finansējums ir 1791 *euro*.

Amatu vidusskolas atlīdzības fonda pieaugums pašvaldības budžeta līdzekļiem 2024. gadā ir 34 235 *euro*, t. sk.:

* 19 150 *euro* – minimālās algas izmaiņas 16 darbiniekiem;
* 10 395 *euro* – darba algas palielināšana 6% apmērā 10 darbiniekiem no 01.01.2024.;
* 3711 *euro* – pedagogu likmju izmaiņas no 01.09.2023.;
* 979 *euro* – ārstniecības personāla atalgojuma izmaiņas.

Šīs skolas plānotais finansējums mācību līdzekļu iegādei 2024. gadam ir 31 470 *euro*, t. sk. valsts budžeta mērķdotācija 1470 *euro*.

Amatu vidusskolas audzēkņiem arī šajā gadā ir plānots maksāt stipendijas. Maksimālais izmaksājamās stipendijas apmērs tāpat kā iepriekšējos gados noteikts 35 *euro* mēnesī, un stipendiju maksā Jelgavas valstspilsētā deklarētiem audzēkņiem. Plānotais finansējums šim mērķim ir 85 945 *euro*.

2021. gadā tika pabeigts ERAF projekts “Jelgavas Amatu vidusskolas infrastruktūras uzlabošana un mācību aprīkojuma modernizācija, 2. kārta”. Viena no projekta aktivitātēm bija pilnveidot izglītības programmas “Ēdināšanas pakalpojumi” un “Restorānu pakalpojumi”, t. i., tika pārbūvēts skolas ēdināšanas bloks un uzcelta jauna piebūve, kā rezultātā izveidotas un ar mūsdienīgām iekārtām aprīkotas divas mācību laboratorijas. Šo laboratoriju (ēdināšanas bloka) uzturēšanai 2024. gadā ieplānotais finansējums ir 22 900 *euro* (produktu iegādei –20 600 *euro*).

**09.222.3. Jelgavas Amatu vidusskolas projektu realizācija**

Jelgavas Amatu vidusskolai 2024. gadā plānoti izdevumi **163 559 *euro*** šādu projektu īstenošanai:

* ESF projektam “Sākotnējās profesionālās izglītības programmu īstenošana garantijas jauniešiem ietvaros” – 17 069 *euro*;
* ESF projektam “Profesionālās izglītības iestāžu audzēkņu dalība darba vidē balstītās mācībās un mācību praksēs uzņēmumos” – 14 894 *euro*;
* ESF projektam “Nodarbināto personu profesionālās kompetences pilnveide” – 21 513 *euro*;
* “Erasmus+” programmas projektam “Cooperation partnerships in vocational education and training” – 24 *euro*;
* “Erasmus+” projektam “Jelgavas Amatu vidusskolas audzēkņu un pedagogu profesionālās kompetences pilnveide” – 97 650 *euro*;
* “Nordplus Junior 2023” projektam “A Historical approch to teaching cooking to develop inquiry competencies” – 12 409 *euro*.

**09.511. Pārējie interešu izglītības pasākumi, t. sk. jaunrades nama “Junda” darbības nodrošināšana**

Jelgavas jaunrades namā “Junda” izglītojas 1257 audzēkņi un strādā 82 darbinieki, no tiem 51 pedagogs.

Jaunrades nama un struktūrvienības “Lediņi” nometnes uzturēšanai 2024. gadā plānoti līdzekļi **1 749 214 *euro*** apmērā, kas pa ekonomiskās klasifikācijas kodiem sadalās šādi:

* atlīdzība – 1 489 396 *euro*, t. sk. darba devēja nodoklis (23,59%), valsts budžeta mērķdotācija 993 575 *euro*;
* preces un pakalpojumi – 215 940 *euro*, t. sk. komunālajiem pakalpojumiem 64 725 *euro*;
* subsīdijas un dotācijas – 43 878 *euro*, kas ir valsts budžeta mērķdotācija par komersantiem par interešu izglītības īstenošanu.

Šīs izglītības iestādes atlīdzības fonda palielinājums pašvaldības budžetam ir 103 180 *euro*:

* 20 440 *euro* – minimālās algas izmaiņas 17 tehniskajiem darbiniekiem;
* 10 891 *euro* – darba algas palielināšana 6% apmērā 10 darbiniekiem no 01.01.2024.;
* 50 116 *euro* – iestādes direktora un tā vietnieku atlīdzības pārcelšana no valsts budžeta finansējumu uz pašvaldības budžetu;
* 13 752 *euro* – pedagogu likmju izmaiņas no 01.01.2024.;
* 1502 *euro* – ārstniecības personāla atlīdzības palielināšana no 01.01.2024.;
* 6479 *euro* – jaunai štata vietai 2024. gadā – tehniskais strādnieks darbam ar STEM – “Velo pulciņā”.

Jaunrades nama “Junda” mācību līdzekļiem un materiāliem plānotais finansējums 2024. gadam – 24 770 *euro*.

Ēdināšanas izdevumi (no maksas pakalpojumu ieņēmumiem) par audzēkņu ēdināšanu nometnē “Lediņi” tiek plānoti 37 900 *euro*.

Autotransporta pakalpojuma izdevumi ieplānoti 13 400 *euro*, kas nepieciešami audzēkņu vešanai uz nometni, sacensībām un koncertiem.

Maksājumi Jelgavas valstspilsētas biedrībām un nodibinājumiem par interešu izglītības programmas apmācības nodrošināšanu saskaņā ar Interešu izglītības komisijas lēmumu ieplānoti 43 878 *euro*, kas ir valsts budžeta finansējums pedagogu atlīdzībai.

**09.512. Jelgavas Mākslas skolas darbības nodrošināšana**

Mākslas skolā, pēc stāvokļa uz š. g. 1. janvāri, mācās 392 audzēkņi un strādā 20 darbinieki, t. sk. 13 pedagogi.

Šīs skolas uzturēšanai 2024. gadā plānotie izdevumi ir **373 224 *euro***,to sadalījums pa ekonomiskās klasifikācijas kodiem:

* atlīdzība – 319 099 *euro*, t. sk. darba devēja nodoklis (23,59%), valsts budžeta mērķdotācija 174 467 *euro*;
* preces un pakalpojumi – 53 046 *euro*, t. sk. komunālajiem pakalpojumiem 15 740 *euro*;
* uzturēšanas izdevumu transferti – 1079 *euro* (atmaksa valsts budžeta dotācijai par iepriekšējos gados saņemto, bet neizlietoto finansējumu).

Šīs skolas atlīdzības fonda pašvaldības budžeta izdevumi palielinās par 14 172 *euro*:

* 3873 *euro* – minimālās algas izmaiņas 4 tehniskajiem darbiniekiem;
* 1369 *euro* – darba algas palielināšana 6% apmērā 10 darbiniekiem no 01.01.2024.;
* 8930 *euro*– pedagogu likmju izmaiņas no 01.09.2023. un no 01.01.2024.

Inventāra iegādes izdevumi ieplānoti 2803 *euro*, t. sk. planšetdatori 2222 *euro* apmērā.

Mācību līdzekļu un materiālu iegādei plānoti izdevumi 5092 *euro*.

**09.620.1. Izglītojamo ēdināšanas pakalpojumu nodrošināšana**

2021. gada10. augustaMinistru kabineta noteikumi Nr. 527 “Grozījumi Ministru kabineta 2005. gada 13. decembra noteikumos Nr. 934 “Noteikumi par budžetu izdevumu klasifikāciju atbilstoši funkcionālajām kategorijām”” (turpmāk MK noteikumi Nr. 527) ir noteikuši, ka vispārējās izglītības jomā pārskatāmāk jānodrošina uzskaite izdevumu apakšgrupās, kas ir saistītas ar papildu pakalpojumiem izglītības jomā: izglītojamo pārvadājumu pakalpojumi, ēdināšanas pakalpojumi, izmitināšanas pakalpojumi, kā arī pārējie papildu pakalpojumi. Tas jāievieš, sākot ar 2023. gada budžeta plānošanu.

Jelgavas vispārizglītojošās skolās 1.–4. klašu skolēnu brīvpusdienu nodrošināšanai šim gadam plānoti izdevumi **1 509 887 *euro***, t. sk. valsts budžeta mērķdotācija 50% apmērā jeb 771 393 *euro*. No 01.09.2023. viena izglītojamā ēdināšanas izmaksas palielinājās no 2,15 *euro* uz 3,09 *euro*, kas pašvaldībai prasīja papildu finansējumu šim gadam 133 582 *euro*. Valsts budžeta finansējums saskaņā ar Ukrainas civiliedzīvotāju atbalsta likumu šim mērķim ieplānots 780 *euro*.

**09.630.1. Izglītojamo izmitināšanas pakalpojumu nodrošināšana Jelgavas pamatskolas “Valdeka”-attīstības centra dienesta viesnīcā**

Saskaņā ar MK noteikumiem Nr. 527 uzskaitē ir ieviesta arī šī jaunā tāme no 2023. gada. Dienesta viesnīcā ir nodarbināti 8 darbinieki, un plānotie izdevumi 2024. gadam ir **142 812 *euro***, kas pa ekonomiskās klasifikācijas kodiem sadalās šādi:

* atlīdzība – 86 829 *euro*, t. sk. darba devēja nodoklis (23,59%);
* preces un pakalpojumi – 55 983 *euro*, t. sk. komunālajiem pakalpojumiem 28 998 *euro*.

Šie visi izdevumi tiek segti no pašvaldības budžeta līdzekļiem.

**09.640.1. Asistenta pakalpojumu nodrošināšana**

Asistenta pakalpojumu piešķiršanas kārtību nosaka 2012. gada 9. oktobra Ministru kabineta noteikumi Nr. 695[“Kārtība, kādā piešķir asistenta pakalpojumus izglītības iestādē”](http://likumi.lv/doc.php?id=252140). Asistenta pakalpojumus izglītības iestādē ir tiesīgi saņemt izglītojamie, pamatojoties uz Veselības un darbspēju ekspertīzes ārstu valsts komisijas atzinumu par īpašas kopšanas nepieciešamību sakarā ar smagiem funkcionāliem traucējumiem, kuri mācās pirmsskolas izglītības, vispārējās pamatizglītības, profesionālās pamatizglītības, vispārējās vidējās izglītības un profesionālās vidējās izglītības iestādēs, izņemot speciālās izglītības iestādes, kas saņem uzturēšanas izdevumus no valsts budžeta. Arī šie izdevumi tiek uzskaitīti saskaņā ar MK noteikumiem Nr. 527. Šie ir valsts budžeta līdzekļi, kas ieplānoti **35 000 *euro*** apmērā, un līdzekļu izlietojumam saskaņā ar normatīvajiem aktiem tiek nodrošināta atsevišķa uzskaite.

**09.640.2. Pārējo papildu pakalpojumu nodrošināšana izglītojamajiem Jelgavas Pārlielupes pamatskolas baseinā**

Šī tāme arī ir izveidota saskaņā ar MK noteikumiem Nr. 527. Pārlielupes pamatskolas baseinā tiek nodarbināti 15 darbinieki, un plānotais budžets ir **215 800 *euro***, kas pa ekonomiskās klasifikācijas kodiem sadalās šādi:

* atlīdzība – 128 236 *euro*, t. sk. darba devēja nodoklis (23,59%);
* preces un pakalpojumi – 87 564 *euro*, t. sk. komunālajiem pakalpojumiem 61 869 *euro*.

Arī šie izdevumi tiek segti no pašvaldības budžeta līdzekļiem. Atlīdzības fondam 2024. gadā nav pieauguma, jo 2023. gadā tika likvidēts garderobista amats. 5600 *euro* ir ieplānotais finansējums inventāra – baseina aprīkojuma – nomaiņai un saimniecības materiāliem, t. sk. higiēnas preces ieplānotas 4000 *euro* apmērā. Nodokļu maksājumi (PVN) par maksas pakalpojumiem – baseina noma – ieplānoti 10 400 *euro.*

**09.811. JVPPI “Jelgavas izglītības pārvalde” darbības nodrošināšana**

**2024. gadā** JVPPI “Jelgavas izglītības pārvalde” **apvienojās ar** Iekļaujošās izglītības atbalsta centru, un **iestādē nodarbināts 41 darbinieks. I**estādes uzturēšanai 2024. gadā plānotie izdevumi ir **1 157 441 *euro***,kas pa ekonomiskās klasifikācijas kodiem sadalās šādi:

* atlīdzība – 1 062 815 *euro*, t. sk. darba devēja nodoklis (23,59%);
* preces un pakalpojumi – 89 661 *euro*, t. sk. komunālajiem pakalpojumiem 16 640 *euro*;
* sociālie pabalsti – 400 *euro* naudas balvu izmaksai;
* pamatkapitāla veidošana – 4565 *euro*.

Iestādes atlīdzības fondam papildus nepieciešamais finansējums ir 213 709 *euro*:

* 82 423 *euro* – pārceltā atlīdzība no Iekļaujošās izglītības atbalsta centra;
* 53 609 *euro* – sakarā ar atlīdzības palielinājumu darbiniekiem 6% apmērā no 01.01.2024.;
* 32 183 *euro* – atlīdzība štata vienībām, kas ieviestas 2023. gada laikā;
* 3494 *euro* – minimālās algas izmaiņas 3 tehniskajiem darbiniekiem;
* 42 000 *euro* – mācību maksas kompensācijas izglītības nozares darbiniekiem.

Plānotie izdevumi pamatkapitāla veidošanai sadalās šādi:

* 3691 *euro* – datu termināļi (5 gab.) elektroniskajai inventarizācijas veikšanai;
* 874 *euro* – apmeklētāju informatīvā ekrāna iegādei.

**10.922. Braukšanas maksas atvieglojumi skolēniem sabiedriskajā transportā**

Saskaņā ar pašvaldības saistošajiem noteikumiem “Par braukšanas maksas atvieglojumiem skolēniem sabiedriskajā transportā” budžetā plānoti izdevumi **480 000 *euro***.Braukšanas maksas atvieglojumi skolēniem tiek nodrošināti 9 + 1 mēnešus gadā (deviņi mēneši – skolēnu mācību gads, viens mēnesis – skolēnu nodarbinātība vasarā).Finansējums aprēķināts: 51 645 *euro* x 9 mēn. + 15 195 *euro*.

* + - 1. **Jelgavas valstspilsētas pašvaldības profesionālās tālākizglītības iestāde “Zemgales reģiona kompetenču attīstības centrs”**

**09.531. JVPPI “Zemgales reģiona kompetenču attīstības centrs” darbības nodrošināšana**

Šīs iestādes mērķis ir **Jelgavas valstspilsētas un Zemgales reģiona iedzīvotāju vajadzībām atbilstoša kvalitatīva mūžizglītības piedāvājuma nodrošināšana. Iestādē strādā 42 darbinieki.**

Šīs pašvaldības iestādes uzturēšanai 2024. gadā plānoti **1 238 799** ***euro****,* kas pa ekonomiskās klasifikācijas kodiem sadalās šādi:

* atlīdzība – 831 829 *euro*, t. sk. darba devēja nodoklis (23,59%);
* preces un pakalpojumi – 328 282 *euro*, t. sk. komunālajiem pakalpojumiem 111 383 *euro*;
* subsīdijas un dotācijas – 64 300 *euro*;
* sociālie pabalsti – 9450 *euro* naudas balvu izmaksai konkursos “Sociālās uzņēmējdarbības balva” un “Jelgavas valstspilsētas gada balva uzņēmējdarbībā”;
* pamatkapitāla veidošana – 4938 *euro*.

Papildus nepieciešamais finansējums atlīdzības fonda palielinājumam (+37 500 *euro*):

* 26 793 *euro* – atlīdzības palielinājums 6% apmērā darbiniekiem no 01.01.2024.;
* 10 707 *euro* – sakarā arminimālās algas izmaiņām 8 darbiniekiem.

Vasaras nodarbinātības organizēšanai Jelgavas 9.–11. klašu skolēniem plānotais finansējums ir 64 300 *euro*.

18 773 *euro* ir ieplānotais finansējums Metālapstrādes mācību parka elektroinstalācijas plāna izstrādei un pārbaudes veikšanai.

Plānotais finansējums pamatlīdzekļu iegādei sadalās šādi:

* 3000 *euro* – bibliotēkas krājuma iegādei;
* 1200 *euro* – simulatora ugunsdrošības jautājumu risināšanai iegādei;
* 738 *euro* – datu termināla iegādei elektroniskās inventarizācijas ieviešanai.

**09.532.** **JVPPI “Zemgales reģiona kompetenču attīstības centrs” projektu īstenošana**

Plānotais finansējums 2024. gadā – **88 315 *euro***, kas sadalās šādu projektu realizācijai:

* 77 525 *euro* – Atveseļošanas un noturības mehānisma projektam “Prasmju pilnveide pieaugušajiem”;
* 1730 *euro* – “Erasmus+” projektam “Digitāli klimatam”;
* 4710 *euro* – “Erasmus+” projektam “Pieaugušo izglītības loma sabiedrības digitālo prasmju pilnveidē”;
* 4350 *euro* – ESF projektam “Latviešu valodas mācības Ukrainas civiliedzīvotājiem”.
	+ - 1. **Jelgavas valstspilsētas pašvaldības iestāde “Jelgavas valstspilsētas bāriņtiesa”**

**10.403. JVPPI “Jelgavas valstspilsētas bāriņtiesa” darbības nodrošināšana**

**Šajā iestādē plānots nodarbināt 13 darbiniekus.** Iestādes uzturēšanai plānoti izdevumi **395 649 *euro***, kas pa ekonomiskās klasifikācijas kodiem sadalās šādi:

* atlīdzība – 371 801 *euro*, t. sk. darba devēja nodoklis (23,59%);
* preces un pakalpojumi – 20 848 *euro*, t. sk. komunālajiem pakalpojumiem 2994 *euro*;
* pamatkapitāla veidošana – 3000 *euro* (datortehnikas nomaiņai).

Papildus nepieciešamais finansējums atlīdzības fonda palielinājumam:

* 53 800 *euro* – atlīdzības palielināšanai (priekšsēdētājam, vietniekam, locekļiem, priekšsēdētāja palīgam);
* 11 070 *euro* – atlīdzības palielinājums 6% apmērā darbiniekiem no 01.01.2024.;
* 55 121 *euro* – atlīdzība štata vienībām, kas ieviestas 2023. gada laikā;
* 33 350 *euro* – atlīdzība jaunai štata vietai no 01.01.2024. – priekšsēdētāja vietnieks;
* 630 *euro* – sakarā arminimālās algas izmaiņām 1 darbiniekam.

Biroja precēm un inventāram plānotais finansējums – 5260 *euro*, t. sk. darba vietas aprīkošanai jaunajām amata vietām 2760 *euro*.

* + - 1. **Jelgavas valstspilsētas pašvaldības iestāde “Jelgavas sociālo lietu pārvalde”**

JVPPI “Jelgavas sociālo lietu pārvalde” plānotie izdevumi 2024. gadam ir **11 796 019 *euro***, kas ir 9,8% no kopējiem pamatbudžeta izdevumiem. Izdevumu pieaugums, salīdzinot ar 2023. gadu, ir 1 608 162 *euro*. Dažādu sociālo pabalstu izmaksai plānotie izdevumi ir 5 649 055 *euro*, kur pašvaldības finansējums ieplānots 4 725 578 *euro* (pieaugums +409 740 *euro*). Sociālajā nozarē nodarbināti 179 darbinieki.

**07.100. Ārstniecības līdzekļi**

2024. gadā šim mērķim ieplānots finansējums **63 330 *euro*,** t. sk. 8030*euro* valsts budžeta finansējums saskaņā ar Ukrainas civiliedzīvotāju atbalsta likumu. Finansējums sadalās šādi:

* pabalsts medikamentu, briļļu u. c. ārstniecības līdzekļu iegādei maznodrošinātām (trūcīgām) personām un Ukrainas civiliedzīvotājiem – 58 000 *euro*;
* pabalsts medicīnas pakalpojumu apmaksai 100 *euro* apmērā vienu reizi kalendārajā gadā bārenim un bez vecāku gādības palikušajam bērnam, kurš sasniedzis pilngadību un turpina mācības (55 personas x 100 *euro*) – 5300 *euro* (pabalsts ieviests 2020. gadā).

**07.200. Ambulatoro ārstniecības iestāžu darbība un pakalpojumi**

Tas ir finansējums, kas paredzēts ambulatoro ārstniecības iestāžu pakalpojumu (zobu ārstēšana un protezēšana) apmaksai Jelgavas maznodrošinātiem (trūcīgiem) iedzīvotājiem un Ukrainas civiliedzīvotājiem. 2024. gadā tas ieplānots **11 585 *euro***, t. sk. 2830*euro* valsts budžeta finansējums saskaņā ar Ukrainas civiliedzīvotāju atbalsta likumu*.*

**07.300. Slimnīcu pakalpojumi**

Izdevumi par slimnīcu sniegtajiem īslaicīgās sociālās aprūpes un rehabilitācijas pakalpojumiem Jelgavas maznodrošinātiem (trūcīgiem) iedzīvotājiem un Ukrainas civiliedzīvotājiem 2024. gadā ieplānoti **27 125 *euro***, t. sk. 2310*euro* valsts budžeta finansējums saskaņā ar Ukrainas civiliedzīvotāju atbalsta likumu.

**07.450. Veselības veicināšanas pasākumi**

Veselības veicināšanas pasākumiem Jelgavas valstspilsētas iedzīvotājiem ieplānotais finansējums 2024. gadam saglabāts iepriekšējā gada līmenī – **3728 *euro***.

**10.121. Invalīdu rehabilitācijas pasākumi, invalīdu transports**

2024. gadā plānotie izdevumi šim mērķim ir **2 382 983 *euro***, t. sk. valsts budžeta mērķdotācija invalīdu asistenta pakalpojumu nodrošināšanai 1 965 678 *euro* un saskaņā ar Ukrainas civiliedzīvotāju atbalsta likumu 90 379 *euro*. Šim mērķim plānotie izdevumi pa ekonomiskās klasifikācijas kodiem sadalās šādi:

* atlīdzība – 2 132 267 *euro*, t. sk. darba devēja nodoklis (23,59%), valsts budžeta mērķdotācija 1 883 430 *euro* un saskaņā ar Ukrainas civiliedzīvotāju atbalsta likumu 90 379 *euro*;
* preces un pakalpojumi – 56 633 *euro*,t. sk. valsts budžeta mērķdotācija 56 233 *euro*;
* sociālie pabalsti – 192 783 *euro*, t. sk. valsts budžeta mērķdotācija 24 715 *euro*;
* pamatkapitāla veidošana – 1300 *euro* valsts budžeta līdzekļi datortehnikas iegādei.

Plānoto sociālo pabalstu 192 783 *euro* apmērā sadalījums:

* valsts budžeta finansējums invalīdu asistentu pakalpojuma nodrošināšanai – 24 715 *euro*;
* pabalsts pārtikas iegādei personai ar invaliditāti 130 *euro* reizi pusgadā (56 personas) – 10 370 *euro*;
* atbalsta pasākumiem vides pielāgošanai personai, kura pārvietojas ratiņkrēslā, un pandusa izbūvei daudzdzīvokļu dzīvojamās mājās – 10 562 *euro*;
* sociālo gultu pakalpojumu izdevumiem (25 personas, 41 563 *euro*x 10%) – 6054 *euro*;
* rehabilitācijas centrā “Tērvete” rehabilitācijas izdevumu segšanai invalīdiem (20 personas x 12 dienas x 41 *euro*) *–* 9840 *euro*;
* dažādu rehabilitācijas izdevumu segšanai invalīdiem (129 personas) – 57 962 *euro* (2023. gadā šo pakalpojumu varēja saņemt no deinstitucionālā projekta īstenošanas līdzekļiem);
* pabalsts tehnisko palīglīdzekļu tehniskajai apkopei (8) *–* 4000 *euro*;
* pabalsts specializētā autotransporta pakalpojumam invalīdiem (190 personām)*–* 57 400 *euro*;
* pabalsts bērna invalīda ar smagiem funkcionāliem traucējumiem aprūpei (5 personas x 143 *euro*x 12 mēn.) – 8580 *euro*;
* vienreizējs pabalsts Čornobiļas atomelektrostacijas avārijas seku likvidēšanas dalībniekam (66 personas x 50 *euro*) – 3300 *euro*.

**10.122. Dienas centrs “Harmonija”**

Dienas aprūpes centrs pilngadīgām personām ar smagiem funkcionāliem traucējumiempēc Zirgu ielas 47A ēkas pārbūves ir atgriezies šajā ēkā. Centrs sniedz pakalpojumu vidēji 15 klientiem dienā vecumā no 18 gadiem ar smagiem funkcionāliem traucējumiem, kuriem ir piešķirta I invaliditātes grupa (garīga rakstura traucējumi, atpalicība u. c.) un kuriem ir noteikta īpaša kopšana.

Sociālā pakalpojuma grozā ir ietverta sociālā aprūpe un rehabilitācija, ēdināšana, sociālā darbinieka un ergoterapeita konsultācijas.

Dienas centrā plānots nodarbināt 9 darbiniekus, centra uzturēšanai 2024. gadam plānoti izdevumi **151 249 *euro*** apmērā, kas sadalās šādi:

* atlīdzība – 117 906 *euro*, t. sk. darba devēja nodoklis (23,59%);
* preces un pakalpojumi – 33 343 *euro*, t. sk. komunālajiem pakalpojumiem 9305 *euro*.

Papildus nepieciešamais finansējums atlīdzības fonda palielinājumam – 20 169 *euro*, t.sk.:

* 9577 *euro* – sakarā ar atlīdzības palielinājumu 2023. gadā pēc darbinieku novērtējuma un 6% apmērā no 01.01.2024.;
* 10 163 *euro* – viena jauna amata vieta – aprūpētāja klientu pavadonis – ar amatalgu 700 *euro* no 01.02.2024.;
* 429 *euro* sakarā arminimālās algas izmaiņām 1 darbiniekam.

Šī centra klientu ēdināšanas izdevumi ieplānoti 6859 *euro*, bet izdevumi mācību līdzekļu un materiālu iegādei – 2867 *euro*.

**10.123. Dienas centrs “Integra”**

Dienas centrs ir paredzēts Jelgavas valstspilsētā dzīvojošām personām ar garīga rakstura traucējumiem (ar I un II grupas invaliditāti), kas dzīvo ģimenē, nav nodarbinātas, neapmeklē speciālās izglītības iestādes, arodapmācības un profesionālos centrus. Līdztekus ikdienas nodarbībām un aktivitātēm nozīmīga vieta pakalpojuma sniegšanā ir integratīviem pasākumiem, kas tiek organizēti gan dienas centrā, gan ārpus tā, t. sk. muzeju, izstāžu, sabiedrisku pasākumu apmeklēšana, pastaigas pilsētā, izbraukumu ekskursijas, piedalīšanās dažādās sabiedriskās aktivitātēs. Plānotais apmeklējums – vidēji 25 klienti dienā. Centrā nodarbināti 6darbinieki. Arī šis cents ir atgriezies Zirgu ielā 47A, un tā uzturēšanai 2024. gadā plānotie izdevumi **132 839 *euro*** sadalās šādi:

* atlīdzība – 100 703 *euro*, t. sk. darba devēja nodoklis (23,59%);
* preces un pakalpojumi – 32 136 *euro*, t. sk. komunālajiem pakalpojumiem 6588 *euro*.

Papildus nepieciešamais finansējums atlīdzības fonda palielinājumam 10 142 *euro* irpēc darbinieku novērtējuma 2023. gadā un 6% apmērā no 01.01.2024.

Šī centra klientu ēdināšanas izdevumi ieplānoti 11 358 *euro*, bet izdevumi mācību līdzekļu un materiālu iegādei – 3058 *euro*.

**10.124. Dienas centrs “Atbalsts”**

Šis dienas centrs ir izvietots renovētajās telpās Stacijas ielā 13 Jelgavā. Dienas centra sociālā darba speciālisti sniedz sociālās rehabilitācijas pakalpojumus personām ar psihiskās veselības traucējumiem, nodrošinot sociālo aprūpi, sociālo rehabilitāciju, brīvā laika pavadīšanas iespējas, rodot iespēju integrēties sabiedrībā. Budžets plānots 35 klientiem. Centrā nodarbināti 6 darbinieki, tā uzturēšanai plānotie izdevumi 2024. gadam ir **146 982 *euro***, un tie sadalās šādi:

* atlīdzība – 103 899 *euro*, t. sk. darba devēja nodoklis (23,59%);
* preces un pakalpojumi – 43 083 *euro*, t. sk. komunālajiem pakalpojumiem 10 011 *euro*.

Papildus nepieciešamais finansējums atlīdzības fonda palielinājumam 10 577 *euro* irpēc darbinieku novērtējuma 2023. gadā un 6% apmērā no 01.01.2024.

Ēdināšanas izdevumi centra klientiem tiek plānoti 13 039 *euro*, bet izdevumi mācību līdzekļu un materiālu iegādei – 2602 *euro*.

**10.125. Grupu dzīvokļi**

**Šis pakalpojums ir paredzēts pilngadīgām personām ar garīga rakstura traucējumiem**,kurām atrašanās ilgstošas sociālās aprūpes un rehabilitācijas institūcijā nav nepieciešama, bet objektīvu iemeslu dēļ dzīvot patstāvīgi nav iespējams. Plānotie 2024. gada izdevumi šim pakalpojumam ir **166 704 *euro***, t. sk. valsts budžeta mērķdotācija grupu dzīvokļu klientu uzturēšanas izdevumu apmaksai 86 736 *euro.* Šis pakalpojums ir plānots 15 klientiem, un tas tiek sniegts ēkā Pulkveža Oskara Kalpaka ielā 9. Šajā struktūrvienībā tiek nodarbināti 7 darbinieki, no kuriem 3 darbinieki tiek finansēti no valsts budžeta līdzekļiem.Plānotieizdevumi sadalās šādi:

* atlīdzība – 134 564 *euro*, t. sk. darba devēja nodoklis (23,59%), valsts budžeta mērķdotācija 63 709 *euro*;
* preces un pakalpojumi – 32 140 *euro,* valsts budžeta mērķdotācija 23 027 *euro*.

No pašvaldības budžeta finansētai atlīdzībai papildus nepieciešami līdzekļi 6591 *euro* pēc darbinieku novērtējuma 2023. gadā un 6% apmērā no 01.01.2024.

Izdevumi par komunālajiem pakalpojumiem tiek plānoti 3568 *euro* apmērā.

**10.125.1. DI grupu dzīvokļi**

Pēc ESF projekta “Sabiedrībā balstītu sociālo pakalpojumu infrastruktūras izveide, Jelgavā” īstenošanas Stacijas ielas 13 ēkā ir atvērti pašvaldības grupu dzīvokļi 16 klientiem. Pakalpojums ir analogs valsts izveidotajam grupu dzīvokļu pakalpojumam, un plānotie izdevumi 2024. gadam ir **181 354 *euro***.

Plānotoizdevumu sadalījums:

* atlīdzība – 154 698 *euro*, t. sk. darba devēja nodoklis (23,59%);
* preces un pakalpojumi – 26 656 *euro,* t. sk. komunālajiem pakalpojumiem 11 128 *euro*.

Šajā struktūrvienībā tiek nodarbināti 10 darbinieki. Papildus nepieciešamais finansējums atlīdzības fonda palielinājumam ir 14 469 *euro*:

* 9525 *euro –* pēc darbinieku novērtējuma 2023. gadā un 6% apmērā no 01.01.2024.;
* 4944 *euro* – sakarā ar minimālās algas izmaiņām 2 darbiniekiem.

Mācību līdzekļiem un materiāliem ieplānots finansējums 912 *euro*, kas paredzēts rokdarbu nodarbībām un ēdiena gatavošanas iemaņu apgūšanai.

**10.126. Atelpas brīdis**

Atelpas brīža pakalpojuma prasības ir noteiktas Ministru kabineta 2017. gada 13. jūnija noteikumos Nr. 338 “Prasības sociālo pakalpojumu sniedzējiem”. Pakalpojuma ietvaros klientam atbilstoši nepieciešamībai tiek nodrošināta uzraudzība un individuāls atbalsts aprūpē, prasmju un kustību attīstību veicinošas nodarbības, brīvā laika aktivitātes un relaksējošas nodarbības, pastaigas svaigā gaisā, ēdināšana 4 reizes dienā, dažādu speciālistu konsultācijas pēc nepieciešamības – sociālā darbinieka, māsas palīga vai aprūpētāja, interešu izglītības pedagoga vai sociālā audzinātāja konsultācijas un atbalsts.

Šis pakalpojums mūsu pilsētā tiks uzsākts ar š. g. martu Zirgu ielā 47A. Atelpas brīža pakalpojumu nodrošinās bērniem ar funkcionāliem traucējumiem, kuriem ir noteikta invaliditāte un kuriem ir Veselības un darbspēju ekspertīzes ārstu valsts komisijas izsniegts atzinums par īpašas kopšanas nepieciešamību sakarā ar smagiem funkcionāliem traucējumiem. Atelpas brīža pakalpojums tiek nodrošināts ne mazāk kā diennakti (24 stundas) un ne vairāk kā 30 diennaktis gada laikā katram bērnam. Plānotais darbinieku skaits ir 8. Šī pakalpojuma plānotās izmaksas 2024. gadam **145 754 *euro*** sadalās šādi:

* atlīdzība – 99 630 *euro*, t. sk. darba devēja nodoklis (23,59%);
* preces un pakalpojumi – 46 124 *euro,* t. sk. komunālajiem pakalpojumiem 8029 *euro*.

Ēdināšanas izdevumi šī pakalpojuma klientiem plānoti 32 400 *euro*. Par biroja precēm, inventāru un darba aizsardzības līdzekļiem plānoti izdevumi 3776 *euro*, kur telpu aprīkojumam plānotais finansējums – 2790 *euro*.

**10.201. Sociālās un medicīniskās aprūpes centrs**

Sociālās un medicīniskās aprūpes centrs pakalpojumus piešķir, pamatojoties uz sociālā darbinieka veiktu personas individuālo vajadzību un resursu novērtējumu. Klientiem tiek nodrošināti šādi pamatpakalpojumu veidi: aprūpe mājās, ilgstoša sociālā aprūpe institūcijās, īslaicīga sociālā aprūpe, aizgādnība par rīcībnespējīgām personām un pakalpojums “Drošības poga”. Centrā tiek nodarbināti 9 darbinieki, ar š. g. martu plānots nodarbināt 10 darbiniekus.

Centra uzturēšanai 2024. gadā plānotie izdevumi **406 660 *euro*** sadalās šādi:

* atlīdzība – 172 020 *euro*, t. sk. darba devēja nodoklis (23,59%);
* preces un pakalpojumi – 11 398 *euro*, t. sk. komunālajiem pakalpojumiem 2297 *euro*;
* sociālie pabalsti – 221 942 *euro*;
* pamatkapitāla veidošana – 1300 *euro* datortehnikas iegādei.

No 2017. gada 1. novembra pakalpojumu “Aprūpe mājās” sniedz biedrība “Latvijas Samariešu apvienība”, un pakalpojums “Aprūpe mājās” plānots 207 personām, kur pakalpojuma izcenojums no š. g. noteikts 10 *euro* stundā, plānotais finansējums šim mērķim – 221 942 *euro* (pieaugums +11 904 *euro*).

Papildus nepieciešamais finansējums atlīdzības fonda palielinājumam:

* 14 459 *euro* – pēc darbinieku novērtējuma 2023. gadā un 6% apmērā no 01.01.2024.;
* 15 169 *euro* – no 01.03.2024. viena jauna sociālā darbinieka amata vieta ar amatalgu 1124 *euro*;
* 1361 *euro* – minimālās algas izmaiņām 1 amata vietai.

**10.202. Palīdzība veciem cilvēkiem**

Tie ir sociālie pabalsti un pakalpojumi, kuriem 2024. gadā ieplānoti **1 601 690 *euro***, t. sk. valsts budžeta līdzekļi 5811 *euro* un saskaņā ar Ukrainas civiliedzīvotāju atbalsta likumu 407 *euro*. Pašvaldības līdzekļu pieaugums pabalstu izmaksām palielinājies par 126 324 *euro.* Pabalstuun izmaksu sadalījums:

* ilgstošas sociālās aprūpes pakalpojumu apmaksai – 1 251 449 *euro*, t. sk. valsts budžeta finansējums 5811 *euro*:
	+ valsts budžeta aprēķins (149 personas x 39 *euro* x 1 mēn.) – 5811 *euro*,
	+ pašvaldības budžeta aprēķins (160 personas x 648,77 *euro*x 12 mēn.) – 1 245 638 *euro* (+223 885 *euro*);
* pakalpojuma “Drošības poga” apmaksai (25 personas x 28 *euro* x 12 mēn.) – 8400 *euro*;
* pensionāru sociālo gultu pakalpojumu izdevumu apmaksai (22 personas x 471,136 *euro*) – 10 365 *euro*;
* rehabilitācijas centra “Tērvete” rehabilitācijas izdevumu apmaksai pensionāriem (20 personas x 12 dienas x 41 *euro*) – 9840 *euro*;
* pabalsts veselības uzlabošanai personai, kurai ir 100 un vairāk gadu (9 personas x 150 *euro*) – 1350 *euro*;
* ikgadējs pabalsts politiski represētajai personai (210 personas x 50 *euro*) –10 500 *euro*;
* pabalsts senioriem pilsētas sabiedriskā transporta braukšanas maksas segšanai (5620 personas: vidējās izmaksas mēnesī ir 25 095 *euro* x 12 mēn.) – 301 149 *euro* (seniori var braukt 20 braucienus mēnesī bez maksas, un vairs nav iespējas neizmantotos braucienus izmantot nākamajos mēnešos). Pabalsta izmaksas aprēķins samazināts par 100 524 *euro*;
* 407 *euro* pabalsts senioriem pilsētas sabiedriskā transporta braukšanas maksas segšanai, kas aprēķināts saskaņā ar Ukrainas civiliedzīvotāju atbalsta likumu;
* pabalsts politiski represētajām personām pilsētas sabiedriskā transporta braukšanas maksas segšanai (no 2020. gada augusta – 0,85 *euro*, nepārsniedzot 20 braucienus mēnesī) (160 personas: vidējās izmaksas mēnesī ir 685 *euro* x 12 mēn.) **–** 8230 *euro.*

**10.402. Sociālā palīdzība ģimenēm ar bērniem un vardarbībā cietušo bērnu rehabilitācija**

Šiem pasākumiem 2024. gadā plānoti līdzekļi **1 958 931 *euro***, t. sk. valsts budžeta mērķdotācija audžuģimenēm bērna uzturam 23 420 *euro*, vardarbībā cietušo bērnu rehabilitācijai 37 500 *euro,* finansējums pašvaldībām atlīdzības palielināšanai aprūpētājiem 936 *euro* un saskaņā ar Ukrainas civiliedzīvotāju atbalsta likumu 73 431 *euro*.Plānotie izdevumi šai programmai sadalās šādi:

* atlīdzība – 13 950 *euro*, t. sk. darba devēja nodoklis (23,59%), kas ir valsts budžeta līdzekļi;
* preces un pakalpojumi – 914 237 *euro* (ēdināšanas pabalstu ar šo gadu uzskaita pakalpojumu EKK, nevis sociālos pabalstos), t. sk. kancelejas precēm 1899 *euro*, kas ir valsts budžeta līdzekļi;
* sociālie pabalsti – 1 030 744 *euro*.

Pabalsti, kas tiek uzskaitīti pakalpojumu sadaļā, – 912 338 *euro*:

* 6000 *euro* – pabalsts 5.–6. klašu skolēnu ēdināšanai, kas aprēķināts 20% apmērā no ēdināšanas pakalpojuma maksas (0,56 *euro* dienā; 115 skolēni);
* 2158 *euro* – pabalsts bērna ēdināšanai vispārējās izglītības un pirmsskolas izglītības iestādēs audžuģimenei (5 skolēni x 2,81 *euro*  un 1 bērns x 70 *euro*);
* 406 000 *euro* – pabalsts ēdināšanas pakalpojuma apmaksai vispārējās izglītības iestādē daudzbērnu ģimenēm (1125 skolēni) (pieaugums +74 906 *euro*);
* 3630 *euro* – pabalsts ēdināšanas pakalpojuma apmaksai vispārējās izglītības iestādē daudzbērnu ģimenēm saskaņā ar Ukrainas civiliedzīvotāju atbalsta likumu;
* 492 000 *euro* – pabalsts pirmsskolas izglītības iestādes ēdināšanas pakalpojuma apmaksai daudzbērnu ģimenei (960 bērniem) (samazinājums – 5300 *euro*);
* 2550 *euro* – pabalsts pirmsskolas izglītības iestādes ēdināšanas pakalpojuma apmaksai daudzbērnu ģimenei saskaņā ar Ukrainas civiliedzīvotāju atbalsta likumu.

Sociālās garantijas bāreņiem un audžuģimenēm naudā ieplānotas 300 697 *euro* apmērā:

* 7000 *euro* – pabalsts audžuģimenēm mīkstā inventāra iegādei;
* 179 060 *euro* – ēdināšanas pabalsts audžuģimenēm uzturam, t. sk. valsts budžeta mērķdotācija 23 420 *euro* un saskaņā ar Ukrainas civiliedzīvotāju atbalsta likumu 34 020 *euro*;
* 81 961 *euro* – pabalsts bāreņiem un bez vecāku gādības palikušajiem bērniem, kas sasnieguši pilngadību, kur ikmēneša pabalsts 53 personām ir 64 544 *euro*;
	+ 8656 *euro* – dzīvokļa pabalsts bērnam bārenim un bērnam, kurš palicis bez vecāku gādības, t. sk. saskaņā ar Ukrainas civiliedzīvotāju atbalsta likumu 6156 *euro*;
* 11 620 *euro* – pabalsts individuālo mācību piederumu iegādei, t. sk. saskaņā ar Ukrainas civiliedzīvotāju atbalsta likumu 3045 *euro* (pabalsta apmērs 70 *euro*);
* 12 400 *euro* – mājokļa pabalsts (komunālo pakalpojumu izdevumu segšanai) bāreņiem un bez vecāku gādības palikušajiem bērniem (16 personas).

Sociālo pabalstu natūrā 110 646 *euro* apmērā sadalījums:

* 34 100 *euro* – pabalsts profesionālās ievirzes izglītības programmas dalības maksas segšanai daudzbērnu ģimenei (293 personas);
	+ 37 000 *euro* – dalības maksas segšanai daudzbērnu ģimenēm par izglītības ieguvi Jelgavas valstspilsētas pašvaldības profesionālās ievirzes izglītības iestādēs (300 personas) (pulciņu maksa mēnesī: Specializētā peldēšanas skola un Mākslas skola – 7,11 *euro*; Bērnu un jaunatnes sporta skola – 4,27 *euro*; Ledus sporta skola – 28,46 *euro*);
* 13 730 *euro* – pabalsts vispārējās izglītības iestādēs ēdināšanas pakalpojumu apmaksai, izvērtējot ģimenes ienākumus (30 skolēni), t. sk. saskaņā ar Ukrainas civiliedzīvotāju atbalsta likumu 6750 *euro*;
* 23 565 *euro* – pabalsts pirmsskolas izglītības iestāžu ēdināšanas pakalpojumu apmaksai, izvērtējot ģimenes ienākumus (25 bērni), t. sk. saskaņā ar Ukrainas civiliedzīvotāju atbalsta likumu 16 980 *euro*;
* 135 *euro* – pabalsts mācību maksas apmaksāšanai profesionālās ievirzes programmu izglītības iestādēs (1 skolēns x 15 *euro* x 9 mēn. (m. g.));
* 100 *euro* – dalības maksa par izglītības ieguvi Jelgavas valstspilsētas pašvaldības profesionālās ievirzes izglītības iestādēs trūcīgai ģimenei (1 persona);
* 2016 *euro* – atbalsta ģimeņu pakalpojums (mainīts stundas likmes izcenojums no 3,70 *euro* uz 4,20 *euro*: 4,20 *euro* x 40 stundas x 12 mēn.).

2024. gadāplānotie pārējie piešķīrumi un kompensācijas iedzīvotājiem 619 401 *euro* apmērā:

* 446 736 *euro* – samaksa par ilgstošas sociālās aprūpes un sociālās rehabilitācijas pakalpojumiem nepilngadīgajiem:
	+ pašvaldības budžeta izdevumi 445 800 *euro* (pieaugums +30 244 *euro*): SOS ciemati: (1500 *euro* x 18 bērni x 12 mēn. = 324 000 *euro*)+ (1500 *euro* x 1 bērns x 4 mēn. = 6000 *euro*),

SOS Jauniešu māja: (1800 *euro* x 3 bērni x 12 mēn. = 64 800 *euro*)+ (1800 *euro*x 1 bērns x 8 mēn. = 14 400 *euro*),

Grašu bērnu ciemats: (2 bērni x 50 *euro* x 366 dienas = 36 600 *euro*);

* + valsts budžeta izdevumi 936 *euro* (24 pers. x 39 *euro*);
* 49 600 *euro* – ģimenes asistenta pakalpojuma samaksa (vidēji 12 ģimenēm) (13 *euro* x 318 stundas x 12 mēn.);
* 49 800 *euro* – pabalsts sociālās rehabilitācijas un psihologa pakalpojumu apmaksai (1 konsultācijas izmaksas – 35 *euro* stundā), t. sk. valsts budžeta līdzekļi 23 550 *euro*;
* 1200 *euro* – pabalsts pilsētas sabiedriskā transporta braukšanas maksas segšanai bērnam bārenim un bērnam, kurš palicis bez vecāku gādības, 0,85 *euro* apmērā, nepārsniedzot piecus braucienus dienā (25 personas);
* 90 *euro* – pabalsts profesionālās ievirzes izglītības programmas dalības maksas segšanai izglītojamajam no audžuģimenes (1 persona; 10 *euro* mēnesī);
* 1680 *euro* – vasaras nometnes pakalpojuma apmaksa trūcīgo, maznodrošināto, audžuģimeņu bērniem, aizbildnībā esošiem bērniem no 7 līdz 12 gadu vecumam (10 bērniem);
* 57 800 *euro* – vienreizējs pabalsts bērna piedzimšanas gadījumā, t. sk. saskaņā ar Ukrainas civiliedzīvotāju atbalsta likumu 300 *euro* (pabalsta apmērs noteikts 2022. gada 27. janvāra domes lēmumā Nr. 1/1);
* 1435 *euro* – pabalsts mācību līdzekļu iegādei audžuģimenei (20 bērni x 70 *euro* + 1 bērns x 35 *euro*) (pabalsta lielums 70 *euro*);
* 1260 *euro* – pabalsts bērna ēdināšanai vispārējās izglītības un pirmsskolas izglītības iestādēs audžuģimenei naudā (2 bērni x 70 *euro* x 9 mēn. (m. g.) (pabalsta lielums 70 *euro*));
* 9800 *euro* – pabalsts apģērba iegādei bārenim un bez vecāku gādības palikušajam bērnam, kurš sasniedzis pilngadību un turpina mācības (45 personas x 100 *euro* x 2x gadā = 9000 *euro* + 8 personas x 100 *euro* x 1x gadā = 800 *euro*). Pabalsts ieviests 2020. gadā.

**10.601. Mājokļa pabalsts un pabalsts individuālās apkures nodrošināšanai**

Šiem mērķiem 2024. gadā ieplānoti līdzekļi **1 092 398 *euro***,t. sk. valsts budžeta līdzekļi 254 715 *euro* un finansējums saskaņā ar Ukrainas civiliedzīvotāju atbalsta likumu 224 280 *euro*.Šie līdzekļi ir ieplānoti sociālo pabalstu izmaksām.

Finansējums pabalstu izmaksai no pašvaldības budžeta līdzekļiem plānots 613 403 *euro* (pieaugums +124 402 *euro*)*.*

Mājokļa pabalsts naudā 2024. gadam ieplānots 310 935 *euro* apmērā. Šis finansējums sadalās sekojoši:

* pabalsts cietā kurināmā iegādei ir plānots 83 120 *euro*, kur pašvaldības budžeta līdzekļi ir 58 184 *euro* un valsts budžeta līdzekļi (30% apmērā) 24 936 *euro*. Šo pabalstu piešķir, izvērtējot mājsaimniecības (personas) ienākumus. Plānots, ka uz šo pabalstu varētu pretendēt 158 ģimenes;
* pabalsts īres maksai naudā tiek piešķirts, arī izvērtējot mājsaimniecības ienākumus un materiālo stāvokli. Šī pabalsta izmaksai ir plānoti 84 333 *euro*,t. sk. valsts budžeta līdzekļi 25 300 *euro*. Plānots, ka uz šo pabalstu varētu pretendēt 67 ģimenes;
* pabalsts par telekomunikācijas pakalpojumu apmaksu plānots 31 502 *euro*, t. sk. valsts budžeta līdzekļi 9450 *euro*;
* mājokļa pabalsts ukraiņu ģimenēm saskaņā ar Ukrainas civiliedzīvotāju atbalsta likumu plānots 111 980 *euro*.

Savukārt atlīdzība mājsaimniecībām par Ukrainas civiliedzīvotāju izmitināšanu privātā sektorā saskaņā ar Ukrainas civiliedzīvotāju atbalsta likumu plānota 23 270 *euro*.

Mājokļa pabalsts natūrā tiek plānots 739 125 *euro* apmērā, t. sk. valsts budžeta finansējums 30% apmērā 195 029 *euro* un finansējums saskaņā ar Ukrainas civiliedzīvotāju atbalsta likumu 89 030 *euro*. Tas ir pabalsts īres (apsaimniekošanas) maksas un pakalpojumu izdevumu apmaksai, kas saistīti ar dzīvojamās telpas lietošanu. Pabalstu piešķir, izvērtējot mājsaimniecības (personas) ienākumus. Mājokļa pabalsta apmērs tiek aprēķināts kā starpība starp garantētā minimālā ienākuma sliekšņa summu mājsaimniecībai un faktiskajiem izdevumiem. Plānots, ka uz šo pabalstu varētu pretendēt 875 ģimenes.

Pabalsts īrētās dzīvojamās telpas apmaksai kvalificētam speciālistam līdz l50 *euro* mēnesī, un plānotās izmaksas aprēķinātas 16 868 *euro* apmērā (9 personas).

Vienreizējs pabalsts drošības naudas iemaksai par mājokli bērnam bārenim un bez vecāku gādības palikušam bērnam ir jauns pabalsta veids, kas ieviests 2023. gadā, un tas ieplānots 2200 *euro* apmērā 7 personām.

**10.701. Sociālā māja Pulkveža Oskara Kalpaka ielā 9 un sociālie dzīvokļi**

Šim pakalpojuma veidam plānoti izdevumi **18 831 *euro***,kas sadalās šādi:

* preces un pakalpojumi – 1745 *euro*;
* sociālie pabalsti – 17 086 *euro* (2/3 īres maksas kompensācija sociālajos dzīvokļos).

**10.704. Garantētā minimālā ienākuma (GMI) pabalsts, mirušo apbedīšanas izdevumi u. c. naudas maksājumi maznodrošinātām un neaizsargātām personām**

Šo pabalstu izmaksai plānoti izdevumi **415 754 *euro***, t. sk. 195 163 *euro* saskaņā ar Ukrainas civiliedzīvotāju atbalsta likumu un valsts budžeta līdzekļi 49 439 (30% apmērā).

Jelgavas valstspilsētas pašvaldībā GMI līmenis ir noteikts 125 *euro* pirmajai mājsaimniecības personai un 87,50 *euro* katrai nākamajai personai. Uz šo pabalstu varētu pretendēt 185 ģimenes jeb 320 personas. 2024. gadā plānotais GMI sociālā pabalsta izmaksas lielums ir 164 797 *euro,* kas sadalās:

* 115 358 *euro* – pašvaldības budžeta līdzekļi;
* 49 439 *euro* – valsts budžeta līdzekļi.

Savukārt GMI pabalsts Ukrainas civiliedzīvotājiem plānots 191 440 *euro*, kas ir valsts budžeta līdzekļi.

Pārējie maksājumi iedzīvotājiem 2024. gadā plānoti 59 517 *euro,* kas sadalās šādi:

* apbedīšanas pabalsta izmaksas 24 150 *euro* apmērā, t. sk. saskaņā ar Ukrainas civiliedzīvotāju atbalsta likumu valsts budžeta līdzekļi 800 *euro* (pabalsta lielums – līdz 400 *euro*). Šo pabalstu piešķir, neizvērtējot ģimenes ienākumus, ja Valsts sociālās apdrošināšanas aģentūra nav piešķīrusi apbedīšanas pabalstu vai pabalsts ir izmaksāts mazāks, nekā pašvaldībā noteikts;
* pabalsts pilsētas sabiedriskā transporta braukšanas maksas segšanai maznodrošinātām personām, nepārsniedzot 20 braucienus mēnesī, 8473 *euro*, t. sk. saskaņā ar Ukrainas civiliedzīvotāju atbalsta likumu valsts budžeta līdzekļi 2923 *euro*;
* sociālo gultu pakalpojuma izdevumi (25 personas) – 25 144 *euro*;
* vienreizējs pabalsts personai, kas atbrīvojusies no brīvības atņemšanas iestādes (35 personas x 50 *euro*), – 1750 *euro*.

**10.705.2. Jelgavas Sociālo lietu pārvaldes Naktspatversme**

Naktspatversme ir Jelgavas Sociālo lietu pārvaldes struktūrvienība, kas personām bez noteiktas dzīvesvietas vai krīzes situācijā nonākušām personām nodrošina naktsmītni, brokastis un vakariņas, personīgās higiēnas iespējas un sociālā darbinieka konsultācijas. Šīs struktūrvienības uzturēšanai 2024. gada plānotie izdevumi ir **113 482 *euro****,* kas pa ekonomiskās klasifikācijas kodiem sadalās šādi:

* atlīdzība – 66 193 *euro*, t. sk. darba devēja nodoklis (23,59%);
* preces un pakalpojumi – 47 289 *euro*, t. sk. komunālajiem pakalpojumiem 9735 *euro*.

Struktūrvienībā nodarbināti 4 darbinieki.

Papildus nepieciešamais finansējums atlīdzības fonda palielinājumam (+6069 *euro*):

* 3903 *euro* – sakarā ar atlīdzības palielinājumu 6% apmērā no 01.01.2024.;
* 2166 *euro* – pēc darbinieku novērtējuma 2023. gadā.

Ēdināšanas izdevumi plānoti 25 361 *euro* – ēdināšanas izmaksas vienam klientam dienā pieaugušas no 6,18 *euro* uz 7,02 *euro* (4,60 *euro* vakariņas un 2,42 *euro* brokastis).

**10.707. Higiēnas centrs**

Higiēnas centrs sniedz dušas, veļas mazgāšanas un veļas žāvēšanas pakalpojumus. Tie ir maksas pakalpojumi, un tos var saņemt Jelgavas valstspilsētas trūcīgās personas (ģimenes), pensijas vecuma personas, personas ar invaliditāti un sociālās dzīvojamās mājas iedzīvotāji. Centra uzturēšanai plānoti izdevumi **19 479 *euro****,* kas sadalās šādi:

* atlīdzība – 12 403 *euro*, t. sk. darba devēja nodoklis (23,59%);
* preces un pakalpojumi – 7076 *euro*, t. sk. komunālajiem pakalpojumiem 3817 *euro*.

Šajā centrā ir nodarbināts 1 darbinieks. Papildus nepieciešamais finansējums atlīdzības fonda palielinājumam – 1244 *euro* sakarā ar minimālās algas izmaiņām.

**10.710. Sociālo pakalpojumu centrs bērniem**

Sociālo pakalpojumu centrs bērniem atrodas Stacijas ielā 13 Jelgavā un nodrošina ilgstošu sociālo aprūpi un sociālo rehabilitāciju bāreņiem, bez vecāku gādības palikušiem bērniem, veicinot bērna un ģimenes atpakaļ apvienošanos vai jaunas ģimenes iegūšanu, vai, ja tas nav iespējams, sagatavo bērnu patstāvīgas dzīves uzsākšanai, un citus pakalpojumus.

Budžets plānots uz 6 (+2) audzēkņiem. Centrā nodarbināti 11 darbinieki, bet no š. g. marta plānots nodarbināt 15 darbiniekus. Plānotais finansējums centram ir **287 804 *euro****,* kas pa ekonomiskās klasifikācijas kodiem sadalās šādi:

* atlīdzība – 245 170 *euro*, t. sk. darba devēja nodoklis (23,59%);
* preces un pakalpojumi – 41 284 *euro*, t. sk. komunālajiem pakalpojumiem 6562 *euro*;
* sociālie pabalsti naudā – 1350 *euro* (kabatasnauda ilgstošas sociālās aprūpes audzēkņiem 18,75 *euro* x 6 bērni x 12 mēn.).

Centram atlīdzības fonds samazinās par 51 373 *euro*, jo:

* –104 634 *euro* – atlīdzības samazinājums (5 darbinieki), kas novirzīts uz struktūrvienību “Krīzes centrs”;
* 13 854 *euro* – atlīdzības pieaugums darbiniekiem 6% apmērā no 01.01.2024.;
* 10 135 *euro* – pieaugums pēc darbinieku novērtējuma 2023. gadā;
* 29 272 *euro* – pieaugums sakarā ar jaunajām štata vietām 2024. gadā.

Pašvaldības aprūpē esošo audzēkņu uzturēšanas izdevumi ieplānoti 25 325 *euro*, t. sk.:

* 10 051 *euro* – ēdināšanas izdevumi;
* 4107 *euro* – mīkstā inventāra iegāde;
* 150 *euro* – virtuves inventāra iegāde;
* 137 *euro* – uzturdevas kompensācija;
* 3327 *euro* – mācību līdzekļu un materiālu iegādes izdevumi;
* 7553 *euro* – pārējie izdevumi.

**10.713. Specializētās darbnīcas**

Šis pakalpojums – “Specializētās darbnīcas” – pašvaldībā izveidots, realizējot projektu “Atver sirdi Zemgalē” un uzsākts 2023. gadā. Tas tiek sniegts Stacijas ielā 13 Jelgavā. Pakalpojums plānots 15 klientiem, bet vienlaikus ne vairāk kā pieciem klientiem katrā nodarbību veidā. Rehabilitācijas nodarbības – kokapstrāde, izšūšana un ādas apstrāde. Pakalpojums paredzēts DI projekta mērķa grupas klientiem, t. i., pilngadīgām personām ar garīga rakstura traucējumiem, kuras potenciāli var nonākt valsts ilgstošas aprūpes institūcijā un kurām ir noteikta smaga vai ļoti smaga invaliditāte (I vai II invaliditātes grupa).

2024. gadam plānotie izdevumi **128 614 *euro*** pa ekonomiskās klasifikācijas kodiem sadalās šādi:

* atlīdzība – 107 723 *euro*, t. sk. darba devēja nodoklis (23,59%);
* preces un pakalpojumi – 20 891 *euro*, t. sk. komunālajiem pakalpojumiem 5203 *euro*.

Šī pakalpojuma veikšanai tiek nodarbināti 8 darbinieki. Papildus nepieciešamais finansējums atlīdzības fonda palielinājumam (+17 126 *euro*):

* 13 510 *euro* – sakarā ar atalgojuma palielinājumu 6% apmērā no 01.01.2024.;
* 2255 *euro* – pēc darbinieku novērtējuma 2023. gadā;
* 1361 *euro* – sakarā ar minimālās algas izmaiņām.

Pakalpojuma nodrošināšanai ir nepieciešami mācību līdzekļi, kam ieplānoti 2235 *euro*, tostarp 940 *euro* kokapstrādei, 695 *euro* ādas apstrādei, 600 *euro* izšūšanai.

**10.715. Krīzes centrs**

Pašvaldība nodrošina īslaicīgu sociālo aprūpi un sociālo rehabilitāciju krīzes situācijā nonākušiem bērniem vai ģimenēm ar bērniem. Ar šo gadu šo pakalpojumu īstenos Zirgu ielā 47A. 2024. gadam Krīzes centram plānotie izdevumi **211 825 *euro*** pa ekonomiskās klasifikācijas kodiem sadalās šādi:

* atlīdzība – 166 005 *euro*, t. sk. darba devēja nodoklis (23,59%);
* preces un pakalpojumi – 45 820 *euro*, t. sk. komunālajiem pakalpojumiem 8644 *euro*.

Šī pakalpojuma veikšanai tiks nodarbināti 10 darbinieki. Nepieciešamais finansējums atlīdzības fondam aprēķināts:

* 104 634 *euro* – pārceltais finansējums 5 darbiniekiem no tāmes “Sociālo pakalpojumu centrs bērniem”;
* 57 491 *euro* – finansējums jaunajām 4,5 amata vietām no 01.03.2024.;
* 3880 *euro –* atalgojuma palielinājums darbiniekiem 6% apmērā no 01.01.2024.

Centra uzturēšanai un aprīkošanai ieplānoti izdevumi par inventāru un biroja precēm 11 162 *euro*. Pakalpojuma nodrošināšanai ir ieplānoti līdzekļi ēdināšanai 17 176 *euro* un 1095 *euro* mācību līdzekļu un materiālu iegādes izdevumi.

 **10.911. JVPPI “ Jelgavas sociālo lietu pārvalde” darbības nodrošināšana**

Iestāde veic sociālo pakalpojumu un sociālās palīdzības likumā noteiktās funkcijas, īsteno pašvaldības kompetenci nepilngadīgo likumpārkāpumu profilakses, veselības aprūpes pakalpojumu pieejamības nodrošināšanas un veselīga dzīvesveida veicināšanas jomā, administrē sociālo pakalpojumu sniegšanai paredzētos pašvaldības budžeta līdzekļus, novērtē pašvaldības finansēto sociālo pakalpojumu kvalitāti. Iestādē nodarbināts 81 darbinieks.

Iestādes uzturēšanai 2024. gadā plānoti izdevumi **2 065 988 *euro***.Plānotie izdevumi sadalās šādi:

* atlīdzība – 1 859 859 *euro*, t. sk. darba devēja nodoklis (23,59%), t. sk. valsts budžeta līdzekļi piemaksu nodrošināšanai darbiniekiem saskaņā ar Ukrainas civiliedzīvotāju atbalsta likumu 97 944 *euro*;
* preces un pakalpojumi – 205 288 *euro,* t. sk. komunālajiem pakalpojumiem 37 104 *euro*;
* pamatkapitāla veidošana – 841 *euro* elektroniskās inventarizācijas lasītāja iegādei.

Iestādē ar š. g. janvāri tiek plānota viena jauna štata vieta – vecākais speciālists sagādes jautājumos – ar atalgojumu 1259 *euro*.Papildus nepieciešamais finansējums atlīdzības fonda palielinājumam (+338 968 *euro*):

* 98 937 *euro* – atalgojuma palielinājums darbiniekiem 6% apmērā no 01.01.2024.;
* 97 725 *euro* – pēc darbinieku novērtējuma 2023. gadā;
* 55 468 *euro* – sakarā ar jaunām štata vietām, kas ieviestas 2023. gadā;
* 16 826 *euro –* finansējums jaunai štata vietai no 01.01.2024.;
* 61 742 *euro* – atlīdzības fonda korekcija;
* 8270 *euro* – sakarā ar minimālās algas izmaiņām 6 darbiniekiem.

Izdevumi par darbinieku apmācību ieplānoti 13 586 *euro*, kur valsts budžeta finansējums ir 6216 *euro*. Izdevumi iestādes inventāra iegādei ieplānoti 27 800 *euro*, kur 11 800 *euro* ir finansējums aprīkojuma iegādei ēkai Zirgu ielā 47A.

**10.921. Pabalsti ārkārtas gadījumos, citi pabalsti un kompensācijas**

Pabalstiem plānotais budžets 2024. gadam ir 60 930 *euro,* kur valsts budžeta līdzekļi saskaņā ar Ukrainas civiliedzīvotāju atbalsta likumu ir 57 860 *euro*.

Pašvaldības finansējums 3070 *euro* ir ieplānots kā pabalsts ārkārtas gadījumos, un tas tiek piešķirts, neizvērtējot ģimenes ienākumus, kā vienreizējs pabalsts krīzes situācijā, kurā ģimene (persona) katastrofas vai citu no ģimenes (personas) gribas neatkarīgu apstākļu dēļ pati saviem spēkiem nespēj nodrošināt savas pamatvajadzības, un tai ir nepieciešama psihosociāla vai materiāla palīdzība. Pabalstu piešķir līdz 135 *euro* vienai personai.

**Finansēšana**

Finansēšanas izdevumu daļu veido ilgtermiņa aizņēmumu pamatsummu atmaksa, līdzdalība komersantu pašu kapitālā un naudas līdzekļu atlikums uz perioda beigām.

2024. gadā paredzēts atmaksāt ilgtermiņa aizņēmumu pamatsummas **4 495 164 *euro***apmērā, t. sk. Eiropas Savienības projektu priekšfinansējuma atmaksa 1 142 647 *euro*.

Līdzdalība komersantu pašu kapitālā 2024. gadā ir plānota **389 575 *euro*** apmērā, kas tiks iemaksāta kā pamatkapitāla palielināšana SIA “Zemgales olimpiskais centrs”.

Nesadalītais naudas līdzekļu atlikums (ieņēmumu pārsniegums pār izdevumiem) uz perioda beigām ir **159 643 *euro***.

* 1. **ZIEDOJUMI UN DĀVINĀJUMI**
		1. **Ieņēmumi**

Jelgavas valstspilsētas pašvaldības ziedojumu un dāvinājumu līdzekļi 2024. gadā tiek plānoti **15 578  *euro*** apmērā, kas ir iepriekšējos gados saņemtie naudas līdzekļi noteiktam mērķim, bet netika apgūti.

* + 1. **Izdevumi**

Ziedojumu un dāvinājumu līdzekļu izdevumi **15 578 *euro*** apmērā tiks izlietoti šādiem ziedojumu mērķiem:

* 9063 *euro* – JVPPI “Kultūra” pilsētas kultūras pasākumiem, pilsētas pašdarbības kolektīvu darbībai un tautastērpu iegādei;
* 125 *euro* – JVPPI “Ģ. Eliasa Jelgavas vēstures un mākslas muzejs” muzeja krājumu iegādei;
* 2046 *euro* – Jelgavas vispārizglītojošo skolu darbības nodrošināšanai;
* 410 *euro* – jaunrades nama “Junda” darbības nodrošināšanai;
* 525 *euro* – JVPPI “Jelgavas izglītības pārvalde” skolēnu apbalvošanai par augstiem sasniegumiem mācībās;
* 3409 *euro* – Sociālo pakalpojumu centra bērniem uzturēšanas izdevumu segšanai.

Domes priekšsēdētājs A. Rāviņš

I.Līvmane, 63005485

I.Krīgere, 63005525

1. Dati aptver ekonomiski aktīvos uzņēmumus, kur rūpnieciskajā ražošanā nodarbināti 20 un vairāk cilvēku vai rūpniecības produkcijas apgrozījums iepriekšējā gadā bijis 500 tūkst. *euro* un vairāk [↑](#footnote-ref-1)